દિવાળી - પ્રકાશ અને માર્ગદર્શનનો તહેવાર | Oxford Dictionaries\nહોમ દિવાળી - પ્રકાશ અને માર્ગદર્શનનો તહેવાર\nદિવાળી - પ્રકાશ અને માર્ગદર્શનનો તહેવાર\nદિવાળી એટલે હિન્દૂ પંચાંગનો અંતિમ તહેવાર. એમ કહેવાય છે કે હોળી બધાજ તહેવારોનો આરંભ કરે છે અને દિવાળી તહેવારોની સમાપ્તિ કરે છે.\nદિવાળીનો મહત્વ બન્ને હિન્દૂ અને જૈન ધર્મમા અપરિમિત છે.\nહિન્દૂ ધર્મમા દિવાળીનો મહિમા એટલે અપાર છે, કારણકે દિવાળી પ્રતીક છે, કે અધર્મ ઉપર ધર્મ અને સત્યનો હંમેશાં વિજય થશે. ભગવાન રામ, દેવી સિતા, ભગવાન હનુમાન અને લક્ષ્મણ જયારે ચૌદ વર્ષનો વનવાસ સહન કરીને અને રાવણનું વિનાશ કરીને આવયા, તેના માનમાં દિવાળી ઊજવાય છે. શ્રી રામ અને લક્ષ્મણ બન્ને, અધર્મ અને દાનવોના અધિનાયકનો નાશ કરીને આયોધ્યા પાછા આવ્યા, ત્યારે આયોધ્યાની જનતા ઝગમગતા દિવાથી તેમનું સ્વાગત કર્યું.\nજૈન ધર્મમા દિવાળીનો અગત્ય અલગ છે. આ શુભ અને મંગલ અવસરે, ભગવાન મહાવીર, જૈન ધર્મના ૨૪માં અને આખરી તીર્થંકરના આત્માને મોક્શ મળ્યો. ભગવાન મહાવીર, જન્મ અને મૃત્યુના ચક્ર માંથી મુક્ત થય ગયા. ભગવાન મહાવીરે જૈન ધર્મના અમૂલ્ય સિદ્ધાંતોનો, વિશ્વભરમાં પ્રચાર કર્યો. જૈન ધર્મના સત્ય, અહિમ્સા, અપરિગ્રહ, એનાકાંતવાદ અને અન્ય સિદ્ધાંતો ભગવાન મહાવીરે વિશ્વમાં પ્રોત્સાહન કર્યો છે.\nહિન્દૂ ભકતો, કેન્યામાં દીપાવલીના તહેવાર વિભિન્ન રીતે ઊજવવે છે. ગૃહના શોધનથી દીપાવલીનું સ્વાગત થાય છે. મહિલાઓ ઘેરથી વિવિધ, રંગબેરંગી અને સ્વાદિષ્ટ પ્રકારની વાનગીઓ રાંધે છે. ફરસાણમાં મઠિયા અને મીઠાઇમાં તો અનેકરૂપતા, આકારના અને રંગીન, મિષ્ટાણ રાંધે છે. ઘૂઘરા, કાજુ કતરી, શ્રીફળની ચોકલેટ, પિનવ્હીલ, અને બીજી અનેક મીઠાઇઓ ધરો ધર પીરશાય છે. નાના બાળકો, તેમજ યુવાનો, પ્રકાર પ્રકાર ના ફટાકડા ફોડે છે. ફૂલજરી, લવિંગયા, સૂત્રી બૉમ્બ, ફુવારા, જલેબી, તીરતીર જેવા વિવિધ ફટાકડા ફોટે છે.\nજૈન ભાવિકો, કેન્યામાં દિપાલિકા અલગ પ્રણાલિકાથી ઉજજવે છે. તેઓ સ્વાદિષ્ટ વાનગીઓ રાંધે છે. જૈન ભકતો જે ધર્મમાં ચુસ્ત છે, તેઓ ફટાકડા નથી સળગાવતા. અહિમ્સાના માર્ગ પર ચાલનારા, દેરાસરજી માં ભગવાનના દર્શન કરીને, દિપાલિકાની બોણી કરવા, પોતપોતાના ધંધે જાય છે. સાંજના સમયે, જૈનો સમુદાય સમાજમાં જાય છે. સમાજના દર્શન કરીને, બધા એક બીજાને, દિપાલિકા અને નુતન વર્ષની શુભેછા આપે છે.\nબીજે દિવસે નવા વર્ષની સુપ્રભાત લાવે છે. હિન્દૂ અને જૈન ભક્તો, સગા સંબંધીઓ, હેતુ મિત્રો ના ઘેર જાય છે. શુભેછા આપી મીઠું મોં કરે છે.\nનવા વર્ષની શરૂઆત પ્રેમ અને લાગણીથી થાય છે. આ દિવસ માર્ગ દર્શાવે છે, અહિંસા, અપરિગ્રહ, એનાકાંતવાદ અને સત્યનો જીવનમાં પ્રોત્સાહન આપે છે.


હિંસાનું રાજનીતિકરણ કરી રહી છે કોંગ્રેસ : ભાજપ - Gujarat Today\nહિંસાનું રાજનીતિકરણ કરી રહી છે કોંગ્રેસ : ભાજપ\nકેન્દ્રીય મંત્રી અને ભાજપના નેતા પ્રકાશ જાવડેકરે કહ્યું કે, કોંગ્રેસ અધ્યક્ષ સોનિયા ગાંધીનું નિવેદન દુર્ભાગ્યપૂર્ણ અને ટીકાને પાત્ર છે. જે સમયે દરેક પાર્ટીએ સાથે મળીને દિલ્હીની શાંતિ માટે પગલા ભરવા જોઈએ, તે સમયે કોંગ્રેસ તરફથી સરકાર પર આવા આરોપ લગાવવા ગંદી રાજનીતિ છે. હિંસાનું રાજનીતિકરણ કરવું અયોગ્ય છે. બાલાકોટ એર સ્ટ્રાઇક દરમિયાન પણ કોંગ્રેસે સવાલ ઉઠાવ્યા હતા. તેમણે પૂછ્યું કે, અમિત શાહ ક્યાં હતા. તેમણે ગઈકાલે તમામ પાર્ટીઓ સાથે બેઠક કરી, જેમાં કોંગ્રેસના નેતા પણ હાજર હતી. ગૃહ પ્રધાને પોલીસને જરૂરી સૂચનાઓ આપી અને પોલીસની સંખ્યા પણ વધારી છે. કોંગ્રેસનું નિવેદન પોલીસનું મનોબળ તોડનારૂ છે.\nજાવડેકરે કહ્યું કે, બધાનું કામ છે કે હિંસા બંધ થાય અને શાંતિ સ્થાપિત થાય. ચર્ચા માટે સંસદનું સત્ર છે. ચર્ચા કરી શકીએ છીએ. જેના હાથ શીખોના નરસંહારથી રંગાયેલા હોય, તે હવે અહીં હિંસાને રોકવાની સફળતા અને અસફળતાની વાત કરી રહ્યાં છે. તે સમયે હિંસાનું સમર્થન કર્યું હતું. કોંગ્રેસના પીએમે તો ત્યાં સુધી કહ્યું હતું કે, જ્યારે વૃક્ષ પડે છે તો ધરતી હલે છે. આવી પાર્ટી સરકારને જવાબ પૂછવા આવે તો આશ્ચર્ય થાય છે. એક બીજા પર દોષારોપણ કરવાનું જે કામ કોંગ્રેસે કર્યું છે, અમે તેની નિંદા કરીએ છીએ.\nPreviousદિલ્હીના મુસ્તફાબાદ વિસ્તારમાં શાળા અને મસ્જિદને આગ ચાંપવામાં આવી, પ્રદર્શન સ્થળો ઉપર તોડફોડ\nNextનીતિશ-તેજસ્વી વચ્ચે ર૦ મિનિટની મુલાકાતે બિહારની રાજનીતિ બદલી, જાણો અંદરની વાત\nતાજિયા જુલૂસને લઈ થયેલ અથડામણ બાદ કાનપુર-બલિયામાં પરિસ્થિતિ નિયંત્રણમાં\nમક્કા મસ્જિદ કેસમાં અન્ય એક ચૂક, સાક્ષીઓ અસીમાનંદના નજીકના લોકો હતા\nગુજરાત રમખાણોમાં PM મોદીને ક્લિનચીટ આપનારા અધિકારીને NIA અધ્યક્ષ બનાવાયા


Novofedorovka — મહિનો દ્વારા હવામાન, પાણી તાપમાન\nવર્લ્ડ રીસોર્ટ્સ દેશો રશિયા Novofedorovka\nસરેરાશ મહત્તમ દૈનિક તાપમાન — 29.9°C ઓગસ્ટ. સરેરાશ મહત્તમ તાપમાન નાઇટ — 22.6°C ઓગસ્ટ. સરેરાશ લઘુતમ દૈનિક તાપમાન — 5.1°C જાન્યુઆરીમાં. સરેરાશ લઘુતમ રાત્રે તાપમાન — 2.3°C જાન્યુઆરીમાં.\nપાણી સરેરાશ મહત્તમ તાપમાન — 24.9°C સ્થિર ઓગસ્ટ. પાણી સરેરાશ લઘુત્તમ તાપમાન — 7.2°C સ્થિર ફેબ્રુઆરી.\nમહત્તમ વરસાદ — 47.7 મીમી તે રેકોર્ડ કરવામાં આવ્યું હતું જાન્યુઆરીમાં. ન્યુનત્તમ વરસાદ — 21.7 મીમી તે રેકોર્ડ કરવામાં આવ્યું હતું માર્ચ.


News & Views :: અદાર પૂનાવાલાની SII બ્રિટનમાં કરશે 2500 કરોડનું રોકાણ, વેક્સીન પણ બનાવશે\nઅદાર પૂનાવાલાની SII બ્રિટનમાં કરશે 2500 કરોડનું રોકાણ, વેક્સીન પણ બનાવશે\nવેક્સીન નિર્માતા સીરમ ઇન્સ્ટિટ્યૂટ ઓફ ઈન્ડિયા (SII) ટૂંક સમયમાં જ બ્રિટનમાં લગભગ 2,500 કરોડ રૂપિયાનું રોકાણ કરી શકે છે. બ્રિટનના વડાપ્રધાન બોરિસ જોનસને તેની જાણકારી આપી છે કે, ભવિષ્યમાં સીરમ ઇન્સ્ટિટ્યૂટ બ્રિટનમાં વેક્સીન પણ બનાવી શકે છે. તમને જણાવી દઇએ કે, આજે એટલે કે મંગળવારે વડાપ્રધાન નરેન્દ્ર મોદી અને બ્રિટનના વડાપ્રધાન બોરિસ જોનસનની વર્ચુઅલ મીટિંગથી પહેલા આ જાહેરાત કરવામાં આવી છે. વડાપ્રધાન બોરિસ જોનસનના કાર્યાલય ડાઉનિંગ સ્ટ્રીટે જણાવ્યું હતું કે, 240 મિલિયન પાઉન્ડ (ભારતીય ચલણ મુજબ 2,460 કરોડ રૂપિયા)ના પ્રોજેક્ટમાં ક્લિનિકલ ટ્રાયલ, રિસર્ચ અને સંભવતઃ વેક્સીન નિર્માણ પણ સામેલ થઈ શકે છે.\nસીરમ ઇન્સ્ટિટ્યૂટ દુનિયાની સૌથી મોટી વેક્સીન નિર્માતા કંપની છે. એ સિવાય તે ઓછી કિંમતવાળી એસ્ટ્રાજેનેકા વેક્સીન બનાવનારી કંપનીમાં પણ સૌથી આગળ છે. સીરમ ઇન્સ્ટિટ્યૂટ ઓફ ઈન્ડિયાએ બ્રિટનમાં કોરોના વાયરસના એક ડોઝવાળી નેઝલ વેક્સીનના પહેલા ચરણનું ટ્રાયલ પણ શરૂ કર્યું છે. ડાઉનિંગ સ્ટ્રીટના એક નિવેદન મુજબ, સીરમ ઇન્સ્ટિટ્યૂટ ઓફ ઇન્ડિયાની આ યોજના ભારત સાથે એક અબજ ડૉલર વેપાર સમજૂતીનો ભાગ છે અને તેનાથી લગભગ6હજાર 500 નોકરીઓના અવસર મળશે.\nસીરમ ઇન્સ્ટિટ્યૂટ દર મહિને કોરોના વેક્સીનના લગભગ 6થી7કરોડ ડોઝ બનાવે છે. હાલમાં કંપનીનું લક્ષ્ય જુલાઇ સુધી તેને વધારીને 10 કરોડ સુધી લઈ જવાનો છે. કંપનીએ એક અધિકારીક નિવેદનમાં કહ્યું છે કે, આશા છે કે સેલ્સ ઓફિસ વડે પોતાના નવા બિઝનેસને એક અબજ ડૉલર સુધી પહોંચાડી શકીશું, જેનું રોકાણ બ્રિટનમાં કરવામાં આવશે. બ્રિટનમાં સીરમ જે રોકાણ કરશે, તેના માધ્યમથી ત્યાં વેક્સીનના નિર્માણની સંભાવના, ક્લિનિકલ પરીક્ષણ, રિસર્ચ અને તેના વિકાસમાં મદદ મળશે.\nબ્રિટન સરકારે એક નિવેદનમાં કહ્યું છે કે, બ્રિટનના વડાપ્રધાને UK-ઈન્ડિયાની નવી ટ્રેડ ડીલ હેઠળ 1 અબજ પાઉન્ડની જાહેરાત કરી છે, જેમાં દેશમાં લગભગ 6500થી પણ વધારે નોકરીઓ ઉત્પન્ન થશે. તમને જણાવી દઈએ કે ભારતમાં બીજી લહેરના કારણે વડાપ્રધાન બોરિસ જોનસને પોતાનો ભારત પ્રવાસ રદ્દ કરવો પડ્યો હતો. તેઓ એપ્રિલમાં ભારત આવવાના હતા. હાલના સમયમાં અદાર પૂનાવાલા લંડનમાં છે. તેમણે એક ઇન્ટરવ્યૂમાં કહ્યું હતું કે, તેમને ભારતમાં મોટો વગ ધરાવતા લોકો ફોન કરીને ધમકી આપી રહ્યા છે.


સૌથી સસ્તા સ્માર્ટફોનથી માંડીને 5G સર્વિસ સુધી, જાણો રિલાયન્સની AGMમાં થયેલી જાહેરાતો\nનવી દિલ્હી : દેશની ટોચની કંપનીઓમાં સ્થાન પામતી રિલાયન્સ ઇન્ડસ્ટ્રીઝની આજે 44મી વાર્ષિક સામાન્ય સભા (અન્યુઅલ જનરલ મિટિંગ) યોજાઈ હતી. આ મિટિંગમાં કંપનીના ચેરમેન મુકેશ અંબાણીએ ગ્રીન એનર્જી ક્ષેત્રે મોટા સ્તરે રોકાણ કરવાની જાહેરાત કરી. આ ઉપરાંત સોલાર ફોટોવોલ્ટિક સેલ, ગ્રીન હાઇડ્રોજન, ઇલેક્ટ્રીસિટી સ્ટોરેજ બેટરી અને ફ્યુઅલ સેલમાં નિર્માણ માટે3વર્ષમાં 75,000 કરોડના રોકાણની ઘોષણા પણ કરી. તેમણે વિશ્વનો સૌથી સસ્તો સ્માર્ટફોન જીયો નેક્સ્ટ લોન્ચ કર્યો અને 5G સેવાની પણ વાત કરી.\nસામાન્ય સભામાં મુકેશ અંબાણીએ કહ્યું કે, તેમણે નવા ઉર્જા પરિવેશ માટે જરૂરી તમામ મહત્વના ઉપકરણોના ઉત્પાદન અને એકીકરણ માટે ચાર મોટા સોલાર ફોટોવોલ્ટિક મોડ્યુલ કારખાના, એનર્જી સેવિંગ બેટરીના નિર્માણના કારખાના, ઇલેક્ટ્રોલાઇઝર કારખાનાઓ અને ફ્યુલ સેલ કારખાનાઓના પ્લાન્ટ લગાવવાની યોજના બનાવી છે. તેમણે કહ્યું કે, આ પ્લાન્ટના નિર્માણ માટે 60,000 કરોડના રોકાણ કરવામાં આવશે. મુકેશ અંબાણીએ એમ પણ કહ્યું કે, આ ઉપરાંત અન્ય એન્જિનિયરીંગ પ્રોજેક્ટ્સમાં 15,000 કરોડના ખર્ચ કરવામાં આવશે.\nવિશ્વના સૌથી સસ્તા સ્માર્ટફોન જીયો નેક્સ્ટનું લોન્ચિંગ\nએજીએમ દરમિયાન મુકેશ અંબાણીએ ગૂગલની ભાગીદારીવાળા નવા સ્માર્ટફોન જીયો નેક્સ્ટને લોન્ચ કર્યો. મુકેશ અંબાણીએ જીયો નેક્સ્ટને લઈને કહ્યું કે, આ ફોન વિશ્વનો સૌથી સસ્તો સ્માર્ટફોન હશે. ગૂગલના સીઈઓ સુંદર પીચાઈએ આ સ્માર્ટ ફોનની લાક્ષણિકતા જણાવતાં કહ્યું કે, આ ફોનમાં લેટેસ્ટ એન્ડ્રોઇડ અપડેટ્સ મળશે. આ ડીવાઈસને ભારત માટે જ બનાવવામાં આવ્યું છે જે આ વર્ષે જ બજારમાં આવી જશે. તેમણે કહ્યું કે, આ 5G સેવા દ્વારા એક અરબથી વધુ ભારતીયોને ઝડપી ઇન્ટરનેટ સાથે જોડવાની તક મળશે. જીયો નેક્સ્ટ 10 સપ્ટેમ્બર આસપાસ બજારમાં ઉપલબ્ધ બનશે.\n5G સર્વિસની ઘોષણા, ડીવાઈસ તૈયાર થઈ રહ્યા છે, 1 GB પ્રતિ સેકંડ સ્પીડનું અનુમાન\nમુકેશ અંબાણીએ કહ્યું કે, જીયો અન્ય કંપનીઓ સાથે મળીને 5G ડીવાઈસ બનાવી રહી છે. જીયોએ દુનિયાની બીજી કંપનીઓને પણ 5G ડીવાઈસ એક્સપોર્ટ કરવાનું એલાન કર્યું છે. તેમણે કહ્યું કે, જીયો 5G સોલ્યુશનની ટોપ સ્પીડ 1 જીબી પ્રતિ સેકંડ સુધી પહોંચી છે.\nવાર્ષિક સામાન્ય સભા\n5G ઇન્ટરનેટ સેવા\nJio Next Smart Phone


શું તમે રાષ્ટ્રપતિનાં બોડીગાર્ડ વિશે જાણો છો? જાણો કંઈક નવું શું તમે રાષ્ટ્રપતિનાં બોડીગાર્ડ વિશે જાણો છો? જાણો કંઈક નવું\nજો ક્યારેક તમે 26મી જાન્યુઆરીની પરેડ જોઈ હશે તો તમે એમાં ઘોડા ઉપર બેઠેલા કેટલાક સિપાહીને જોયા હશે. હકીકતમાં તેઓ કોઈ સામાન્ય સિપાહી નથી હોતા, તેઓ રાષ્ટ્રપતિનાં બોડીગાર્ડ (અંગરક્ષક) હોય છે. એમના સાથે સંકળાયેલ કેટલીક એવી વાતો છે, જેના વિશે ખૂબ ઓછા લોકો જાણે છે. તમે પણ એમના વિશે ઘણું બધું જાણવા માંગતા હશો, પણ તમને એનો જવાબ નહીં મળ્યો હોય. અત્યાર સુધી તમને પણ આ સવાલોના જવાબ ન મળ્યા હોય તો આજે અમે તમને રાષ્ટ્રપતિનાં બોડીગાર્ડ વિશે બધું જ જણાવવા જઈ રહ્યા છીએ.\nતમારી માહિતી માટે જણાવી દઈએ કે રાષ્ટ્રપતિના બોડીગાર્ડને પ્રેસિડેન્ટ બોડીગાર્ડ અથવા PBG કહેવામાં આવે છે. તમને જાણીને આશ્ચર્ય થશે કે તેઓ લગભગ 250 વર્ષથી કાર્યરત છે. વર્ષ 1773માં વોરેન હેસ્ટિંગ્સને ભારતનો વાઇસરોય બનાવવામાં આવ્યો, તે સમયે એની સુરક્ષા માટે આ ટુકડીની રચના કરવામાં આવી હતી. તે સમયે વોરેન હેસ્ટિંગ્સે સૌથી ઊંચા, ખડતલ અને મજબૂત એવા 50 સૈનિકોની ટુકડી બનાવી હતી. 1947 માં આઝાદી પછી, આપણા દેશમાંથી અંગ્રેજો ચાલ્યા ગયા, પરંતુ વર્ષ 1773 માં બનેલ સુરક્ષા ટોળકી આજે પણ કાર્યરત છે. પહેલા વાઇસરોયની સુરક્ષાનું કામ કરનાર અંગરક્ષક હવે રાષ્ટ્રપતિનાં બોડીગાર્ડ તરીકે કામ કરે છે.\nરાષ્ટ્રપતિના બોડીગાર્ડ્સનો ઇતિહાસ ઘણો લાંબો છે. તેમાં વિવિધ સૈનિક દળના સૈનિકોની ભરતી કરવામાં આવે છે. હાલમાં, આ ટુકડીમાં જે સૈનિકો છે, એ તમામને ખાસ તાલીમ આપવામાં આવી છે. તેઓ દરેક ક્ષેત્રમાં નિષ્ણાત હોય છે. તેમની સૌથી મહત્ત્વની બાબત છે, તેમના ઘોડા. તમને જણાવી દઈએ કે આ ખાસ પ્રકારનાં જર્મનીના ઘોડાઓને લાંબા વાળ રાખવાની છૂટ છે. જ્યારે સેનામાં અન્ય ઘોડાઓ જે હોય છે, એના વાળ સમય-સમય પર કાપી નાખવામાં આવે છે. 500 કિ.ગ્રા. વજનવાળા આ ઘોડાઓ લગભગ 50 કિ.મી. પ્રતિ કલાક દોડે છે. બોડીગર્ડ્સનાં દિવસની શરૂઆત આ ઘોડાઓ સાથે જ થાય છે.\nકવાયત અને જુદા-જુદા દાવ-પેચ કરીને સૈનિકો ઘોડાની શક્તિ અજમાવે છે. આ સૈનિકો ઘોડાઓ સાથે એટલા બધા કુશળ હોય છે કે તેઓ ઘોડાની લગામ પકડ્યા વગર પ્રતિ કલાક 50 કિ.મી. ની ઝડપે સહેલાઈથી ઘોડા-સવારી કરી શકે છે. રાષ્ટ્રપતિ ભવનમાં આવનાર દરેક વિશેષ વ્યક્તિનાં સ્વાગત માટે પણ તેઓ હંમેશા તૈયાર રહે છે. તેમના માટે એ દિવસ સૌથી વધુ ખાસ હોય છે, જે દિવસે રાષ્ટ્રપતિ તેમને ધ્વજ સોંપે છે. 1923 માં બ્રિટીશ વાઇસરોયે પોતાના બોડીગાર્ડ્સને બે ચાંદીના ટ્રમ્પેટ અને બેનર આપ્યા હતાં. ત્યારથી આ પ્રથા ચાલુ છે. સ્વતંત્ર ભારતમાં પણ દરેક નવા રાષ્ટ્રપતિ બોડીગર્ડ્સની ટુકડીનાં વડાને ટ્રમ્પેટ અને બેનર આપે છે. આ સમારોહ પણ ખૂબ જ ભવ્ય હોય છે. આ કાર્યક્રમ દરમિયાન દરેક સૈનિક પોતાનું શ્રેષ્ઠ પ્રદર્શન આપે છે.\nકદાચ તમને જાણીને નવાઈ લાગશે કે આ ટુકડીમાં કેટલાક એવા સભ્યો પણ છે, જેની ત્રણ-ત્રણ પેઢી આમાં કાર્ય કરી ચુકી છે. ઘણા લોકો તો દેશના ઘણા રાષ્ટ્રપતિને પોતાની સેવા આપી ચુક્યા છે. આ ટુકડી રાષ્ટ્રપતિ ભવનમાં હંમેશાં ખડેપગે રહે છે. ભારતનું રાષ્ટ્રપતિ ભવન લગભગ2લાખ ચોરસ ફુટ વિસ્તારમાં ફેલાયેલું છે. તે વિશ્વની સૌથી સુંદર સત્તાવાર ઈમારતોમાંની એક છે. રાષ્ટ્રપતિના અંગરક્ષક બનવા માટે લોકો ઉત્સુક રહે છે. આમાં જોડાવા માટે6ફુટ લંબાઈ હોવી ફરજિયાત છે. આ ટુકડીનો ડ્રેસ પણ ખૂબ જ શાનદાર છે. આ જવાનોને ગમે ત્યાં તૈનાત કરી શકાય છે. બોડીગાર્ડ બનવા માટે કોઈપણ નવા સૈનિકને બે વર્ષ સુધી સખત તાલીમ લેવી પડે છે. ત્યારબાદ તે પોતાની તલવારનું કરતબ બતાવે છે, પછી એના ઉપરી અધિકારી એને બોડીગાર્ડમાં ભરતી કરે છે.


News & Views :: PM મોદીને મળવા માગે છે દુનિયાના સૌથી અમીર વ્યક્તિ જેફ બેજોસ પણ...\nPM મોદીને મળવા માગે છે દુનિયાના સૌથી અમીર વ્યક્તિ જેફ બેજોસ પણ...\nએમેઝોન કંપનીના CEO જેફ બેજોસ હાલમાં ભારતની મુલાકાતે છે. અને તેમણે મોટા રોકાણનું એલાન કરી દીધું છે. પોતાની3દિવસ મુલાકાતમાં તે પ્રધાનમંત્રી મોદીને મળવા માગે છે. પણ કદાચ એવું સંભવ બની શકે એમ નથી.\nરિપોર્ટ અનુસાર, એમેઝોન તરફથી સતત પ્રધાનમંત્રી મોદીને મળવાની કોશિશ કરવામાં આવી રહી હતી. પણ તે સંભવ દેખાઈ રહ્યું નથી. જેફ પ્રધાનમંત્રીને મળવા તો માગે છે પણ હજુ સુધી પ્રધાનમંત્રી કાર્યાલય તરફથી કોઈ જવાબ આવ્યો નથી.\nકારણ શું છેઃ\nજણાવી દઈએ કે, પાછલા અમુક દિવસોમાં એમેઝોન, ફ્લિપકાર્ટ જેવી વિદેશી ઈ-કોમર્સ કંપનીઓને લઈને સરકાર તરફથી કડક વલણ અપનાવવામાં આવ્યું. ત્યાર બાદ આ બંને કંપનીઓ દ્વારા કરવામાં આવેલા રોકાણની CCI દ્વારા તપાસ ચાલી રહી છે. કેન્દ્ર સરકારે ઈ-કોમર્સ ક્ષેત્રમાં સતત થઈ રહેલા રોકાણો બાદ નિયમોમાં અમુક ફેરફારો કર્યા હતા. જેને કારણે વિદેશી કંપનીઓએ તેમના બિઝનેસ મોડલમાં ફેરફાર કરવા પડ્યા હતા.\nસરકાર અને કંપનીઓ વચ્ચેની આ ટક્કરની અસર હવે પ્રધાનમંત્રી મોદી અને જેફ બેજોસની મુલાકાત પર પડતી દેખાઈ રહી છે. મોદી સરકારની નીતિઓનો વિરોધ કરનારા અમેરિકન ન્યૂઝપેપરનો સંબંધ પણ જેફ બેજોસ સાથે છે. જેફની એક કંપનીએ અમેરિકાના તે અખબારને ખરીદી લીધું હતું.\nજણાવી દઈએ કે, એમેઝોનના CEOની ભારતની મુલાકાતનો વિરોધ થઈ રહ્યો છે. દેશના ઘણાં નાના વેપારીઓ તેમની આ મુલાકાતનો વિરોધ કરી રહ્યા છે. જ્યાં પણ જેફ જઈ રહ્યા છે. ત્યાં તેમનો વિરોધ થઈ રહ્યો છે. નાના વેપારીઓનો આરોપ છે કે ઈ-કોમ્ર્સને કારણે તેમના કારોબાર પર અસર પડી છે. સરકારે આ રીતના ઉદ્યોગપતિઓ પર કડક વલણ અપનાવવું જોઈએ. એવામાં જો કોઈ રાજનેતા જેફને મળશે તો તેની અસર ચૂંટણી પર પડી શકે છે.\nજણાવી દઈએ કે, જેફ બેજોસે ભારતની મુલાકાત દરમિયાન અબજો રૂપિયાનું રોકાણ કરવાનું એલાન કર્યું છે. અને પોતાના કારોબારના વિસ્તારની વાત કરી છે.


આજે કેબિનેટમાં ફરીથી ત્રણ તલાક ખરડાને મંજૂરી અપાશે\n૧૭ મીથી શરૂ થતાં સંસદના સત્રમાં રજૂ થશે ખરડો\nનવી દિલ્હી તા. ૧ર :.. કેન્દ્રિય કેબીનેટ આજે ત્રણ તલાક પર પ્રતિબંધ મુકવા માટે એક નવા ખરડાને મંજૂરી આપી શકે છે. કેબીનેટ સાથે જોડાયેલા સુત્રો અનુસાર, આજે થનારી મીટીંગમાં આ ખરડો ચર્ચા માટે રજૂ થશે. એક વાર સંસદની મંજૂરી મળ્યા પછી આ પ્રસ્તાવિત ખરડો આ વર્ષની શરૂઆતમાં લાગુ કરાયેલ વટહુકમનું સ્થાન લેશે.\nજણાવી દઇએ કે નરેન્દ્ર મોદીના નેતૃત્વવાળી એનડીએ સરકારે પોતાના ગયા કાર્યકાળમાં ત્રણ તલાક ખરડો રજૂ કર્યો હતો. પણ લોકસભામાં મંજૂરી મળ્યા પછી આ ખરડો રાજયસભામાં લટકતો રહી ગયો હતો. આ કારણે ગયા મહીને ૧૬ મી લોકસભાનો કાર્યકાળ પુરો થવાની સાથે જ આ ખરડો પણ પુરો થઇ ગયો હતો.\nજો આજની કેબીનેટ મીટીંગમાં નવેસરથી ત્રણ તલાક બીલને મંજૂરી મળે તો તેને ૧૭ જૂનથી શરૂ થનાર ૧૭ મી લોકસભાના પહેલા સત્રમાં તેને રજૂ કરાશે. ગઇ વખતે રાજયસભામાં સરકાર પાસે જરૂરી બહુમતી ન હોવાના કારણે વિપક્ષો આ ખરડાને રોકવામાં સફળ થઇ ગયા હતાં. એટલે આ વખતે આ ખરડા પર રાજય સભાના વલણ પર બધાની નજર રહેશે.\nત્રણ તલાક કાયદાના નામથી ઓળખાતો મુસ્લિમ મહિલા ખરડો કોઇ પણ પતિને પોતાની પત્નીને એક સાથે ત્રણ વાર તલાક બોલીને લગ્ન તોડવા પર પ્રતિબંધ મુકે છે. આવું કરનારને આ ખરડામાં અપરાધીની શ્રેણીમાં મુકવાની વાત કહેવાઇ છે. ત્રણ તલાક ખરડામાં પતિને ગીરફતાર કરવાના મુદા સામે જ વિપક્ષોએ વાંધો ઉઠાવ્યો હતો. (પ-ર૦)


IPL 2022: Hardik pandya Flop in Team India, but will be included in CSK\nNovember 24, 2021 | 4:55 pm IST\nહાર્દિક પંડ્યા ખરાબ ફોર્મના કારણે MIથી થશે આઉટ\nહાર્દિક પંડ્યા CSKમાં સામેલ થાય તેવી ઉમ્મીદ\nમહેન્દ્ર સિંહ ધોની હાર્દિકને પોતાની ટીમમાં સામેલ કરી શકે\nમહેન્દ્ર સિંહ ધોનીની કેપ્ટનશીપવાળી ચેન્નઇ સુપર કિંગ્સે આઇપીએલ 2021નો ખિતાબ પોતાના નામે કર્યો. આ સીએસકેની કુલ ચોથી ટ્રોફી છે. અત્યાર સુધીમાં9આઇપીએલ ફાઇનલ રમનાર આ ટીમ આગામી સિઝનમાં સંપૂર્ણ રીતે બદલાયેલી નજર આવશે. કારણ કે આઇપીએલ 2022 પહેલા મેગા ઓક્શન થવાનું છે. આ ઓક્શનમાં સીએસકે કેટલાક નવા ખેલાડીઓ પર દાવ લગાવશે. આ ખેલાડીઓમાં જ એક એવો ઓલરાઉન્ડર ખેલાડી પણ છે જેને ધોની પોતે ખુબ જ પસંદ કરે છે.\nસીએસકેની આ ખેલાડી પર ખાસ નજર\nધોનીની કેપ્ટનશીપવાળી સીએસકે આગામી વર્ષે ઘાતક ઓલરાઉન્ડર હાર્દિક પંડ્યાને પોતાની ટીમમાં સામેલ કરવા માગશે. ખબર છે કે આગામી વર્ષે મુંબઇ ઇન્ડિયન્સ હાર્દિક પંડ્યાને પોતાની ટીમથી ડ્રોપ કરવાની છે. આવામાં સીએસકેની ટીમ બ્રાવોના રિપ્લેસમેન્ટ તરીકે હાર્દિકને પોતાની ટીમમાં સામેલ કરવા માગશે. જણાવી દઇએ કે, ભારતીય ટીમમાં પણ હાર્દિકે ધોનીની કેપ્ટનશીપમાં જ ડેબ્યૂ કર્યું હતું. આવામાં જો સીએસકે આ ઘાતક ઓલરાઉન્ડરને પોતાની ટીમમાં સામેલ કરે છે તો તેમની ટીમ વધારે ઘાતક બની જશે.\nધોની પણ કરે છે પસંદ\nહાર્દિક પંડયાની વાત કરીએ તો તેને સીએસકેનો કેપ્ટન મહેન્દ્ર સિંહ ધોની પણ પસંદ કરે છે. પંડ્યા જ્યારે પ્રથમવાર ટીમ ઇન્ડિયામાં આવ્યો હતો તો તે સમયે ધોની જ કેપ્ટન હતો. આ સિવાય તાજેતરમાં જ ટી-20 વર્લ્ડકપ સમયે પણ ધોનીની જીદના કારણે જ કતે ટીમમાં ટકી શક્યો હતો. ત્યાં જ પંડ્યાએ પણ પોતે આ વાતનો ખુલાસો કર્યો છે કે, ધોનીએ તેના કરિયર માટે ઘણુ બધુ કર્યું છે. આ પહેલા પણ થઇ ચૂક્યુ છે કે ધોની પોતાની પસંદગીના ખેલાડીને સીએસકેથી દૂર રહેવા દેતો નથી.\nમુંબઇની ટીમમાં રિટેન નહીં થાય\nહાર્દિક પંડ્યાને મુંબઇ ઇન્ડિયન્સમાં રિટેન કરવાની આશા ખુબ જ ઓછી છે. કારણ કે રિટેશનની રેસમા્ં રોહિત શર્મા, જસપ્રીત બુમરાહ, કિરોન પોલાર્ડ, ઇશાન કિશન અને સૂર્યકુમાર યાદવ આગળ છે. હાર્દિક પંડ્યાએ આઇપીએલના ઇતિહાસમાં 92 મેચ રમી છે. જેમા તેણે 27.33ની સરેરાસ અને 153.91ની સ્ટ્રાઇક રેટથી 1476 રન બનાવ્યા છે. આ દરમિયાન હાર્દિકે4અડધી સદી પણ ફટકારી છે. તેનો સર્વાધિક સ્કોર 91 રહ્યો. બોલિંગની વાત કરીએ તો તેણે 31.26ની સરેરાશ અને 9.06ની ઇકોનોમીથી 42 વિકેટ હાંસલ કરી છે.\nસીએસકેમાં આ ત્રણ ખેલાડી થશે રિટેન\nઆ વર્ષના પ્રદર્શનને જોતા જો એ વાતનું અંદાજો લગાવવામાં આવે કે સીએસકે ક્યાં ખેલાડીને રિટેન કરશે તો તેમા સૌથી પહેલું નામ કેપ્ટન મદેન્દ્ર સિંહ ધોનીનું આવશે. બીજા ખેલાડી તરીકે આ ટીમ ઓલરાઉન્ડર રવીન્દ્ર જાડેજાને રિટેન કરશે. ત્યાં જ ત્રીજા ખેલાડી માટે ઘણા દાવેદાર છે. પરંતુ આ રેસમાં ઋતુરાજ ગાયકવાડ સૌથી આગળ છે. જેની પાછળનું કારણ એ છે કે ગાયકવાડે આ વર્ષે સીએસકે તરફથી ઓરેંજ કેપ હાંસલ કરી છે.\nIPL મેગા ઓક્શનનો તખતો તૈયાર, 1,214 ખેલાડીઓ મેદાનમાં\nIPL 2022: રાહુલથી લઈને રાશિદ સુધી, જાણો કોણ કેટલા કમાયું


ખૂબસુરતીમાં બોલિવૂડ હિરોઈનોને પણ માત આપે છે 'ચંદુ ચાઇવાલા'ની પત્ની, જુઓ તસવીરો\nHomeખૂબસુરતીમાં બોલિવૂડ હિરોઈનોને પણ માત આપે છે 'ચંદુ ચાઇવાલા'ની પત્ની, જુઓ તસવીરો\nદેશના સૌથી પ્રિય કોમેડિયન કપિલ શર્મા અને દેશના સૌથી લોકપ્રિય કોમેડી શો 'કપિલ શર્મા શો' ના સૌથી મહત્વના સભ્ય ચંદન પ્રભાકર ઘણીવાર ચંદુ ચાયવાલાના નામથી ઓળખાય છે કારણ કે ચંદુ ધ કપિલ શર્મા શોમાં ચાયવાલાની ભૂમિકા ભજવે છે. તમને જણાવી દઈએ કે ધ કપિલ શર્મા શોમાં ચંદુનું પાત્ર એવું છે કે લોકો તેનો ચહેરો જોતા જ હસવા લાગે છે. ખરેખર ચંદુ એક ખૂબ જ રમુજી પાત્ર છે પરંતુ રસપ્રદ બાબત એ છે કે તેની પત્ની ખૂબ સુંદર છે. યાદ અપાવો કે કપિલ શર્મા અને ગિન્ની ચતરથના લગ્ન સમારોહમાંથી પહેલીવાર તેમનો ફોટો લોકોની સામે આવ્યો હતો.\nઉલ્લેખનીય છે કે ચંદન અવારનવાર તેના પરિવાર સાથે ઈન્સ્ટા પર તસવીરો શેર કરે છે પરંતુ કપિલ શર્માના લગ્ન સમારંભમાં લેવામાં આવેલી તસવીરથી તેના ચાહકો ખૂબ આકર્ષાયા હતા. આવી સ્થિતિમાં આજે આપણે ચંદુ ચાઇવાલાની પત્ની વિશે કેટલીક રસપ્રદ વાતો જાણીશું અને આજે અમે તમને તેના કેટલાક સુંદર ફોટા બતાવીશું.\nઘણાને લાગશે કે ચંદન પ્રભાકર ઉર્ફે ચંદુ ચાયવાલાએ માત્ર ધ કપિલ શર્મા શોમાં જ કામ કર્યું છે. જો તમે પણ આવું વિચારો છો તો તે તમારી ગેરસમજ છે. ચંદુએ ધ કપિલ શર્મા શો પહેલા ઘણા શોમાં કામ કર્યું છે. જોકે એ વાત સાચી છે કે લોકોમાં તેમની ઓળખ કપિલ શર્મા શોમાંથી બની છે. ચંદને ઘણા ટીવી શોમાં હાસ્ય કલાકાર તરીકે કામ કર્યું છે. આ સિવાય તેણે પંજાબી ફિલ્મોમાં પણ કામ કર્યું છે.\nનંદિની ખૂબ સુંદર છે\nચંદન પ્રભાકરે વર્ષ 2015 માં નંદિની ખુરાના સાથે લગ્ન કર્યા હતા. તેને એક પુત્રી પણ છે. તમને જાણીને નવાઈ લાગશે કે ચંદનની પત્ની કોઈ મોડેલથી ઓછી દેખાતી નથી. નંદિનીની સુંદરતા એવી છે કે ઘણા મોડલ અને અભિનેત્રીઓ તેની સામે નિષ્ફળ જાય છે. નંદિની હોટ ફિગર અને સારી ઉંચાઈની રખાત છે. તે જ સમયે ચંદને તેની પત્ની અને પુત્રી સાથે ઈન્સ્ટા પર ઘણા ફોટા શેર કર્યા છે. જો તમે આ ફોટા જોશો તો તમે પણ નંદિનીથી ઉડી જશો. તમને જણાવી દઈએ કે નંદિની હાલમાં મનોરંજનની દુનિયાથી ઘણી દૂર છે અને પોતાના આખા પતિને ચંદન અને પુત્રીને આપી રહી છે. ચંદન અને નંદિનીની દીકરી ખૂબ જ ક્યૂટ છે.\nનંદિનીને ફરવું ગમે છે\nનંદિની ખુરાનાના મૂડ વિશે વાત કરીએ તો તેને વધારે ફરવું પસંદ છે. આ જ કારણ છે કે જ્યારે તે કપિલ શર્માના લગ્નમાં દેખાયો ત્યારે ત્યાં હાજર તમામ કેમેરા તેની તરફ વળ્યા અને નંદિની ખુરાનાએ કપિલ શર્માના લગ્નના રિસેપ્શનની તમામ લાઇમલાઇટ લીધી. યાદ અપાવો કે રણવીર સિંહ, દીપિકા પાદુકોણ, ધર્મેન્દ્ર, જીતેન્દ્ર, રેખા, રવિના ટંડન, સાઇના નેહવાલ, અમીષા પટેલ, મનોજ બાજપાઇ, કૈલાશ ખેર જેવા મોટા સ્ટાર્સ કપિલ શર્માના લગ્નના રિસેપ્શનમાં પહોંચ્યા હતા પરંતુ આશ્ચર્યજનક વાત એ છે કે હાજરીમાં પણ આ સ્ટાર્સમાંથી, તમામ હેડલાઇન્સ ચંદન પ્રભાકરની પત્ની નંદિની ખુરાના દ્વારા લેવામાં આવી હતી.


blood groups detrmine respiratory illness to corona coronavirus patient – News18 Gujarati\nHome » photogallery » national-international » BLOOD GROUPS DETRMINE RESPIRATORY ILLNESS TO CORONA CORONAVIRUS PATIENT CH\nરિસર્ચનો દાવો, આ બ્લડગ્રુપને કોરોનાથી સૌથી વધુ ખતરો છે\nરિસર્ચ દરમિયાન શોધકર્તાઓએ 2205 તેવા બ્લડ સેમ્પલનું વિશ્લેષણ કર્યું જે કોરોના સંક્રમિત નહતા.\n| June 05, 2020, 10:55 IST\nજ્યારે O પોઝિટિવ દર્દીઓમાં આ ખતરો ઓછો છે. ડૉક્ટરોએ જીન્સના આધારે આ રિસર્ચ કર્યું છે. શ્વાસ લેવાની તકલીફ વધતા કોરોના દર્દીઓની મોત થાય છે.\nરિસર્ચ દરમિયાન શોધકર્તાઓએ 2205 તેવા બ્લડ સેમ્પલનું વિશ્લેષણ કર્યું જે કોરોના સંક્રમિત નહતા. જો કે બ્લડગ્રુપને લઇને બીજા પણ આ પ્રકારના રિસર્ચ હાલ થઇ રહ્યા છે. આ પહેલા ચીનના વુહાન અને શેનઝોનમાં કોરોના વાયરસ સંક્રમિત 2173 દર્દીઓ પર કરવામાં આવેલી સ્ટડી મુજબ બલ્ડ ગ્રુપ Aમાં કોરોના થવાની સંખ્યા સૌથી વધુ નોંધવામાં આવી હતી. જ્યારે બલ્ડ ગ્રુપ O માં કોરોનાનો ખતરો A બલ્ડ ગ્રુપ કરતા ઓછો હતો.\nકોરોના વાયરસથી સંક્રમિત દર્દીઓની કોઇ સારવાર હજી નથી શોધાઇ. હાલ 100થી વધુ કંપનીઓ કોરોનાની વેક્સીન બનાવવા માટે દિવસરાત મહેનત કરી રહી છે. જો કે કોઇને પણ હજી જોઇએ તેવી સફળતા નથી મળી. તેમ છતાં બે કંપનીઓ તેવો દાવો કર્યો છે કે તે વેક્સીન શોધવાના કામમાં જીત મેળવવાની ખૂબ નજીક ઊભા છે. ત્યારે હાલ તો ઇમ્યૂનિટી વધારવા અને પોતાને સંક્રમણથી સુરક્ષિત રાખવા સિવાય આપણી પાસે છૂટકો નથી.


મમતા કુલકર્ણીની હોટ ફિગરને જોઈને બોલીવુડના કયા સ્ટારે 'વન નાઈટ સ્ટેન્ડ'ની કરી દીધી ઓફર....જાણો કિસ્સો... » UA-117440594-1\nમમતા કુલકર્ણીની હોટ ફિગરને જોઈને બોલીવુડના કયા સ્ટારે ‘વન નાઈટ સ્ટેન્ડ’ની કરી દીધી ઓફર….જાણો કિસ્સો…\nબોલીવુડ- મી.રિપોર્ટર, 7મી મે.\nબોલીવુડમાં ૯૦ ના દાયકાની બોલ્ડ અને પોતાના બિન્દાસ અંદાજ માટે જાણીતી મમતા કુલકર્ણી યાદ છે કે ભૂલી ગયા ? તેના બોલ્ડ અંદાજ અને સુંદરતા ને જોઇને બોલીવુડ ના ક્યાં સ્ટારે પોતાના તન-મન પરથી કાબુ ગુમાવીને મમતા કુલકર્ણી ને ‘વન નાઈટ સ્ટેન્ડ’ ની ઓફર કરી ? તે ઓફર બાદ મમતા કુલકર્ણી એ શું કર્યું અને કઈ રીતે જવાબ આપ્યો તે જાણવા જેવો કિસ્સો છે.\n‘કોઈ આયે તો લે આયે” આઈટમ સોંગથી 90ના દાયકામાં બોલીવુડમાં રાતોરાત સ્ટાર બનનાર મમતા કુલકર્ણી તેના બોલ્ડ ફોટોઝના કારણે મેગેઝિનના કવરપેજ પર છવાયેલી રહેતી હતી. ફિલ્મોમાં બોલ્ડનેસના કારણે ચર્ચામાં રહેતી મમતા સતત કોન્ટ્રોવર્સીમાં રહી છે. વર્ષ 1993માં મેગેઝિનના કવરપેજ પર મમતાનો ‘ટોપલેસ’ ફોટો છપાયો હતો. આ ફોટાએ સનસની મચાવી દીધી હતી. તે દરેક યુવા દિલોની રાની બની ગઈ હતી. તેમાં બોલીવુડના કેટલાક સ્ટાર ( તે વખતે સ્ટ્રગલ કરનારા) પણ બાકાત નથી.\nમમતા ના સુંદર શરીર પર ફિદા થનારમાં બોલીવુડ સ્ટાર બોબી દેઓલ એવી એક હરકત નો ખુલાસો મમતા કુલકર્ણીએ એક મેગેઝિનમાં આપેલા ઈન્ટરવ્યૂમાં કર્યો છે. જે જાણી ને તમે પણ ચોકી જશો. બોબી દેઓલ ત્યારે ‘બરસાત’ ફિલ્મની શુટિંગ કરી રહ્યા હતા અને તે સમયે એક હોટલમાં રોકાયા હતા. જોગાનુજોગ તે જ હોટલમાં મમતા પણ પોતાની કોઈ ફિલ્મને લઈ તે જ હોટલમાં રોકાઈ હતી. મમતા જે ફિલ્મ માટે હતી તે ફિલ્મમાં મિથુન ચક્રવર્તી પણ હતા, મિથુને ત્યારે મમતાની બોબી સાથે મુલાકાત કરાવી હતી.\nમમતાની સુંદરતા જોઈને બોબીએ તેના હોશ ગુમાવી દીધા હતા. તે જ રાત્રે બોબીએ મમતા સાથે મિત્રતા વધારીને ફ્રેન્ક થઈ ને મમતાને ‘વન નાઈટ સ્ટેન્ડ’ની ઓફર કરી દીધી. બોબીની વાત સાંભળી મમતા ડઘાઈ ગઈ. મમતાએ ત્યારે બોબીને એવો જવાબ આપ્યો કે બોબીએ કોઈ અભિનેત્રીને આવી ઓફર તે પછી નહીં કરી હોય. બોબી દેઓલ તે વખતે અભિનેત્રી પૂજા ભટ્ટ સાથે રિલેશનમાં હતો જે મમતા સારી રીતે જાણતી હતી. મમતાએ બોબીને કહ્યું- ‘જો તું મારી સાથે રાત વિતાવવા માગે છે તો પૂજા ભટ્ટની પરવાનગી લઈ લે’ મમતાનો જવાબ સાંભળી બોબીના હોશ ઉડી ગયા અને તે વાતને મજાકમાં વાળી દીધી.\nafter bollywood case figure find hot kulkarnis made mamta night offer one out seeing stand star\nમાસ્ક વગર જિલ્લા કલેકટરને રજુઆત કરવા પહોંચેલા NCPના પ્રદેશ અધ્યક્ષ રેશમા પટેલની ટીંગાટોળી કરી પોલીસે અટકાયત કરી


? મહર્ષિ અગસ્ત્ય(સંસ્કૃત: अगस्त्य) અગતિયાર) એ સપ્તર્ષિમાં ના એક તથા ઋગ્વેદના અનેક મંત્રોના, તેમાં પણ ખાસ કરીને પ્રથમ મંડળનાં સૂક્તોના તેઓ રચયિતા છે. આ મંત્રોનો પ્રાદુર્ભાવ તેમના માનસમાં બ્રહ્માજીની પ્રેરણાથી થયેલો. તેમનું ગૃહસ્થ જીવન લોપામુદ્રા સાથે જોડાયેલું, જેનાથી તેમને પુત્ર જન્મ્યો એનું નામ ઋભુ પાડવામાં આવ્યું હતું. પિતા મિત્રાવરુણ અને માતા ઉર્વશીના સંતાન એવા અગસ્ત્ય મુનિના વડીલબંધુ વસિષ્ઠઋષિ હતા. દૈવી સાધનામાં અગસ્ત્ય અને લોપામુદ્રાના ઉલ્લેખો થયેલા જોવા મળે છે.\n? જન્મ ——\n? ભગવાન આદિત્યના યજ્ઞમાં મહર્ષિ વરુણએ ઉર્વશી નામની અપ્સરાને દેખીને અને તેમનું વીર્ય સ્ખલિત થયું.\nઆ વીર્ય માંથી કેટલોક ભાગ કુંભમાં પડ્યો અને તેમાંથી અગસ્ત્ય ને વસિષ્ઠ ઋષિ જન્મ્યા.\nતેમની ઉત્પત્તિ કુંભમાંથી થઈ તેથી તેમને કુંભયોનિ અથવા કુંભજ પણ કહે છે.\nતે પોતાનો આશ્રમધર્મ પાળતા, તે સમયે એક લોકોને દુઃખ દેતો. ઋષિઓની પ્રાર્થના પરથી\nતેણે સમુદ્રને પી જઈ કાળકેયનો નાશ કર્યો.\nઆ પ્રસંગથી એનું નામ પીતાબ્ધિ પડ્યું.\n? સાગર પાન ——–\n? અસુરો અને ખાસ કરી કાળકેય નામનો અસુર સમુદ્રમાં સંતાઈ પ્રજાને પીડા કરતો. ઇન્દ્રએ એમ ધાર્યું કે જો સમુદ્રને શોષી લેવામાં આવે તો અસુરો નો સંહાર થઇ શકે\nઆથી ઇન્દ્રએ અગ્નિ અને વાયુને સમુદ્રનું પાની શોષી લેવાની આજ્ઞા કરી. પરંતુ તેઓ એ ઇંદ્રની આજ્ઞા માની નહી. આથી ઇન્દ્રએ બન્નેને શાપ આપ્યો કે તમે મનુષ્યયોનિમાં જન્મશો.\nચાલુ વૈવસ્વત મન્વંતરમાં અગ્નિ અને વાયુ બન્નેને મિત્રાવરુણ દ્વારા એકજ દેહમાં મહર્ષિ અગસ્ત્ય રુપે જન્મ મળ્યો. આ માટે તેઓ મૈત્રાવરુણિ તરીકે પણ ઓળખવામાં આવે છે.\n? અગસ્ત્યના વાયદા ———-\n? એમની સાથે વિંધ્ય પર્વતની પણ કથા વણાયેલી છે.\nઆ કથા મુજબ વિંધ્યાચળ પર્વત વધતો હતો અને સૂર્ય નો માર્ગ રોકતો હતો. તે પર્વત અગસ્ત્યનો શિષ્ય હતો, તેથી દેવ અગસ્ત્ય પાસે ગયા. તેમની પ્રાર્થનાથી અગસ્ત્ય ઋષિ વિંધ્યાચળ પાસે આવ્યા.\nવિંધ્યાચળ તેમને જોઇ દંડવત્ પ્રણામ કીધા,\n“હું પાછો આવું ત્યાં સુધી ઊભો ના થઇશ”\nપછી કહ્યું કે\n`મારે દક્ષિણમાં કામ છે તો ત્યાં જઈ આવું; હું પાછો આવું ત્યારે ઊઠજે.`\nએમ કહી દક્ષિણમાં ચાલ્યા ગયા હતા.\nઆમ તે સદા નમેલો જ રહ્યો અને આ વાત પરથી અંત વિનાનો વાયદો અથવા જૂઠું વચન અગસ્ત્યના વાયદા તરીકે ઓળખાય છે.\nવાયદા નહિ પાળનાર પુરુષ ને કટાક્ષમાં અગસ્ત્યાચાર્ય કહેવામાં આવે છે.\nવિંધ્ય ઓળંગવાનું શક્ય બનવાથી ભારતીય ઉપખંડમાં ઉત્તર અને દક્ષિણ ભાગ વચ્ચે વહેવાર સ્થપાયો હતો.\nભારતીય ઉપખંડ ઉપરાંત તેમણે સાગરપાર પણ હિંદુસંસ્કૃતિનો પ્રસાર કર્યો હતો.\nઆજે પણ પૂર્વના ટાપુઓ જાવા, સુમાત્રા, સારાવાક અને બાલીમાં ભારતીય સંસ્કૃતિના અંશો જોવા મળે છે.\nઆ સંસ્કૃતિના જનક અગસ્ત્ય મુનિ હતા.\nકંબોડિયામાં આજે પણ દર્શનીય વિષ્ણુભગવાનનું મંદિર જોવા મળે છે. જેને યૂનેસ્કો દ્વારા વિશ્વ ધરોહર સ્થળ તરીકે સ્થાન આપ્યું છે.\n? લોપામુદ્રા ————\n? એક વાર અગસ્ત્ય મુનિએ સ્વપ્નમાં પોતાના પિતૃઓને એક ખાડામાં ઊંધે માથે લટકતા જોયા. તેમણે પિતૃઓને આનુ કારણ પુછ્યું તો તેમણે કહ્યું કે તું દીકરો મેળવ તો અમારો છૂટકો થાય. ત્રિલોકમાં તેમને લાયક સ્ત્રી ન મળતા તેમણે જાતે જ જુદા-જુદા પ્રાણીઓમાંથી સુંદર શરીરના ભાગો લઈ એક મનોહર કન્યા બનાવી અને છાની રીતે તેને વિદર્ભ રાજાના મહેલમાં મૂકી આવ્યા અને તેને મોટી થઈ ગયા પછી પરણ્યા.\nતેનું નામ લોપામુદ્રા રાખ્યું, કેમકે સંસ્કૃતમાં લોપ ધાતુનો અર્થ નાશ પામવું થાય છે અને હરણ વગેરે પ્રાણીઓએ પોતાની આંખો વગેરે સુંદર ભાગો આ કન્યા માટે ગુમાવ્યા હતા. આ ઉપરાંત તેને કૌશીતકી અને વરપ્રદા પણ કહે છે. તેના થકી સમય જતા દૃઢાસ્ય અને દૃઢસ્યુ નામના બે દીકરા થયા.\n? રામચંદ્ર ————\n? શ્રીરામજી જ્યારે સીતાજીની ખોજ કરતાં-કરતાં ત્યાં આવ્યા. ત્યારે અગત્સ્ય ઋષિએ તેમને થોડા દિવસ તેમના આશ્રમમાં જ પ્રેમ થી રોક્યા. વળી તેમણે ભગવાનને `વિરજા` નામની શૈવદીક્ષા આપી. જેમા એમાં આખે શરીરે ભસ્મ ચોળી ભસ્મ ઉપર સૂઈ રહેવું, રુદ્રાક્ષ ધારણ કરવા અને શિવમંત્ર જપવાનો હોય છે. તેમની પાસે અનેક અમોઘ અને અજોડ શસ્ત્રાસ્ત્ર હતા તે ભગવાન રામને વિદાય થતી વેળાએ સોપ્યા.\n? રાજા શાપિત ઇંદ્રએ ૧૦૦૦ વર્ષ માટે ગાદી છોડવી પડી\nઅને તેથી દેવોએ તેમને થોડો વખત ઇંદ્રની ગાદી સંભાળવા બોલાવેલા. તે વેળા તેણે આળસુ થઈ સાત ઋષિઓ પાસે પાલખી ઉપડાવેલી ને ઋષિઓને ચાલતાં વાર લાગે. ત્યારે પાલખીમાંથી `સર્પ, સર્પ` એટલે જલદી ચાલો, જલદી ચાલો એમ તે બોલતો. આ સાંભળી અગસ્ત્યે તેને શાપ આપ્યો કે તું `સર્પ` થઈ પૃથ્વી પર પડ.\n? રચના અને શોધખોળ ——\n? દક્ષિણમાં રહી તેમણે દ્રાવિડી ભાષામાં ઘણા ગ્રંથો ; લખ્યાં છે અને સઘળી પ્રાકૃત ભાષાનાં વ્યાકરણ પણ તેમણે રચ્યાં હોવાનું માનવામાં આવે છે.\nઉપરાંત દંતકથા પ્રમાણે તેમણે તમીળ ભાષાની રચના કરી છે.\nતામિલ સાહિત્યમાં મોટો ફાળો આપ્યા ઉપરાંત તેમણે હિંદુ ધર્મ અને સાહિત્યનો પ્રચાર દક્ષિણ હિંદમાં કર્યો હતો.\nમહાભારતના શાંતિપર્વ માંહેની અગસ્ત્ય મુનિએ ગાયેલી વિદ્યા અગસ્ત્ય ગીતા તરીકે ઓળખાય છે. સ્થાપત્ય ઉપર પ્રમાણભૂત, અગસ્ત્ય ઋષિએ લખેલો ગ્રંથ અગસ્ત્યકલાધિકાર બહુ પ્રચલિત છે અને વિશ્વકર્માએ તેના ગ્રંથ ઉપરથી આધાર લીધેલા છે. જોકે હાલ તે અપૂર્ણ સ્થિતિમાં મળેલ છે તથા તેટલો ભાગ માનસાર-શિલ્પશાસ્ત્રને મળતો આવે છે.\nનૌકાશાસ્ત્ર બનાવી હોડીની પહેલી વહેલી શોધ તેમણે કરી હતી એમ મનાય છે. તેમણે દેશેદેશ મુસાફરી કરી ઘણા દેશ શોધી કાઢ્યા હતા. અગસ્ત્ય મુનિએ સંસ્કૃતમાં રચેલું રત્નશાસ્ત્ર છે. જેમાં રત્નની ઉત્પત્તિ તથા તેનાં લક્ષણ, ગુણ અને પરીક્ષાનું વર્ણન છે. અગસ્ત્યસંહિતા એ વિષ્ણુ પૂજન કરવાની રીતિ દર્શાવતું શાસ્ત્ર છે જેની રચના અગસ્ત્ય મુનિએ કરેલી. આદિત્યહ્રદયમ સ્તોત્ર તેમણે ભગવાન રામને રાવણ સામે યુધ્ધ કરતા પહેલા આપ્યું હતું. તેમણે શ્રીલલિતાસહસ્ત્ર સ્તોત્ર ની રચના કરી હતી. ઋષિ તંત્રશાસ્ત્રના આચાર્ય હતા અને તેમાં ઊંડુ જ્ઞાન ધરાવતા. વળી તેઓ, ઉત્તમ તત્ત્વવેત્તા હતા. તેમણે બ્રહ્મપુરાણ અને વૈદવિદ્યા ઉપર ઘણું લખેલું છે.\nધનુર્વિદ્યામાં પણ તેઓ પારંગત હતા અને હંમેશ ધનુષ્ય સાથે રાખી ફરતા.\n? અગસ્ત્યાશ્રમ મદ્રાસ(ચેન્નાઈ) પાસે અગસ્ત્યકૂટ નામનો પર્વત આવેલો છે. એક માન્યતા મુજબ અગસ્ત્ય ઋષિ હજી હયાત છે અને તિનેવેલીમાં આવેલા આ પર્વત ઉપર રહેતા મનાય છે.\n? ભારતીય સંસ્કૃતિ અને ભારતીય સંસ્કૃત સાહિત્યમાં ઋષિ અગત્સ્યનું નામ મુઠી ઉંચેરુ છે. ભારતીય પ્રજા સદાય એમને એમના મહાન કાર્યો માટે યાદ રાખશે. નમન છે ઋષિ અગત્સ્યને !!!!


News4 Gujarati : વકીલ યતીન ઓઝા સામે HC ની સુઓમોટો કન્ટેમ્પ્ટ પિટિશન. News4 Gujarati : વકીલ યતીન ઓઝા સામે HC ની સુઓમોટો કન્ટેમ્પ્ટ પિટિશન. Gujarati News, News in Gujarati – ગુજરાત સમાચાર | ન્યુસ ફોર ગુજરાતી\nHome ગુજરાત અમદાવાદ વકીલ યતીન ઓઝા સામે HC ની સુઓમોટો કન્ટેમ્પ્ટ પિટિશન.\nવકીલ યતીન ઓઝા સામે HC ની સુઓમોટો કન્ટેમ્પ્ટ પિટિશન.\nHC suo moto contempt petition against lawyer Yatin Ojha.\nગુજરાત હાઈકોર્ટે એડ્વોકેટ્સ એસોસિએશનના પ્રમુખ યતિન ઓઝા સામે ગુજરાત હાઈકોર્ટે સુઓમોટો કન્ટેમ્પ્ટની અરજી દાખલ કરી છે. જેમાં, હાઈકોર્ટે ગુજરાત હાઈકોર્ટ એડ્વોકેટ્સ એસોસિએશનના પ્રમુખ પાસે જવાબ માગ્યો છે. આ સુઓમોટો કન્ટેમ્પ્ટની અરજી પર ૧૬ જૂને સુનાવણી હાથ ધરાશે.\nજીએચએએના પ્રમુખે ફેસબુક પર લાઈવ પત્રકાર પરિષદને સંબોધી હતી.\nમહત્વનુ છે કે, તાજેતરમાં જીએચએએના પ્રમુખે ફેસબુક પર લાઈવ પત્રકાર પરિષદને સંબોધી હતી. જેમાં, તેમણે આક્ષેપ લગાવ્યો હતો કે, હાઈકોર્ટની રજીસ્ટ્રી વિભાગમાં ભ્રષ્ટાચાર ફૂલ્યોફાલ્યો છે. લોકડાઉન દરમિયાન, પૈસાદાર લોકોની અરજીઓ ઝડપથી દાખલ થાય છે અને સુનાવણી પર પણ આવે છે.\nજરુરિયાત મંદ, ગરીબ અને નાના માણસોની અરજીઓ દિવસો સુધી દાખલ થતી નથી\nજ્યારે, જરુરિયાત મંદ, ગરીબ અને નાના માણસોની અરજીઓ દિવસો સુધી દાખલ થતી નથી અને સુનાવણી માટે લિસ્ટ થવામાં લાંબો સમય લે છે. આ ઉપરાંત, તેમણે હાઈકોર્ટ સામે પણ કેટલાક વિવાદાસ્પદ નિવેદના કરેલા છે.\nગુજરાત હાઈકોર્ટ એડ્વોકેટ્સ એસોસિએશનની માગ રહી છે કે, હાઈકોર્ટની કામગીરી પરંપરાગત રીતે ફરીથી ચાલુ કરવામાં આવે. લોકડાઉનના લીધે, જે વકીલો સુવિધા સંપન્ન નથી, તેમની હાલત કફોડી બની છે.\nઆ મુદ્દે, ગુજરાત હાઈકોર્ટ એડ્વોકેટ્સ એસોસિએશને એક સર્વે પણ કરાવ્યો હતો. આ જ મુદ્દા પર જીએચએએ સામે હાઈકોર્ટમાં અરજી પણ થયેલી છે.\nPrevious articleFacebook એ ભારતીય કંપની વિરૂદ્ધ દાખલ કર્યો કેસ\nNext articleસરકાર ની સિનિયર સિટિઝનને બહાર નીકળવાની મનાઈ, AMC…


ગો. મારુ (રૅશનલ) – ‘અભીવ્યક્તી’\nCategory: ગો. મારુ (રૅશનલ)\nMarch 30, 2018 March 30, 2018 ગોવીન્દ મારુ\n‘ગુજરાત–મુમ્બઈ રૅશનાલીસ્ટ એસોશીએશન’ના પદાધીકારીઓ અને અત્રે ઉપસ્થીત સર્વ વીવેકપંથી મીત્રો,\nઆપ સૌને નમસ્કાર..\n(‘રૅશનાલીઝમના પ્રચાર–પ્રસારમાં સોશીયલ મીડીયાનું મહત્ત્વ’ વીષય પર ગુજરાત વીદ્યાપીઠ, અમદાવાદ ખાતે ગોવીન્દ મારુનું વક્તવ્ય : તારીખ 25 માર્ચ, 2018)\n14 ફેબ્રુઆરીએ અમદાવાદ ખાતે ‘પાખંડ’ અને ‘આવાઝ’ આ બે યુ–ટ્યુબ વીડીયોનો સફળ લોકાર્પણ થયું. અજ્ઞાનના અન્ધારામાં જ્ઞાનનો દીવડો પ્રગટાવવા જેવી આ વીરલ ઘટના ઘટી હતી. તે બદલ હ્યુમેનીસ્ટ રૅશનાલીસ્ટ સોસાયટી, ગોધરા તથા ગુજરાત–મુમ્બઈ રૅશનાલીસ્ટ એસોસીએશનના કાર્યકરોને અઢળક અભીનન્દન… મારા ‘અભીવ્યક્તી’ બ્લૉગ પર અન્ધશ્રદ્ધા અને માનસીક પ્રદુષણ ફેલાવતી ઘટનાઓનો પર્દાફાશ કરતા વીડીયો માટે એક નવું પેજ શરું કર્યું છે. આ પેજ પર ‘પાખંડ’ અને ‘આવાઝ’ આ બન્ને યુ–ટ્યુબ વીડીયો મુકવામાં આવ્યા છે.\nમેં લખેલું નાટક ‘વીવેકનીષ્ઠાથી જીવનવીકાસ’ ગત 16મી માર્ચને શુક્રવારે મારા ‘અભીવ્યક્તી’ બ્લૉગ પર મુકવામાં આવ્યું હતું. સત્યશોધક સભા, સુરત, હ્યુમેનીસ્ટ રૅશનાલીસ્ટ સોસાયટી, ગોધરા અને ગુજરાત–મુમ્બઈ રૅશનાલીસ્ટ એસોશીએશન દ્વારા આ નાટકનો વીડીયો બનાવાય અને રસ ધરાવતા મીત્રો તેને રંગમંચ પર ભજવશે, તો રૅશનાલીઝમનો દીવડો વધુ પ્રજ્વલીત થશે તેવું મારું માનવું છે.\nઆમ, તો આ કાર્યક્રમમાં પ્રવચન આપવા જેટલી મારી કોઈ પાત્રતા કે હેસીયત નથી; પણ દસ વર્ષથી ઈન્ટરનેટ પર દેશ–વીદેશના અસંખ્ય વાચકમીત્રોમાં, મારા ‘અભીવ્યક્તી’ બ્લૉગે જે લોકચાહના પ્રાપ્ત કરી છે, તેનો આપ સૌને પરીચય કરાવવા, માનનીય બીપીનભાઈ શ્રોફના આગ્રહને વશ થઈને, આ આમન્ત્રણ મેં સ્વીકાર્યું છે.\nમીત્રો! મારા નીવૃત્તીકાળને રૅશનાલીઝમને સમર્પીત કરીને સક્રીય જીવન જીવવાનું મેં નક્કી કર્યું. તે અંગે અમેરીકા સ્થીત મારા મોટા દીકરા પવનને મેં પ્રસ્તાવ રજુ કર્યો હતો. તેણે તો મારી નોકરી દરમીયાન જ 2008માં મને નવું લેપટૉપ લઈ આપ્યું. તેણે મને બ્લૉગ પણ બનાવી આપ્યો. તે બ્લૉગમાં કામ કરવા અંગેની ટૅક્નીકલ જાણકારી પણ આપી. સુરતના નીવૃત્ત આચાર્ય, ગઝલકાર અને મારા મીત્ર સુનીલ શાહે મારા બ્લૉગનું ‘અભીવ્યક્તી’ એવું નામકરણ કર્યું. હું કંઈ ભાષાનો માણસ નથી. મારી જોડણીયે કાચી. ગુજરાતીના શીક્ષકો અને પ્રાધ્યાપકોની જોડણી પણ ખોટી પડતી હોય છે. જોડણીની મોટા ભાગની ભુલો બબ્બે ‘ઈ–ઉ’ની જ હોય છે! જ્યારે ‘ઈ–ઉ’ હ્રસ્વ લખો કે દીર્ઘ, શબ્દાર્થ સમજવામાં કશો ફરક થતો નથી; તો પછી શાળાનાં બાળકો પર જોડણીનો આ જુલમ શા માટે કરવામાં આવે છે? બાળકો પર જોડણી અંગે થતા જુલમથી વ્યથીત થઈને, હું ‘ઉંઝાજોડણી’નો સમર્થક થયો. મને કહેતા ગર્વ થાય છે કે આપણાં છપાતાં સર્વ રૅશનલ સામયીકોએ ‘ઉંઝાજોડણી’ સ્વીકારી છે. તેથી મેં પણ મારા રૅશનલ બ્લૉગ ‘અભીવ્યક્તી’ માટે તે જોડણી સ્વીકારી. તેર વરસથી ચાલતી ‘સન્ડે ઈ.મહેફીલ’ પણ ‘ઉંઝાજોડણી’માં જ ચાલે છે. તેના સમ્પાદક અને મારા બ્લૉગના સંવર્ધક માનનીય ઉત્તમભાઈ ગજ્જરના માર્ગદર્શન હેઠળ આ ‘રૅશનલજોડણી’માં મેં અક્ષરાંકન શરુ કર્યું. શરુઆતમાં થોડી ટીકા–ટીપ્પણીઓ થઈ; પરન્તુ હું મક્કમ અને અડીખમ રહ્યો. હવે વાચકમીત્રોની આંખો આનાથી ટેવાઈ ગઈ છે. ત્યારબાદ તો લાખો મુલાકાતીઓએ રૅશનલવીચારો અને રૅશનલજોડણીને વરેલા મારા ‘અભીવ્યક્તી’ બ્લૉગને આવકાર્યો એ નાનીસુની વાત નથી. આમ એનાથી મને બે બાબતનો સન્તોષ થયો : ‘ઉંઝાજોડણી મારફતે રૅશનલવીચારોની વહેંચણી’.\nમારે નમ્રભાવે કહેવું છે કે સમગ્ર ભારતમાં જ નહીં; વૈશ્વીકસ્તરે ગુજરાતી ભાષામાં એકમાત્ર ‘અભીવ્યક્તી’ બ્લૉગ જ સમ્પુર્ણપણે માત્ર ને માત્ર રૅશનાલીઝમનો પ્રચાર અને પ્રસાર કરે છે. એમાંય હું બહારગામ હોઉં, વીદેશમાં હોઉં કે અમારા બેમાંથી કોઈ એક માંદગીમાં હોય; તો પણ મારો બ્લૉગ કમીટમેન્ટ સાથે–પુરી સમર્પીતતાથી, રૅશનાલીઝમનો અવીરત પ્રચાર અને પ્રસાર કરે છે. જોવાની વાત એ છે કે આ બ્લૉગ નાસ્તીકો કરતાં આસ્તીકોમાં વધુ વંચાય છે! મારે આસ્તીક–નાસ્તીકનો વીવાદીત પરમ્પરાગત ઢાંચો તોડી, રૅશનલ વીચારધારાને ઠીક રીતે સમજીને અપનાવે, એવા યુવાનોને તૈયાર કરવા છે. આ યુવાનો પોતાનાં સંતાનોનું વૈચારીક ઘડતર કરી, તેમની પછીની પેઢીમાં પણ રૅશનાલીઝમની આગેકુચ કરશે. મને જણાવતાં આનન્દ થાય છે કે, ‘અભીવ્યક્તી’ની સામગ્રી વાંચી સેંકડો યુવાનો તેના સમર્થક અને ચાહક બન્યા છે. માણસના મનને, આધુનીક્તાના પરીપ્રેક્ષ્યમાં અપડેટ કરવાનું કામ બહુ અઘરું; પણ જરુરી છે. આ બહુ સુક્ષ્મ પ્રક્રીયા છે, જેના લાભો લાંબે ગાળે જ મળી શકશે.\nઆજપર્યંત 4,62,000થી વધુ મુલાકાતીઓએ ‘અભીવ્યક્તી’ બ્લૉગની મુલાકાત લીધી છે. વીશ્વના 64 દેશોમાં ‘અભીવ્યક્તી’ બ્લૉગ વંચાય છે. મને વધારે ખુશી એ વાતની થાય છે કે, ભાઈઓ જેટલી જ બહેનો પણ મારા બ્લૉગના લેખની રાહ જોતી હોય છે. ‘અભીવ્યક્તી’ બ્લૉગને 15,000 પ્રતીભાવો પ્રાપ્ત થયા છે. પ્રતીભાવો આપવામાં બહેનો પાછળ નથી. વાચકમીત્રોમાં જોઈએ તો, હીન્દુ ધર્મ સીવાયના અન્ય ધર્મના વાચકમીત્રો પણ, મારા બ્લૉગને રસપુર્વક વાંચે છે અને તેમના પોતાના ધર્મમાં રહેલી અન્ધશ્રદ્ધાની વાતો પણ, તેમના પ્રતીભાવોમાં વ્યક્ત કરે છે. મારી વેબસાઈટ પર 224, ઈમેલ દ્વારા 684 અને ફેસબુક તથા ટ્વીટર જેવા સોશીયલ મીડીયાના 946, મળી કુલ 1854 વાચકમીત્રો સ્વેચ્છાએ, મારા બ્લૉગના નોંધાયેલા અને નીયમીત વાચકો છે. એક ડઝનથી વધુ બ્લૉગરમીત્રો એવા છે કે, તેમના પોતાના બ્લૉગ પર, મારા બ્લૉગમાં પ્રકાશીત થયેલા લેખોને, અવારનવાર રી–બ્લોગીંગ–પુન:પ્રકાશીત કરે છે. તો ગુગલ+, ટ્વીટર, ફેસબુક, વૉટ્સએપ, ટેલીગ્રામ, ઈનસ્ટાગ્રામના અગણીત મીત્રો પણ તેમના ગ્રુપમાં, તેમની ટેગલાઈન પર, મારા બ્લૉગના લેખો શેર કરે છે; તેમ જ તેના પર ચર્ચા પણ કરે છે.\n(ડાબેથી સર્વશ્રી પીયુષ જાદુગર, ડૉ. સુજાત વલી, બીપીન શ્રોફ, અને ગોવીન્દ મારુ)\n‘અભીવ્યક્તી’ બ્લૉગ પર અત્યાર સુધીમાં 6,25,160 રૅશનલશબ્દોમાં 91 લેખકોના, 538 લેખો, મેં રજુ કર્યા છે. તેમાં બહેનો પાછળ નથી. 12 લેખીકાઓએ, 33 લેખો આપીને, સ્ત્રી સશક્તીકરણનો ઉત્તમ દાખલો પુરો પાડ્યો છે. મારા ચર્ચાપત્રી મીત્રોને કેમ ભુલાય? બ્લૉગની શરુઆતના સમયમાં, મારા સહીત, સુરતના ‘ગુજરાતમીત્ર’ દૈનીકમાં છપાયેલા 70 રૅશનલ ચર્ચાપત્રો પણ ‘અભીવ્યક્તી’ પર પોસ્ટ કર્યા છે. મારા નીવૃત્ત થયાનાં પાંચ વરસમાં ‘મણી મારુ પ્રકાશન’(‘મણી’ – મારાં પત્નીનું નામ છે)ના નેજા હેઠળ, પ્રા. રમણભાઈ પાઠક, દીનેશભાઈ પાંચાલ, ડૉ. શશીકાન્ત શાહસાહેબ, મુરજીભાઈ ગડા, એન. વી. ચાવડા, વલ્લભભાઈ ઈટાલીયા, નાથુભાઈ ડોડીયા, રોહીતભાઈ શાહ, બી. એમ. દવે, રમેશભાઈ સવાણીસાહેબ અને બહેન કામીની સંઘવી મળી 11 લેખકોના 4,55,083 શબ્દો, મેં જાતેપોતે ટાઈપ કરીને 20 ઈબુક્સ બનાવી છે. આ 20 ઈબુક્સ મફત વહેંચવાનો મેં આનન્દ મેળવ્યો છે. એમાં સર્વશ્રી પ્રા. રમણભાઈ પાઠકની ચાર ઈ.બુક્સ, દીનેશભાઈ પાંચાલની ત્રણ ઈ.બુક્સ, અને ડૉ. શશીકાન્ત શાહસાહેબની પાંચ ઈ.બુક્સ ખાસ છે.\nતો બીજી બાજુ, બધાં નહીં; પણ કેટલાક બાવાઓ, બાપુઓ, ગુરુઓ, સ્વામીઓ, સાધુઓ, મૌલવીઓ, મુજાવરો કે ભુવાઓ અને કેટલાક ધ.ધુ.પ.પુ.ઓ – અન્ધશ્રદ્ધા અને માનસીક પ્રદુષણ ફેલાવે છે. આમજનતાને ઠગે છે. આવી 14 સત્યઘટનાઓ આધારીત આદરણીય રમેશભાઈ સવાણીસાહેબની નાનકડી અને રુપકડી સચીત્ર ઈ.બુક હાલ તૈયાર કરી છે. તે ઈ.બુક સર્વશ્રેષ્ઠ હોવાનું સર્ટીફીકેટ મારા ફ્રેન્ડ, ફીલોસોફર અને ગાઈડ માનનીય ઉત્તમભાઈ ગજ્જરે આપ્યું છે. એટલું જ નહીં; ઈ.મેલ દ્વારા તેમણે પોતાના સમ્પર્કોમાં હજારો વાચકોને આ ઈ.બુક છુટથી વહેંચી છે.\nરોજેરોજ ગુજરાતી સાહીત્યનો રસથાળ પીરસતી, ભાઈ જીજ્ઞેશ અધ્યારુની અનોખી વેબસાઈટ ‘અક્ષરનાદ’; ગુજરાતી–ભાષાનું જતન અને સંવર્ધન માટે સતત સક્રીય ભાષાસેવક હૃદયસ્થ રતીલાલ ચંદરયાની ‘લેક્સિકોન’ વેબસાઈટ અને વીશ્વભરની વીવીધ ભાષાઓમાં 25 મીલીયનથી વધુ પુસ્તકો અને મેગેઝીનો ધરાવતી ‘ISSUU’ વેબસાઈટ પર પણ, ‘મણી મારુ પ્રકાશન’ની 20 ‘ઈ.બુક્સ’ મુકવામાં આવી છે. ત્યાંથી એ ઈ.બુક્સ મફત ડાઉનલોડ કરવાની સુવીધા છે. ‘રૅશનાલીઝમ’ના પ્રચાર–પ્રસારની ઝુમ્બેસની આ ગૌરવપ્રદ ઘટના છે..\nહાલ દર સોમવારે ‘ચાલો, આ રીતે વીચારીએ’ પુસ્તકની લેખમાળા રજુ થઈ રહી છે. તેના લેખકમીત્ર દીનેશ પાંચાલ કહે છે કે, ‘હું ત્રીસ વર્ષથી અખબારોમાં કૉલમ લખું છું; પણ મને ‘અભીવ્યક્તી’ દ્વારા દેશવીદેશમાં જેટલી પ્રસીદ્ધી મળી છે તેટલી અખબારો દ્વારા નથી મળી. મારા પર વીદેશમાંથી અનેક રૅશનલવાચકોના ફોન આવે છે. તેઓ મારા લેખોની સરાહના કરીને રૅશનાલીઝમ પર ભાષણ કરવા મને વીદેશ આવવાનું આમન્ત્રણ પણ આપે છે. ગોવીન્દભાઈએ મને ઈન્ટરનેટના આકાશમાં, ‘અભીવ્યક્તી’ના એરોપ્લેનમાં બેસાડીને, દેશવીદેશોમાં ઘુમતો કરીને, મારા વીચારોનાં ફુડપેકેટ્સ વહેંચ્યાં છે. રૅશનલ વીચારોનો આવો પ્રચાર અને પ્રસાર હજી સુધી કોઈ છાપું પણ કરી શક્યું નથી!’\nતાજેતરમાં પ્રકાશીત થયેલી 20મી ઈ.બુક ‘દેતે હૈં ભગવાન કો ધોખા’ના લેખક આદરણીય રમેશભાઈ સવાણીસાહેબ તો પોતાની ઈ.બુકની પ્રસ્તાવનામાં લખે છે કે : ‘નવસારીના રૅશનાલીસ્ટ ગોવીન્દ મારુએ પોતાના બ્લૉગ ‘અભીવ્યક્તી’ મારફતે, દેશ–પરદેશના વીશાળ વાચકવર્ગ સાથે મને જોડીને જે આનન્દ આપ્યો છે, તે વર્ણવી શકાય તેમ નથી. ગોવીન્દભાઈના ‘અભીવ્યક્તી’ બ્લૉગ મારફતે ‘સંદેશ’માં પ્રકાશીત થતી મારી ‘પગેરું’ કૉલમને જાણે ‘પાંખ’ મળી ને તે લોકજાગૃતીનું માધ્યમ બની એનો મને ઉંડો સન્તોષ છે.’\nછેલ્લા’ 10 વર્ષથી ‘અભીવ્યક્તી’ બ્લૉગ દ્વારા સમાજમાં વ્યાપ્ત વહેમ, અન્ધશ્રદ્ધા સામે લોકજાગૃતીના વીચારો વહેંચવા બદલ તથા ‘મણી મારુ પ્રકાશન’ના નેજા હેઠળ ઉત્તમ પુસ્તકોની ઈ.બુક્સના નીર્માણનું કાર્ય સુપેરે બજાવવા બદલ મને અને છેલ્લાં 13 વરસથી વીશ્વના હજારો વાચકોને દર સપ્તાહે (અને હવે પન્દર દીવસે), જીવનપોષક અને સત્ત્વશીલ સાહીત્યની લહાણી કરનાર, ‘સન્ડે ઈ.મહેફીલ’ના સમ્પાદક માનનીય ઉત્તમભાઈ ગજ્જરનું ‘ધોળકીયા ફાઉન્ડેશન’ સંચાલીત ‘હરીકૃષ્ણ કૉમ્યુનીટી સેન્ટર’, સુરત દ્વારા, અમારા કાર્યની કદરરુપે, અમારું બન્નેનું વીશીષ્ટ સન્માન કરવામાં આવ્યું હતું.\nમીત્રો, ગેરસમજ ન થાય એટલે કહું કે, મેં આ બધી માહીતી મારી પ્રશંસા, જાતવખાણ કે આપબડાઈ હાંકવા માટે હરગીઝ નથી રજુ કરી; પણ હું આપ સૌનું ધ્યાન દોરવા માંગું છું કે, આવા બ્લૉગ, ઈ.મહેફીલ કે સોશીયલ મીડીયા મારફતે પણ, દેશ–વીદેશ સર્વત્ર અને તે પણ અસરકારક રીતે, રૅશનાલીઝમનો પ્રચાર અને પ્રસાર થઈ શકે છે. છપાતાં સામયીકોનું તો આ ક્ષેત્રે મોટું પ્રદાન છે જ; પણ બ્લૉગ, ઈન્ટરનેટ કે સોશીયલ મીડીયાના માધ્યમથી રૅશનાલીઝમનું ભવીષ્ય ઈલેક્ટ્રોનીક ગતીએ ખુબ જ ઉજ્જવળ છે.\nઅન્ધશ્રદ્ધા દૃઢ કરવાનું કામ અખબારો કરે છે. રાશી–ભવીષ્ય, તન્ત્ર–મન્ત્ર, અગોચર વીશ્વની ઘટનાઓ, દોરા–ધાગા, મુઠ–ચોટની જાહેરખબરો વાચકોને ગેરમાર્ગે દોરે છે. ફીલ્મ કે ટીવી સીરીયલોમાં મન્ત્ર–તન્ત્ર, શ્રાપ અને પુર્વજન્મની ઘટનાઓ દર્શાવાય છે. વાસ્તુશાસ્ત્ર, અને જ્યોતીષ જેવી અનેક અતાર્કીક બાબતો દર્શાવાય છે. દર્શકોને લાગે છે કે પોતાના વીકાસ માટે પરીશ્રમ કરવાની કોઈ જરુર નથી; પરન્તુ જ્યોતીષીઓની સલાહ મુજબ તેઓને નડતા ગ્રહની વીંટી પહેરવાથી વીકાસ થઈ જશે. પ્રીન્ટ મીડીયા કે ઈલેક્ટ્રોનીક મીડીયા એકબીજાની હરીફાઈમાં આવું બધું રજુ કરીને અન્ધશ્રદ્ધા ફેલાવે છે. ‘વાચકો કે દર્શકોની ડીમાન્ડ છે; એટલે આપવું પડે’, એવી સુફીયાણી દલીલ તેઓ કરે છે. અખબારોનું સર્ક્યુલેશન અને ટીવી સીરીયલોની ટેલીવીઝન રેટીંગ પૉઈન્ટ (TRP) વધારવા માટે, અન્ધશ્રદ્ધાના આવા ડોઝ ચાલુ રખાય છે.\nઆવી સ્થીતીમાં અન્ધશ્રદ્ધાનો સામનો કરવાનું કામ, એકમાત્ર સોશીયલ મીડીયા જ કરી શકે છે. કારણ કે, સોશીયલ મીડીયાને સર્ક્યુલેશન કે TRPની ચીંતા નથી. સોશીયલ મીડીયામાં હરીફાઈ નથી. ત્યાં સાચી વાત, રૅશનલ વીચાર વ્યક્ત કરવાની મોકળાશ છે, કોઈ પ્રતીબન્ધ નથી. સોશીયલ મીડીયા ઉપર પણ અન્ધશ્રદ્ધાયુક્ત વીચારો રજુ થાય છે; પરન્તુ તેની સામે વીરોધ પ્રદર્શીત કરવાની છુટ છે. આવી તક અખબાર, મેગેઝીન, ફીલ્મ કે ટીવીમાં શક્ય નથી. ત્યાં બધું એકતરફી છે. જ્યારે સોશીયલ મીડીયામાં કશુંય એકતરફી નથી. સોશીયલ મીડીયા પર ‘અભીવ્યક્તીની આઝાદી’ છે.\nઆ કારણોસર સોશીયલ મીડીયામાં રૅશનાલીઝમનો સૌથી સરળ અને વધુ પ્રચાર–પ્રસાર શક્ય છે. સોશીયલ મીડીયાની એ ખાસીયત છે કે ત્યાં ટુ–વે કૉમ્યુનીકેશન છે, એકતરફી કૉમ્યુનીકેશન નથી. સામેની વ્યક્તીને તર્ક તેમ જ દલીલો દ્વારા તમે સાચી સમજ આપી શકો છો. ‘ડીસલાઈક’ને ‘લાઈક’માં પલટાવી શકાય છે. ‘કૉમેન્ટ’ અને ‘શેર’ કરી શકાય છે. રૅશનાલીઝમના પ્રચાર–પ્રસાર માટે ‘ચર્ચા’ આવશ્યક છે. ચર્ચા દ્વારા જ વાચક જોડાય છે. ઈ–ચર્ચાના કારણે જ રૅશનાલીઝમનું પ્રસ્થાન અને ગતી શક્ય બને છે. જે કામ અખબાર, મેગેઝીન, ફીલ્મ, ટીવી ન કરી શકે તે કામ ઈ.મેલ, વૉટ્સએપ, ટેલીગ્રામ, ઈન્સ્ટાગ્રામ, બ્લૉગ, ફેસબુક, ટ્વીટર, યુ–ટ્યુબ, ગુગલ+ જેવા સોશીયલ મીડીયા કરી શકે છે. સોશીયલ મીડીયા વ્યક્તીઓ, સમુદાયો વચ્ચે સહભાગી થવાનું માધ્યમ છે.\nસોશીયલ મીડીયાની બીજી મહત્ત્વની ખાસીયત એ છે કે તે અતી ઝડપી છે–વીજળી કરતાંયે વેગીલી, અને અતી વ્યાપક છે. તેને કારણે રૅશનલ વીચારોનાં બીજ સહેલાઈથી વાવી શકાય છે. મીડીયા જગત ઉપર આજે સોશીયલ મીડીયાનું રાજ ચાલે છે. લોકજાગૃતીનું સૌથી સબળ માધ્યમ, સોશીયલ મીડીયા છે. સોશીયલ મીડીયાએ ‘વ્યક્તી’ને વાચા આપી છે. વીચારો અને રૅશનાલીઝમનો ફેલાવો કર્યો છે. સૌથી મોટી વાત એ છે કે અહીં કોઈની સત્તા નથી. રાજસત્તા નહીં, ધર્મસત્તા નહીં, જુથ સત્તા નહીં. અખબાર–ટીવીના જેવા માલીકોની સત્તા નહીં, વીચારોની મુક્ત રજુઆત! કોઈ રોકટોક નહીં, કોઈ સેન્સરશીપ નહીં, કોઈ અંકુશ નહીં, માત્રને માત્ર સ્વઅંકુશ. સોશીયલ મીડીયાએ જ્ઞાતી, જાતી, ધર્મ, વંશ, વીસ્તાર, રાજ્ય, દેશ–વીદેશના સીમાડા ભુંસી નાખ્યા છે. સોશીયલ મીડીયા બધા માટે સુલભ છે. ઈન્ટરનેટનો ખર્ચ પણ મામુલી અને આખું વીશ્વ પણ આપણું! આ કારણોસર સોશીયલ મીડીયા થકી રૅશનાલીઝમનો વધુ પ્રસાર શક્ય બન્યો છે તેનો આપણે લાભ લેવો જ રહ્યો.\nમારા દસ વર્ષના અનુભવના આધારે હું અત્રે બે વાતો કહીશ. પહેલી એ કે ધાર્મીક ગણાવાતા ક્રીયાકાંડોથી કંટાળેલા લોકો, હવે ધીમેધીમે રૅશનાલીઝમને આવકારી રહ્યા છે. અને બીજી એ કે ઈન્ટરનેટ વીશ્વભરમાં ખુણે ખુણે પહોંચી શક્યું છે. તેથી ઈન્ટરનેટ અને સોશીયલ મીડીયા એના પ્રસારનું સૌથી શક્તીશાળી માધ્યમ બની ગયું છે. ‘અભીવ્યક્તી’ના બ્લૉગર તરીકે કહું કે, સોશીયલ મીડીયાના માધ્યમથી, કોઈની પણ શેહશરમ રાખ્યા વીના કે, કોઈ પણ પ્રકારની કાપકુપ કર્યા વીના, રૅશનલ વીચારોને રજુ કરવાની શક્તી તમે ધરાવી શકો છો.\nમીત્રો, નાતજાત કે ધર્મકોમના ભેદભાવથી પર રહીને, માનવધર્મને વરેલી વીચારસરણી રેશનાલીઝમનો પ્રચાર–પ્રસાર કરવા માટે, સોશીયલ મીડીયાનો સદ્ઉપયોગ કરીને બહુજન સમાજમાં સુખના વાતાવરણનું સર્જન કરી શકાય છે. આવો, આપણે સૌ સાથે મળીને આ મંચ પર તેની પ્રતીજ્ઞા લઈએ.\nછેલ્લે, સુરતની અમારી ‘સત્યશોધક સભા’એ પોતાની વેબસાઈટ ‘સત્યાન્વેષણ ડૉટ કૉમ’ બનાવી છે. ત્યાં ‘સત્યાન્વેષણ’ના અંકો અપલોડ થાય છે. એ જ રીતે રૅશનાલીસ્ટ બીપીનભાઈ શ્રોફ પણ તેઓના બ્લોગ પર ‘વૈશ્વીક માનવવાદ’ના અંકો અપલોડ કરે છે. આ ‘નેટપ્રવૃત્તી’ની પણ નોંધ લેવી ઘટે. તે માટે ‘સત્યાન્વેષણ’ના સમ્પાદક પ્રા. સુર્યકાન્ત શાહસાહેબ તથા ‘વૈશ્વીક માનવવાદ’ના સમ્પાદક બીપીનભાઈ શ્રોફને હાર્દીક અભીનન્દન.\nતે સાથે હાલ વર્ધાસ્થીત ડૉ. જી. એન. વણકરસાહેબને યાદ કરીએ. તેમણે આપણાં એકેએક રૅશનલ સામયીકોના અલગ બ્લૉગ બનાવ્યા છે. આટલી વ્યસ્તતા અને દુરી છતાં, ત્યાં રહ્યે અંકો અપલોડ કરવાની સફળ કામગીરી તેઓ બજાવી રહ્યા છે. તે ‘નેટપ્રવૃત્તી’ની વીશષત: નોંધ લઈ, આપ સૌ વતી તેમનો આભાર વ્યક્ત કરું છું.\nકેટલાક રૅશનાલીસ્ટમીત્રો સોશીયલ મીડીયા પર રૅશનલવીચારો વહેંચે છે એટલું જ નહીં. તેના પર ચર્ચા પણ કરે છે. આ સર્વમીત્રોને દીલી અભીનન્દન.\nકામ એટલું મોટું છે કે ‘અભીવ્યક્તી’ જેવા કેવળ રૅશનાલીઝમને વરેલા એક નહીં; સેંકડો બ્લૉગ હોવા ઘટે. જો કોઈ ઉત્સાહીને એવો બ્લૉગ શરુ કરવો હોય, તો બધી મદદ કરવાની મારી પુર્ણ તૈયારી છે. મારો અનુભવ છે કે, મારા બ્લૉગ પર પ્રસીદ્ધ કરવા માટે રૅશનલ લેખો, મને પુરતા પ્રમાણમાં મળી રહે છે.\nરૅશનાલીઝમના પ્રચાર–પ્રસાર અંગેના મારા અનુભવોને આપ સૌએ શાન્તીથી સાંભળ્યા એટલે એરુ–નવસારીથી ગુજરાત વીદ્યાપીઠ–અમદાવાદ સુધીની મારી યાત્રા લેખે લાગી છે. મને આમન્ત્રણ આપવા બદલ આયોજકોનો આભાર.\nઅન્તમાં રેશનાલીઝમ માટે હું એટલું જ કહીશ કે, અન્ધશ્રદ્ધાળુઓના આ દેશમાં, રૅશનાલીસ્ટોની વસતી ખુબ જ ઓછી છે. માઈક્રોસ્કોપીક માઈનોરીટીમાં છે એમ કહું તો તે ખોટું નથી. વળી રેશનાલીઝમનો માર્ગ પણ ઘણો કપરો છે. એમ સમજો કે કીડીએ હીમાલયની ટોચ પર પહોંચવાનું છે. રૅશનાલીઝમના પ્રચાર–પ્રસારમાં અનેક પ્રકારના અવરોધો આવતા હોય છે; કેમ કે લોકોની પરમ્પરાગત અન્ધશ્રદ્ધાને નીર્મુળ કરીને, તેને રૅશનાલીઝમ પ્રમાણે અપડેટ કરવાનું કામ ઘણું અઘરું છે એ ખરું; પણ અશક્ય નથી.\nટુંકમાં, ગાલીબની પંક્તીમાં થોડો ફેરફાર કરીને એમ કહી શકાય કે :\nયે રૅશનાલીઝમ નહીં આસાં; બસ ઈતના સમજ લીજીયે…\nયે કાંટોભરા શહર હૈ ઔર નંગે પેર જાના હૈ…!\nમને સૌએ શાન્તીથી સાંભળ્યો તે માટે ફરીથી સૌનો આભાર… ખુબ ખુબ ધન્યવાદ…!!\nવક્તા–સમ્પર્ક : ગોવીન્દ મારુ, 405, સરગમ કો – ઓ હાઉસીંગ સોસાયટી, કાશીબાગ, કૃષી યુનીવર્સીટીના પ્રથમ ગેટ સામે, પોસ્ટ : એરુ એગ્રીકલ્ચર કોલેજ – 396 450. વીજલપોર. જીલ્લો : નવસારી. સેલફોન : 9537 88 00 66 ઈ–મેઈલ : govindmaru@gmail.com\nપોસ્ટ કર્યા તારીખ : 30–04–2018\nMarch 16, 2018 March 26, 2018 ગોવીન્દ મારુ\nલેખક : ગોવીન્દ મારુ ‘અભીવ્યક્તી’\nસંવાદ સંવર્ધક : રમેશ સવાણી\n♦ પાત્ર પરીચય ♦\nગોવીન્દ : કૉલેજમાં અભ્યાસ કરતો યુવક\nમમ્મી : ગોવીન્દની માતા\nધનંજય, મયુર અને મીહીર : ગોવીન્દના મીત્રો, સહપાઠી\nમમ્મી : મીહીરની માતા\nપવન : મયુરના મોટા ભાઈ, ડૉક્ટર\nરુદ્ર દત્તજી : જ્યોતીષી\nદૃશ્ય – 1\n(ચાર–પાંચ મીત્રો કૉલેજ જવા નીકળે છે)\nગોવીન્દ : મમ્મી! કૉલેજ જાવ છું.\nમમ્મી : ઉભો રહે દીકરા. આ એક ચમચી દહીં ખાઈને જા.\nગોવીન્દ : દહીં ખાઈને, કેમ?\nમમ્મી : કૉલેજનો પ્રથમ દીવસ છે. શુકન માટે.\nગોવીન્દ : મમ્મી! શુકન–અપશુકન એ બધી અન્ધશ્રદ્ધા છે!\nમમ્મી : દીકરા એને શ્રદ્ધા કહેવાય. હું જ નહીં, લાખો લોકો એવું માને છે.\nગોવીન્દ : મમ્મી! લાખો લોકો માને છે, એટલે અન્ધશ્રદ્ધા– શ્રદ્ધા બની જતી નથી. શુકન–અપશુકનની વાત જ ખોટી. ગાય સામે મળે તો શુકન અને બીલાડી આડી ઉતરે તો અપશુકન? એક છીંક આવે તો અપશુકન અને બે છીંક આવે તો શુકન? મમ્મી આ બધું સ્વાર્થી લોકોએ ઉભું કરેલું ષડયન્ત્ર છે!\nમમ્મી : જે હોય તે, દહીંમાં સાકર છે. મીઠું મોં કર્યા પછી જ જવું જોઈએ.\nગોવીન્દ : મમ્મી તારી લાગણી છે એટલે લાવ. બાકી શુકન–અપશુકનમાં હું માનતો નથી!\nમમ્મી : દીકરા, તે મારી લાગણીની કદર કરી એ વીવેક કહેવાય. વીવેક તો બુદ્ધીશાળી લોકોનું ઘરેણું છે! (ગોવીન્દ મીઠું મોઢું કરે છે)\nધનંજય : ગોવીન્દ! જલદી કર. કૉલેજનો સમય થઈ ગયો છે.\nમયુર : હા, ગોવીન્દ! જલદી આવ. બસનો પણ સમય થયો છે.\nગોવીન્દ : ચાલો, ચાલો. જલદી જઈએ.\nધનંજય : ગોવીન્દ! ઉભો રહે. બીલાડી આવે છે. અરે! બીલાડીએ આડી પડી!\nમયુર : મારી મમ્મી કેહેતી હતી કે બીલાડી આડી ઉતરે તો અપશુકન થાય!\nગોવીન્દ : મયુર! બીલાડી કે ઉંદર સામે મળે કે આડા ઉતરે તો અશુભ ન થાય! જો સીંહ કે વાઘ સામા મળે તો જરુર અશુભ થાય!\nધનંજય : અરે ગોવીન્દ! બીચારી બીલાડી માટે જ આજ અશુભ દીવસ હશે! બીચારી ટ્રક નીચે કચડાઈ ગઈ!\nગોવીન્દ : એનો અર્થ એ થયો કે આપણને જોવાથી બીલાડીનો દીવસ અશુભ રહ્યો! (બધાં હસે છે) મીત્રો, શુભ અશુભની વાત જ ખોટી. શુભ ચોઘડીયું, અને અશુભ ચોઘડીયું! મને કહો, શુભ લગ્ન, અશુભ છુટાછેડામાં કેમ પરીણમે છે? કુંવારી કન્યા સામે મળે તો શુકન અને વીધવા બહેન સામે મળે તો અપશુકન? જમણી હથેળીમાં ખંજવાળ આવે તો ધનપ્રાપ્તી થાય, અને ડાબી હથેળીમાં ખંજવાળ આવે તો લક્ષ્મી જતી રહે? અમાસ અશુભ, અને પુનમ શુભ? તેરનો આંકડો અશુભ અને બાકીના આંકડા શુભ? કાળો રંગ અશુભ અને લાલ રંગ શુભ? મીત્રો, આ બધી અન્ધશ્રદ્ધા–વહેમ છે. એની પાછળ કોઈ વૈજ્ઞાનીક કે તાર્કીક કારણો નથી. માનસીક ડરના કારણે લોકો આવી વાતો માને છે.\nમયુર : દોસ્તો, આપણો મીત્ર મીહીર ઘણાં દીવસથી માંદો છે, એની ખબરઅન્તર પુછીએ!\nગોવીન્દ : કૉલેજ પુરી થયા પછી જઈશું!\nદૃશ્ય – 2\n(ગોવીન્દ, ધનંજય અને મયુર, મીહીરના ઘેર પહોંચે છે)\nગોવીન્દ : દોસ્ત મીહીર! કેમ માંદો જ રહે છે? મયુરના મોટા ભાઈ પવનભાઈ ડૉક્ટર છે. એ ખુબ જ સારા ડૉક્ટર છે. મીહીરને ડૉ. પવનભાઈની પાસે લઈ જઈએ!\nમીહીરની મમ્મી : અરે ગોવીન્દ! કોઈ ડૉક્ટરથી સારું થાય તેમ નથી. કાળીયો ભુવો કહેતો હતો કે નડતર છે! અમે દાણા જોવડાવ્યા. મરઘો ચડાવ્યો. કદાચ સારું થઈ જાય!\nગોવીન્દ : અરે બા, તમે ભુવાના ચક્કરમાં ક્યાં ભેરવાયા? મીહીરને સારા ડૉક્ટર પાસે લઈ જવાની જરુર છે. ગમે તેવો સારો ભુવો પણ આમાં કઈ કરી શકે નહીં!\nમીહીર : ગોવીન્દ! મને વીશ્વાસ છે કે કાળીયો ભુવો જ સારું કરશે. અમારા કુટુમ્બીજનો કાળીયા ભુવાની દવા લે છે!\nમયુર : મીહીર! ગોવીન્દ સાચું કહે છે. ભુવો જ્યારે માંદો પડે છે ત્યારે તે ડૉક્ટરની દવા લે છે, અને આપણને ડૉક્ટર પાસે જવાની ના પાડે છે! આ તો છેતરપીડી છે!\nધનંજય : મીહીર, તારી અન્ધશ્રદ્ધાને કારણે તારી તબીયત બગાડી છે. સારું થતું નથી. આપણે ડૉ. પવન પાસે જઈએ. લેબોરેટરી ટેસ્ટ કરાવીએ.\nમીહીરની મમ્મી : દીકરાઓ! અમારી સ્થીતી સારી નથી. પારકાં કામ કરીને ઘર ચલાવું છું. ડૉક્ટર સાહેબની ફી અમને ન પોસાય. અમને કાળીયા ભુવાના આશરે જ છોડી દો.\nગોવીન્દ : બા, તમે ડૉક્ટરની ફીની ચીંતા ન કરો. અમારી સાથે ચાલો.\nદૃશ્ય – 3\n(ગોવીન્દ, ધનંજય અને મયુર– મીહીરને તેની મમ્મી સાથે ડૉક્ટર પાસે લઈ જાય છે)\nમીહીર : ડૉક્ટર સાહેબ! પન્દર દીવસથી તાવ–ઉધરસ ખુબ જ છે.\nડૉક્ટર : મોડું થયું. વહેલાસર દવા લેવી જોઈએ.\nગોવીન્દ : ડૉક્ટર સાહેબ, મીહીર તો ભુવાની દવા લે છે. આ તો અમે સમજાવીને અહીં લાવ્યા છીએ.\nડૉક્ટર : સારું થયું. (મીહીરને તપાસીને) મીહીરને ટીબી થયો છે. તમે મોડા પડ્યા હોત તો મીહીરે જીવ ગુમાવવો પડત. નીયમીત દવા લેવાથી સારું થઈ જશે.\nમીહીરની મમ્મી : ડૉક્ટર સાહેબ, તમે અમારી આંખ ખોલી નાખી. હવે ભુવા પાસે નહીં જઈએ.\nદૃશ્ય – 4\nધનંજય : (છાપામાં જોઈને) મીત્રો! 151% ગેરંટી! રુદ્રદત્ત જ્યોતીષીનો દાવો છે. નડતા ગ્રહો ફેરવી નાખે છે. નડતર દુર કરે છે. ધારેલી વ્યક્તી સાથે મીલન કરાવે છે. ઈચ્છા થાય તે હાજર કરાવે છે. ઈચ્છીત ફળ ન મળે તો પૈસા પાછા!\nમયુર : રુદ્રદત્ત જ્યોતીષી પોતે જ પોતાનું ભાગ્ય કેમ પલટી નાખતા નથી? તેને છાપામાં જાહેરખબર કેમ આપવી પડે છે? જાહેખબર વીના એને ગ્રાહકો મળી જાય, તેવી વ્યવસ્થા કેમ કરતા નથી?\nધનંજય : રુદ્રદત્ત જ્યોતીષી પાસે ગ્રહોને તાબે કરવાની વીદ્યા છે કે નહીં, એની ચકાસણી કરવી જોઈએ!\nગોવીન્દ : ગ્રહોનું તુત છે. ગ્રહો ન નડે. રુદ્રદત્ત જેવા જ્યોતીષી જરુર નડે!\nમયુર : ગોવીન્દ! મારી ઈચ્છા છે કે એક વખત રુદ્રદત્તને મળીએ. મારું મન વાંચવામાં લાગતું નથી. છોકરીના વીચાર આવ્યા કરે છે. બધું રંગીરંગીન દેખાય છે!\nગોવીન્દ : મહેશ, તારી ઉમ્મર એવી છે કે તને બધું રોમેન્ટીક લાગે!\nધનંજય : ચાલો દોસ્તો, રુદ્રદત્ત જ્યોતીષીની ચકાસણી કરીએ.\nદૃશ્ય – 5\n(દેરક મીત્રો રુદ્રદત્ત જ્યોતીષી પાસે જાય છે)\nગોવીન્દ : પાય લાગુ રુદ્રદત્તજી! કૃપા કરો. અમને શું નડે છે તે કહો. નડતર દુર કરો.\nધનંજય : રુદ્રદત્તજી! મારે નોકરી અને છોકરીની જરુર છે! મહેનત કરવા છતાં બેમાંથી કોઈનો ભેટો થતો નથી! ચીંતા થયા કરે છે. હું કાયમ બેકાર જ રહીશ? વાંઢો જ રહીશ?\nરુદ્રદત્ત જ્યોતીષી : (ધનંજયનો હાથ જોઈને) બેટા! તેરા ભવીષ્ય બહુત અચ્છા હૈ. અચ્છી નોકરી મીલેગી. લેકીન શાદી કા યોગ નહીં હૈ!\nધનંજય : શાદી ન થાય તો શું કામનું? કોના માટે નોકરી કરું?\nરુદ્રદત્ત જ્યોતીષી : ચીંતા મત કર. શાદી હો સકતી હૈ. વીધી કરની પડેગી. દસ હજાર કા ખર્ચ હોગા!\nધનંજય : રુદ્રદત્તજી, તમે જ કહ્યું કે મને સારી નોકરી મળશે. ત્યારે પૈસા આપીશ. વીધી અત્યારે જ શરુ કરો.\nરુદ્રદત્ત જ્યોતીષી : બેટા, બીના પૈસા વીધી શુરુ નહીં હો સકતી! વીધી કી અસર નહીં હોગી!\nગોવીન્દ : રુદ્રદત્તજી, મારી હસ્તરેખા જોઈને કહો કે–\nરુદ્રદત્ત જ્યોતીષી : બેટા, તુમ્હારા નામ ક્યા હૈ?\nગોવીન્દ : રુદ્રદત્તજી! તમે જ્યોતીષી છો. જોશ જુઓ છો. ભવીષ્ય જુઓ છો. શું નડે છે તે જુઓ છો. મારું નામ શું છે, એની તો તમને ખબર જ હોયને?\nરુદ્રદત્ત જ્યોતીષી : બેટા! તુમ્હારા નામ જાનને કે લીએ મુઝે વીધી કરની પડેગી. વીધી કે લીએ ચાર્જ હોતા હૈ.\nગોવીન્દ : રુદ્રદત્તજી! વીધીની જરુર નથી. મારું નામ ગોવીન્દ છે.\nરુદ્રદત્ત જ્યોતીષી : બેટા ગોવીન્દ! તુમ્હારા ગુરુ તુઝે પરેશાન કર રહા હૈ, ઔર શુક્ર તો તેરે ઉપર હી બૈઠા હુઆ હૈ!\nગોવીન્દ : રુદ્રદત્તજી! મારું શું થશે?\nરુદ્રદત્ત જ્યોતીષી : ગોવીન્દ! ચીંતા મત કર. તુજે દસ હજાર કી વીધી કરની પડેગી. ફીર દેખ, ગુરુ ઔર શુક્ર તેરી સેવા કરેંગે!\nગોવીન્દ : રુદ્રદત્તજી! મારો મીત્ર મીહીર બીમાર છે. સારું થતું નથી. ડૉક્ટર કહે છે કે ટીબી છે!\nરુદ્રદત્ત જ્યોતીષી : ગોવીન્દ! મીહીર કો શની ધોખા દે રહા હૈ. વીધી કરની પડેગી!\n(એ સમયે, રુદ્રદત્ત જ્યોતીષીના ઘરમાંથી ડૉ. પવન બહાર નીકળે છે)\nડૉક્ટર : રુદ્રદત્તજી! તમારી પત્નીને ન્યુમોનીયા થયો છે. મેં દવા લખી આપી છે. સમયસર લેવાની છે. હું નર્સને મોકલું છું તે ઈંજેક્શન આપી જશે. બે દીવસમાં સારું થઈ જશે!\nરુદ્રદત્ત જ્યોતીષી : ડૉક્ટર સાહબ! આભાર.\n(ડૉક્ટર જાય છે. સૌ રુદ્રદત્ત જ્યોતીષીને તાકી રહે છે)\nગોવીન્દ : દોસ્તો! આ રુદ્રદત્ત જ્યોતીષી લોકોના જોશ જુએ છે. નડતા ગ્રહો દુર કરે છે. અને પોતાની પત્નીની સારવાર ડૉક્ટર પાસે કરાવે છે! આ જ્યોતીષી પોતાની સ્થીતી જ સુધારી શકતા નથી, અને લોકોની સ્થીતી સુધારવા માટે વીધી કરે છે! જ્યોતીષી પોતે પોતાને ઉપયોગી થઈ શકતો નથી, અને બીજાના નડતર દુર કરવાની ડંફાસ મારે છે! જ્યાં અન્ધશ્રદ્ધા હોય ત્યાં બાવા, બાપુઓ, શાસ્ત્રીઓ, શ્રીશ્રીઓ, પ્રગટ બ્રહ્મસ્વરુપો, ભુવાઓ, મુંજાવરો, મૌલવીઓ, પાદરીઓ લોકોને ઠગતા રહેશે. મીત્રો! આપણી બંધરણીય ફરજ છે કે આપણે વૈજ્ઞાનીક અભીગમ અને વૈજ્ઞાનીક મીજાજ કેળવીએ. અન્ધશ્રદ્ધાથી મુશ્કેલીઓ દુર ન થાય, ઉલટાની વધે. વીવેકનીષ્ઠાથી જ જીવનવીકાસ થાય. જીવનમાં સારું કે ખરાબ જે થાય તેનો આધાર ગ્રહો ઉપર નથી, આપણા વીચારો અને કાર્યો ઉપર હોય છે. જેવું વીચારીએ તેવા થઈએ અને જેવું કરીએ તેવું પામીએ. અન્ધશ્રદ્ધાવાળા વીચારો અને કાર્યો જ મુશ્કેલી સર્જે છે, દુ:ખ આપે છે. વીવેકી અને બુદ્ધીનીષ્ઠ વીચારો અને કાર્યો સુખ અને આનન્દ તરફ લઈ જાય છે.\nગોવીન્દ મારુ, 405, સરગમ કો. ઓ. હાઉસીંગ સોસાયટી, કાશીબાગ, કૃષી યુનીવર્સીટીના પ્રથમ ગેટ સામે, પોસ્ટ : એરુ એગ્રીકલ્ચર કોલેજ – 396 450. વીજલપોર. જીલ્લો : નવસારી. સેલફોન : 9537 88 00 66 ઈ–મેઈલ : govindmaru@gmail.com\nસંવાદ સંવર્ધક–સમ્પર્ક :\nરમેશ સવાણી, e.Mail: rjsavani@gmail.com\nપોસ્ટ કર્યા તારીખ : 16–03–2018\nમા–બાપની વંદના ‘વીડીઓ’\nJune 30, 2011 February 11, 2018 ગોવીન્દ મારુ\nમા – બાપની વન્દના\nતા.02/06/2011ના રોજ સરદાર સ્મૃતીભવન, સુરત ખાતે ‘પુર્વાન્ત સ્નેહમીલન સમારોહ’ યોજાઈ ગયો. નવા યુગનો નવો સંદેશ આપતા આ કાર્યક્રમમાં પુજ્ય શામજીદાદાના સુપુત્ર, ચીન્તક, લેખક અને રૅશનાલીસ્ટ શ્રી વલ્લભભાઈ ઈટાલીયાએ આપેલા પ્રભાવક પ્રવચનની ત્રણ વીડીયો આજે અહીં યુ–ટ્યુબના સૌજન્યથી પ્રસ્તુ કરું છું..\nઆશા છે કે ‘માવતરને જ જીવતા ભગવાન’ માનનાર સૌને તે ગમશે..\nVideo: 1 – Curtsy: youtube\nVideo:2– Curtsy: youtube\nVideo:3– Curtsy: youtube\nશ્રી વલ્લભભાઈ ઈટાલીયા, 74–બી, હંસ સોસાયટી, વરાછા રોડ, સુરત – 395 006, મોબાઈલ : 98258 85900 ઈ–મેઈલ: vallabhitaliya@gmail.com\n♦●♦ દર સપ્તાહે મુકાતા રૅશનલ વીચારો માણવા જોતા રહો મારો બ્લોગ: https://govindmaru.wordpress.com/\nજીજ્ઞાસુઓ માટે અને આ ‘રૅશનલ–વાચનયાત્રા’માં મોડેથી જોડાયેલા નવા વાચકો માટે, આગલા બધા જ લેખોની પીડીએફ ફાઈલોની મેં ઝીપફાઈલો બનાવી છે.. દરેક ઝીપમાં વીસ પીડીએફ છે.. જે વાચકોને સન્દર્ભ–સંગ્રહ સારુ કે મીત્રોને મોકલવા માટે તેની જરુર જણાય તો મને મારી ઉપરોક્ત ઈ–મેઈલ આઈડી પર, પોતાનું નામ–સરનામું આપી, તેઓ એક મેઈલ મને લખે તો તેમને તે સઘળી ઝીપ ફાઈલ મોકલી આપીશ.. વીચારો વહેંચાયેલા અને વાગોળાયેલા સારા એમ મને લાગે છે..\n♦●♦●♦ ગોવીન્દ મારુ – નવસારી – govindmaru@yahoo.co.in\nFebruary 27, 2010 February 11, 2018 ગોવીન્દ મારુ\n‘માનવીને તેનું જીવન માત્ર એક જ વાર મળે છે – તો તેણે તેની જીન્દગી એવી રીતે જીવવી જોઈએ કે તે મરતાં મરતાં સંતોષપુર્વક કહી શકે કે ‘મેં મારું સમગ્ર જીવન ઉદાત્તમાં ઉદાત્ત ધ્યેય પાછળ ખર્ચ્યું છે – અને તે છે સમસ્ત માનવજાતની મુક્તી’\nલેનીન ભૌતીકવાદી હતો, નાસ્તીક હતો, નીરીશ્વરવાદી હતો અને છતાં તેણે દુનીયાનાં તમામ ભૌતીક સુખ અને સગવડને ત્યાગી માનવજાતની મુક્તી અર્થે તેનું સમગ્ર જીવન અર્પ્યું હતું. બુદ્ધ નાસ્તીક હતા, નીરીશ્વરવાદી હતા, આત્મા પરમાત્માની ફીલસુફીમાં માનતા નહોતા અને છતાં તેઓએ સમગ્ર જીવન સમર્પીત કર્યું.\nભૌતીકવાદી સંપુર્ણપણે નૈતીક હોય છે, હોઈ શકે છે. તેને નૈતીક મુલ્યોનાં આચરણ માટે સ્વર્ગ, નર્ક, પાપ, પુણ્ય, આત્મા, પરમાત્મા, ધર્મ ઈત્યાદીનો આશરો લેવો પડતો નથી. તે નૈતીક મુલ્યોનું હાર્દ બુદ્ધીથી અને તર્કથી બરાબર સમજે છે અને તેથી તેના માટે નૈતીક આચરણ સહજ બની જાય છે.\nઈશ્વરવાદીઓ, આત્મા-પરમાત્મા અને પરલોકની ફીલસુફીમાં રાચનારાઓ અને ધર્મમાં શ્રદ્ધા ધરાવનારાઓ, કેવળ પોતાના જ આત્માના શ્રેય માટે મોટાભાગે સ્વકેન્દ્રી બની જાય છે. તેમને રહેવું છે આ લોકમાં, અને વાતો કરવી છે પરલોકની ! પરીણામે તેમના આચાર-વીચારમાં વીસંગતતા આવી જાય છે. તેમની આ વીસંગતતા નૈતીક મુલ્યોનાં આચરણમાં દંભના રુપે દેખા દે છે. ખાવું, પીવું ને પ્રસન્ન રહેવું એ આલોકવાદી માનવીની મુળભુત પ્રકૃતી છે. ભૌતીકવાદીઓ, માનવીની આ મુળભુત પ્રકૃતીનો સ્વીકાર કરે છે. તેનું અકુદરતી રીતે દમન કરતો નથી અને છતાં તે જ જીવનનું અંતીમ ધ્યેય છે એમ તે કદાપી માનતો નથી. તેનું અંતીમ ધ્યેય માનવજાતીની કષ્ટમુક્તી છે અને સર્વાંગી સુખાકારી જ છે. આ ધ્યેયની એરણ પર તેની દરેક પ્રવૃત્તી-ચીન્તનને તે વારંવાર ચકાસે છે. તેને તેની ખાવા-પીવા અને મોજ કરોની પ્રકૃતીને મારવા – મચકોડવાની આવશ્યક્તા રહેતી નથી. ઈશ્વરવાદીઓ, ધાર્મીક નેતાઓ, આધ્યાત્મવાદીઓ વગેરે માનવસહજ મુળભુત પ્રકૃતીથી પર તો નથી જ. તેઓ પણ આ પ્રકૃતીને સંપુર્ણપણે આધીન હોય છે. પણ તેમની પરલોકવાદી વીચારસરણી તેમને આ જીવનમાં તેમની આ મુળભુત પ્રકૃતીનો કુદરતી અને સહજ સ્વરુપે સ્વીકાર કરવામાં બાધારુપ બની જાય છે. પરીણામે મોટાભાગે તેઓ દંભનો આશરો લે છે. તેમની સ્વકેન્દ્રીય વીચારસરણીના પ્રતાપે તેઓ સમાજાભીમુખ નથી રહી શકતા. તેથી તેનો પડઘો તેમના દ્વારા રચાતા સાહીત્ય, સંગીત, કલા, સમાજશાસ્ત્ર, ફીલસુફી ઈત્યાદીમાં પડે છે.\nસવાલ એ થાય છે કે ભૌતીકવાદ એટલે શું ? ‘ખાવું, પીવું અને મોજ કરવું’ એ ભૌતીકવાદ છે ? ના જી. ભૌતીકવાદ એટલે આ જગત જે છે તે સત્ય છે, મીથ્યા નથી – બલકે એ જ સત્ય છે. અને બ્રહ્મ મીથ્યા છે – એક કલ્પના માત્ર છે. આ જગત કોઈ પરમાત્મા – બ્રહ્માનું સર્જન નથી. ચાર્વાકની આવી ફીલસુફીએ તત્કાલીન વેદ, વેદાંત, ઉપનીષદની બ્રહ્મ, આત્મા, પરમાત્મા, ઈશ્વર, પુનર્જન્મ, પાપ, પુણ્ય, સ્વર્ગ, નર્ક, જ્યોતીષની વીચારસરણીનું ખંડન કર્યું. ચાર્વાકની ભૌતીકવાદની ફીલસુફીએ તત્કાલીન બ્રાહ્મણો, પુરોહીતો, ક્ષત્રીયોનાં સ્થાપીત હીતો પર સીધો ઘા કર્યો, જેના પ્રત્યાઘાત રુપે આ સ્થાપીત હીતોએ ચાર્વાકનાં પુસ્તકોનો નાશ કર્યો અને ‘ઋણ કરીને પણ ઘી પીઓ’ની ચાર્વાકની ઉક્તીનો મનઘડંત અર્થ તારવી ચાર્વાકની ફીલસુફીની ઠેકડી ઉડાડી.\nજો આપણે ચાર્વાકની ફીલસુફી ‘ભૌતીકવાદ’નું યથાર્થ મુલ્યાંકન કરી તેને અનુસર્યા હોત, તો ભારત આજે જ્ઞાન-વીજ્ઞાન-ટેકનોલૉજીમાં મોખરે હોત; પણ ‘જગત મીથ્યા છે. બ્રહ્મ સત્ય છે’ એવી અવળી–ઉલટી ફીલસુફીથી આપણો સમાજ સ્થગીત થઈ ગયો – નીજકેન્દ્રી થઈ ગયો. પરદેશીઓનાં આક્રમણનો સફળતાપુર્વક સામનો આપણો સમાજ કરી શક્યો નહીં. આજના સંદર્ભમાં પણ ચાર્વાકની ભૌતીકવાદની ફીલસુફીની એટલી જ આવશ્યકતા છે. પરલોકની કલ્પના ત્યાગી, આજનું અહીંનું જીવન કેમ સ્વચ્છ, આરોગ્યપ્રદ, અભાવમુક્ત, સમરસ બને અને છેવાડાના માણસ સુધી સૌ સુવીધા અને સુખ સમાન રીતે પહોંચે તે જ આપણી નીસ્બત હોવી ઘટે. આપણે જો દુનીયાના વીકસીત દેશોની હરોળમા સ્વમાનભેર ઉભું રહેવું હોય તો ચાર્વાકની ભૌતીકવાદની ફીલસુફી આધારીત જ્ઞાન-વીજ્ઞાન અને ટેકનોલૉજીનો સમુચીત વીનીયોગ અત્યંત આવશ્ય છે, અનીવાર્ય છે.\n– ગોવીન્દ મારુ – નવસારી – govindmaru@yahoo.co.in\n‘ગુજરાતમીત્ર’ દૈનીક, સુરતના ‘ચર્ચાપત્ર’ વીભાગમાં પ્રકાશીત થયેલો મારો એક ચર્ચાપત્ર …\n♦●♦●♦ દર સપ્તાહે મુકાતા રૅશનલ વીચારો માણવા જોતા રહો મારો બ્લોગ https://govindmaru.wordpress.com/\nફેબુઆરી 27, 2010\nFebruary 4, 2010 February 11, 2018 ગોવીન્દ મારુ\nવાસ્તવમાં શરીરથી અલગ કોઈ આત્મા નામના તત્ત્વની કલ્પના જ બધી મુસીબતોનું મુળ છે. જીવવીજ્ઞાન (બાયોલોજી)ની શોધો થવા અગાઉ આપણા શરીરમાં કેટલી નસ-નાડીઓ છે, તેમાં કેટકેટલાં અને કયાં કયાં પ્રકારનાં જીવાણુંઓ દરેક સમયે અસ્તીત્વ ધરાવે છે તેનું આપણને જ્ઞાન ન હતું. તો પછી આધ્યત્મવાદીઓએ કયાં એક્સ-રે મશીનથી શરીરની અંદર આત્મા નામની અદૃશ્ય ચીજને જોઈ ? પદાર્થની સ્વયં સંચાલીત પ્રક્રીયાને સમજવાના અભાવે જ આત્માની કલ્પના કરવામાં આવી હશે અને કોઈક માયાવી શક્તીની સાથે જોડી દેવામાં આવેલ હશે. આમ, જ્ઞાનના અભાવે લોકોએ શોર્ટકટ શોધી કાઢ્યો. અસલમાં સ્વત: સંચાલન સમજવાને બદલે આજ્ઞાપાલન વધારે સરળ લાગે છે. એટલે જ પોતાની બહારના કોઈ નીયંતાની તલાશ કરી લે છે. એ જ તો તેઓના વ્યવહાર નીર્દીષ્ટ કરે છે. આ નાયક અથવા હીરો તેઓના આદર્શોને અમલી કરે છે. જેને લઈને તમામ જહેમત અને તવાઈથી બચી જઈ પોતાના આદર્શોનો જાતે અમલ કરવાની મહેત કરવી ન પડે. નાયકપુજા (હીરોવરશીપ)ની પાછળ આ જ મનોવૈજ્ઞાનીક નબળાઈ કામ કરે છે. એ જ માનવીની આદીમ અવસ્થાની પરીચાયક છે.\nઆ જ નબળાઈના કારણે વ્યક્તી પોતાના વીવેક દ્વારા નીજને સંચાલીત કરીને વર્તવાનું જોખમ ખાસ કરીને ટાળે છે. વીકલ્પના સ્વરુપે ક્યારેક તો તે પોતાના સંચાલનની જવાબદારી કોઈ ધર્મગુરુના હાથમાં સોંપી દે છે, ક્યારેક કોઈ ડીક્ટેટરના હાથોમાં સોંપે છે. ‘મૅન, મૉરલ એન્ડ સોસાયટી’ પુસ્તકના મનોવૈજ્ઞાનીક લેખક મી. ફ્લુગલે ઉંડાણમાં ઉતરી ચર્ચા કરીને નીષ્કર્ષરુપે સીદ્ધ કર્યુ છે કે, આ રીતે પોતાના વીવેકનો આધાર લઈને વ્યક્તીએ પોતાની સમીક્ષાશક્તી જ ખોઈ નાંખી છે. વ્યકતીગત દાયીત્વબોધનો પણ લોપ થઈ જાય છે. અને વ્યક્તી એવા આદીમ વ્યવહારની કક્ષામાં પહોંચી જાય છે કે જેને વીવેકની કસોટી પર કસવામાં આવે તો માનવીનું મસ્તક શરમથી ઝુકી જાય છે. પ્રતીક જો ઝંડો હોય, કોઈ રંગ હોય કે પછી આદર્શ વાક્ય હોય અથવા પથ્થરનો કોઈ ટુકડો હોય આ ઠોસ પ્રતીકમાં જ વીવેકનું પ્રલંબન થઈ જાય. આ જ મનોવૈજ્ઞાનીક નબળાઈનો અનુચીત લાભ રાજકારણીઓ અને ધર્મગુરુઓ ઉઠાવી પોતનો સ્વાર્થ સીદ્ધ કરે છે ! વળી, કોઈક ગુરુથી પણ ઉપર કોઈ પારલૌકીક કાલ્પનીક આકૃતીનું સ્થાન આવી જાય છે. કારણ કે સાંસારીક યા લૌકીક ચીજોની તો સીમા પણ હોય છે. જેને જાણીને પણ નીરાશ થઈ શકાય છે. પરંતુ અંતીમ આશરો તરીકે માની લીધેલા ભગવાનના શરણમાં પહોંચીને સુરક્ષીતતા અનુભવવાનો વહેમ ઓઢી લે છે. આ રીતે કહેવાતા ભગવાનના હાથમાં લોકો વીવેકની સત્તા સોંપીને ધાર્મીક વ્યક્તી પોતાના નૈતીક કર્તૃત્વમાંથી છુટકારો મેળવી લે છે.\n‘ગુજરાતમીત્ર’ દૈનીક, સુરતના ‘ચર્ચાપત્ર’ વીભાગમાં તા.14 જાન્યુઆરી, 2005ના રોજ પ્રકાશીત થયેલ મારું એક ચર્ચાપત્ર …\n♦●♦●♦દર સપ્તાહે મુકાતા રૅશનલ વીચારો માણવા જોતા રહો મારો બ્લોગ https://govindmaru.wordpress.com/\nDecember 24, 2009 February 11, 2018 ગોવીન્દ મારુ\n‘જ્યાં ન પહોંચે રવી ત્યાં પહોંચે કવી’– એ ન્યાયે મહર્ષી વાલ્મીકી અને વ્યાસે અનુક્રમે રામાયણ તથા મહાભારતની રચના કરેલી. રામાયણ તથા મહાભારતની રચના કરવામાં તેઓએ કલ્પનાને બહેલાવી છુટો દોર આપ્યો. પૌરાણીક પરી–કથાઓમાં કલ્પીત વાતોનું પ્રમાણ સવીશેષ હોય તે સ્વાભાવીક છે. હા, સાહીત્યની દૃષ્ટીએ મહાભારત અને રામાયણ ઉત્ત્તમોત્ત્તમ મહાગ્રંથો છે, તેનો કોઈ ઈનકાર કરી શકે તેમ નથી; પરંતુ આ આધાર પર એમ તારવવું કે, એ જમાનામાં આપણી પાસે આજના જેવાં જ શસ્ત્રો તથા વીમાનો હતાં અને તેનાં ઉડ્ડયનો/નીર્માણ આપણે કરી શકતા હતા, તે તો કેવળ મનને મનાવવાનું અને પોરસાવાનું બહાનું માત્ર જ છે. આ પ્રામાણીક/ વાસ્તવીક હકીકત નથી.\nવળી કેટલાક તો લુલો બચાવ પણ કરે છે કે, ‘અંગ્રેજો અને જર્મનોએ આપણાં શાસ્ત્રો અહીંથી લઈ જઈ, તેનો અભ્યાસ કરીને તેઓએ આધુનીક વૈજ્ઞાનીક શોધો કરેલી છે, જે અસલમાં આપણી જ છે.’ ત્યારે પુછવાનું મન થાય છે કે, જે શાસ્ત્રો આપણી પાસે હજારો વર્ષથી હતાં, તો તે શાસ્ત્રોમાંથી આપણે કેમ કંઈ જ કરી ન શક્યા ? તે જ શાસ્ત્રોમાંથી અંગ્રેજ/જર્મન વગેરે પ્રજાએ ફક્ત બસો વર્ષમાં માનવને રાહતપુર્ણ જીવન બક્ષનારી સેંકડો/હજારો આધુનીક શોધો કરી જગતને ખોળે કેવી રીતે ધરી ? આ વાતે આપણે ગૌરવ લેવું જોઈએ કે શરમાવું જોઈએ ? હજારો વર્ષથી આપણી પાસે જો આજના જેવાં જ વીમાનો અને શસ્ત્રો આપણી પાસે હતાં પછી આપણે આ વીમાનો અને તે શસ્ત્રોનો ઉપયોગ કરીને, દેશ આખાને સદીઓ સુધી ગુલામ બનાવનાર પ્રજાઓ સામે ઝઝુમ્યા કેમ નહીં ? બસો વર્ષ સુધી મુઠ્ઠીભર અંગ્રેજોની ગુલામી આપણે શા માટે વેઠી હતી ? આપણા સાહીત્યમાં નીરુપાયેલા કલ્પનાના તોખાર સમું કશુંક નક્કર સ્વરુપનું આપણી પાસે હોત તો આજે આપણે ‘સુપર પાવર’ તરીકે દુનીયા પર આધીપત્ય ભોગવતા ના હોત ?\n‘ગુજરાતમીત્ર’ દૈનીક, સુરતના ‘ચર્ચાપત્ર’ વીભાગમાં તા.5/10/1992ના રોજ પ્રકાશીત થયેલ મારું એક ચર્ચાપત્ર …\nNovember 20, 2009 February 11, 2018 ગોવીન્દ મારુ\nOctober 9, 2009 February 11, 2018 ગોવીન્દ મારુ\nમાનવ સમાજ માટે હાનીકારક એવા શુકન-અપશુકનના ખ્યાલે જનમાનસમાં અંધશ્રદ્ધાનું વ્યાપક સ્વરુપ પકડ્યું છે. ગાય, કુંવારી કન્યા વગેરે સામે મળે તો શુકન ગણાય; જ્યારે બીલાડી, વીધવા સ્ત્રી કે પછી કુદરતી હાજતેથી પાછી ફરતી કોઈ વ્યક્તી સામે મળે તો અપશુકન ગણાય. એવી આમજનતામાં અંધશ્રદ્ધા છે. આવી અંધશ્રદ્ધાએ ભારત સીવાયના અન્ય દેશોમાં પણ વ્યાપક સ્વરુપ પકડ્યું છે. જેમ કે બ્રીટનવાસીઓ 13ના આંકડાને શુભ માને છે; જ્યારે 87ના સ્કોરને તેઓ અશુભ ગણે છે. જાપાનમાં લોકો યાત્રા પર જતાં પહેલાં નખ નથી કાપતા. ક્યુબા નીવાસીઓ ચાંદનીને ખરાબ માને છે અને તેથી ચાંદની રાતોમાં ખુલ્લાં માથે નથી નીકળતા. એસ્કીમો હવાની દીશા બદલવા માટે ઢોલ વગાડે છે. પેરુમાં વરસાદ લાવવા માટે કાળા ઘેટાને મેદાનમાં ઉભું રાખી દેવાય છે અને જ્યાં સુધી વરસાદ ના આવે ત્યાં સુધી ઘેટાને ખોરાક આપવામાં નથી આવતો… વગેરે વગેરે.\nશુકન-અપશુકન માટે મુહુર્ત જોવામાં આવે છે. પુરોહીતો અપશુકન નીવારણ માટે વીધી કરવાના ઓઠા હેઠળ રોકડી કરી લે છે. શુકન-અપશુકનના ખ્યાલને લીધે વીધવા સ્ત્રીઓ, દલીતો વગેરેને સામાજીક તીરસ્કાર મળે છે. અંધશ્રદ્ધાળુઓ સારા શુકન માટે દીવસો સુધી તકના ભોગે રાહ જોઈ બેસી રહે છે. શુકન-મુહુર્ત કે અન્ય ધાર્મીક વીધીઓ માટે બેફામ ખર્ચાઓ કરવામાં આવે છે. જે ખર્ચાઓ દેશની વીકટ સમસ્યાઓ નીવારવાને બદલે તેમાં વધારો જ કરે છે. આમ આર્થીક, સામાજીક, શારીરીક શક્તીઓનો દુર્વ્યય થવાને કારણે છેવટે તો માનવ સમાજનો સર્વાંગી વીકાસ અવરોધાય છે.\nજે વસ્તુ પ્રીય લાગે તે શુકન અને જે વસ્તુ અપ્રીય લાગે તેને અપશુકન કહેવું/માનવું એ માનસીક અસ્વસ્થતા છે, તેનો પ્રભાવ હાનીકારક છે. જો શુકન-અપશુકનના ખ્યાલને સત્યની એરણ પર ચડાવવામાં આવે તો સ્પષ્ટ થશે કે આવા ખ્યાલો ઉપજાવી કાઢેલા છે, વાહીયાત છે. માનવ સમાજમાં આ પ્રકારનો અંધવીશ્વાસ આદીકાળથી જ પ્રચલીત છે. જેને જડમુળથી ઉખેડી કાઢવા માટે અવીરત પ્રયત્નો કરવા જરુરી છે.\n‘ગુજરાતમીત્ર’ દૈનીક, સુરતના ‘ચર્ચાપત્ર’ વીભાગમાં તા.19/12/1992ના રોજ પ્રકાશીત થયેલ આ ચર્ચાપત્ર …\nOctober 6, 2009 ગોવીન્દ મારુ\nછેંતાળીસ વર્ષીય આપણા યુવાન વીજ્ઞાનશીક્ષક અને ઉગતા ગઝલકાર (કવીતાનો ‘ક’) મીત્ર, શ્રી. સુનીલ શાહ એમ. ટી. બૉઈઝ ટૅકનીકલ હાઈ સ્કુલ, સુરતમાં સેવા કરતા હતા, તે જ હાઈ સ્કુલમાં તા. ૬ અક્ટોબર ૨૦૦૯ને મંગળવારથી આચાર્યનો હોદ્દો સ્વીકારશે.. આપણા સૌના એમને ખુબ ખુબ અભીનન્દન..\nઆજની આ પોષ્ટ આચાર્ય શ્રી સુનીલભાઈ શાહને અર્પણ કરું છું.\n‘દીકરા, તું ચેતન તરીકે ઓળખાતો હતો અને અનેક આસુરી તત્ત્વોને મારવાને બદલે, માતાજીના આ ભક્તોએ તને જ મારી નાંખ્યો…! અરેરેરે…!!’ કોઈ એક નામ માત્રથી ઓળખાવા બદલ, કોઈ પણ વાંકગુના વીના પાલરોડ, સુરતના એક કૉલેજ યુવાનનું ઢીમ ઢાળી દીધું. થોડા મહીના પહેલાં સીટીલાઈટ રોડ, સુરત પર અભણ, ગરીબ વૉચમેનનો, શીક્ષીત-સંસ્કારી ગણાતા ઘોડદોડ રોડ, સુરતના નબીરાઓ કથીત અપમાન બદલ જીવ કાઢીને જ જંપ્યા ! શરમ, સંસ્કાર, પોલીસ અને કાયદા-વ્યવસ્થાની ઐસીકી તૈસી…!!\nકોઈનો લાડકવાયો ચાલ્યો ગયો, કેટકેટલી આશા-અપેક્ષાએ ઉછેરેલાં સંતાનો !… આ સંસ્કારી-શીક્ષીત નગરી, જ્યાં મુલ્યો, વ્રતો, ઉપવાસો, વરઘોડા અને આધ્યાત્મીકતાની વાતો કરતા કોઈ થાકતું નથી. એક ખુબ મોટી યુનીવર્સીટી અને સેંકડો સ્કુલો-કૉલેજો, સંસ્કારભવનો અહીં છે; છતાં આ શું ?!\nહમણાં જ તો શ્રાવણ-રમઝાન માસમાં ધાર્મીકતાનું પુર આવી ગયું. મળસ્કેથી જ અલ્લાહની સાથે ડાયરેક્ટ સંપર્ક કરતા અવાજોએ બધાની ઉંઘ હરામ કરી. ઉપવાસ કરવાના, વળી આત્મા અને મોક્ષ માટે અપાસરા ગમી દોડાદોડી અને પવીત્ર થવા ઉપવાસની, યાચનાના ફોટાઓ, દશેરાને દીવસે રામાયણના દૃશ્યો ભજવાયાં અને શૈતાન ગણાતા રાવણનું પુતળાદહન ટોળેટોળાંની હાજરીમાં જ થયું ! ‘અવેરે જ શમે વેર’ની રામાયણની શીખ તો પોથીમાંનાં રીંગણાં જ ને ! મારા, મારા મહોલ્લાના, મારી જ્ઞાતી-પેટા જ્ઞાતીના, મારા ધર્મના કહેવાતા અપમાન બદલ, ચામડાના પટ્ટા, દોરડાં, ચપ્પાં, દંડા અને તલવારો લઈને યુવકો બહાર નીકળી પડે અને કોઈને મોતથી જરા પણ ઓછી સજા તેઓ કરતા નથી ! ચપટી વગાડતાં જ બધા તૈયાર ! હીંસા આચરવામાં કોઈ પાછું વળીને જોતું નથી.\nઅરે, સુધારાવાદી વીર નર્મદના ઘરની નજીક જ, ચાર દીવસ પર, ગોપીપરા, સુરતમાં એક ટોળામાંથી પુરુષો પોતે આગળ આવી, કેડ પર દોરડા વીંઝાવી પોતાની બાધા મુકે છે !\nસવાલ એ થાય છે કે અતીધાર્મીકતા અને અતીહીંસા આટલી બધી જોડાજોડ કેવી રીતે નભતી હશે ? આખા ગુજરાતની બધી બહેનો નવરાત્રી દરમીયાન ઉપવાસ કરીને માતાજીની ભક્તી કરવા હીલોળે ચડે છે, તો બીજી તરફ એ જ ગુજરાતમાં વધતા જતા બળત્કાર, સ્ત્રીઓનાં અગ્નીસ્નાન, આપઘાત, કૌટુંબીક હીંસા અને વીવીધ પ્રકારની અવમાનના ! આ અતીશક્તીમાન માતાજીના આટલા બધા ભક્તીભાવ પછી પણ હીંસા સામે સ્ત્રી સાવ ની:સહાય કેમ?\nઆપણા જાહેર અને સામાજીક જીવનમાં હીંસા રગેરગમાં પેસી ગયેલી જણાય છે. સંસ્કાર, નીતી, શીક્ષણ, મુલ્યો વગેરેની બધી વાતો બકવાસ પુરવાર થઈ રહી છે. માનવતાનો સહેજ પણ છાંટો હોત તો ચેતન ઉર્ફે દીનેશ કે પેલા વૉચમેનભાઈ કે પૈસા વાંકે પોલીસે ન છોડેલા પાંડેસરા, સુરતના રાજેશ પાટીલ જીવ ગુમાવત નહીં, અને આ સમાચાર વાંચી સાવ મુંગામંતર, ચુપ, નીષ્ઠુર અને સંવેદનશુન્ય શીક્ષીતોને અને કટારલેખકોને શું કહીશું ?!\n–પ્રા. બાબુભાઈ ધી. દેસાઈ, સુરત\n(અંધશ્રદ્ધા, વહેમ અને ચમત્કારોનો પર્દાફાશ કરતી સંસ્થા ‘સત્યશોધક સભા’, સુરતના મંત્રી અને નીવૃત્ત પ્રાધ્યાપક છે. આ જ સંસ્થાનું રૅશનલ સામયીક ‘સત્યાન્વેષણ’ ના સહતંત્રી/સહસંપાદક પણ.)\nસંપર્ક: 3–અભીનવ પાર્ક, ઘોડદોડ રોડ, સુરત– 395 001\nMobile – 92279 06656 ઈ મેઈલ: professorbddesai@yahoo.com\nસુરતના દૈનીક “ગુજરાતમીત્ર”ના ‘ચર્ચાપત્ર’ વીભાગમાં તા.3/10/09ના રોજ પ્રકાશીત થયેલ આ ચર્ચાપત્ર; ચર્ચાપત્રી–લેખક તેમ જ ‘ગુજરાતમીત્ર’ દૈનીકના સૌજન્યથી સાભાર…\nOctober 1, 2009 February 11, 2018 ગોવીન્દ મારુ\n‘ભગવાન કેવો દયાળુ છે કે તેણે પૃથ્વીને સુર્યથી બરાબર સાડા આઠ કરોડ માઈલ દુર ગોઠવી છે. જો થોડીક નજીક હોત તો આપણે બળીને ભસ્મ થઈ ગયા હોત’ એમ કોઈ સ્વામીજીએ તેમના પ્રવચનમાં ભાવીકજનોને કહ્યું, અને પ્રા. રમણભાઈ પાઠકે કાનોકાન સાંભળ્યું. (સંદર્ભ: ‘રમણભ્રમણ’ “ગુજરાતમીત્ર” દૈનીક, સુરત તા. ૧/૦૮/૧૯૯૨) આ સ્વામીજીને વીજ્ઞાનનો કક્કો કદાચ નહીં આવડતો હોય, પણ નામાંકીત વીજ્ઞાનીઓ પણ આવી વાતો કરે ત્યારે તેમને શું કહેવું ?\nબ્રીટીશ વીજ્ઞાનીઓ પૌલ ડેવીસ (જેનો ઉલ્લેખ ડૉ. ગુણવંત શાહે તેમના પુસ્તક ‘અસ્તીત્વનો ઉત્સવ’માં કરેલો છે) તેમના પુસ્તક ‘એક્સીડન્ટ યુનીવર્સ’માં લખે છે કે, ‘‘જો ગુરુત્વાકર્ષણનો આંક જરા ઓછો વત્તો હોત તો વીશ્વનું સર્જન જ ન થયું હોત. એ જ રીતે બીજા ભૌતીક આંકો (Physical Constants- આવા આંકો 25 જેટલાં છે. તેમનું મુલ્ય વીશ્વની ઉત્પત્તી થઈ ત્યારે જે હતું, તે આજે પણ છે- અને ભવીષ્યમાં પણ તે જ રહેશે- એટલે આ અંકો અચળ- Constants કહેવાય છે)નાં મુલ્યોમાં જરા સરખી વધઘટ થઈ હોત, તો વીશ્વનું સર્જન જ ન થયું હોત’’ તેમની ગણતરી સાંગોપાંગ સત્ય છે; પણ છેવટે જ્યારે તે વીજ્ઞાની મટી ફીલસુફી કરવા બેસે છે ત્યારે તે આવું તારણ કાઢે છે કે, “ભગવાન કેટલો બુદ્ધીશાળી છે કે તેણે આ બધા આંકોનું ગણતરીપુર્વક નીર્માણ કર્યું છે કે જેથી વીશ્વની ઉત્પત્તી થાય” (ઉપરોક્ત સ્વામીજીની જેમ)\nવીશ્વની ઉત્પત્તી થઈ ત્યાર પછી ગુરુત્વાકર્ષણ અસ્તીત્વમાં આવ્યું, એટલે તેના આંકનું નીર્માણ વીશ્વના અસ્તીત્વની સાથે સુસંગત હોવું જોઈએ. ધારો કે તેનું મુલ્ય ‘ક્ષ’ છે- તો ‘ક્ષ’ના મુલ્યમાં જરાસરખી વધઘટ થાય તો વીશ્વનું સર્જન ન થાય એ દેખીતું છે. એ જ પ્રમાણે સઘળા ભૌતીક આંકો વીશે કહી શકાય.\nજેમ્સ જીન્સ બહુ મોટા ગજાનો બ્રીટીશ ખગોળવીજ્ઞાની હતો. તેમણે તેમના પુસ્તક “Mysterious Universe” ના છેલ્લા પ્રકરણમાં એવું તાત્ત્વીક (Philosophical) તારણ કાઢ્યું કે ‘ભગવાન સર્વ શ્રેષ્ઠ ગણીતજ્ઞ છે. શા માટે ? ૧૯મી સદીના વીજ્ઞાનીઓ તેમની થીયરી સમજાવવા માટે Physical Models રજુ કરી શકતા; પણ વીસમી સદીના વીજ્ઞાનને સમજાવવા આવા Physical Models શક્ય નથી. સમય અને અવકાશ સંકલીત છે, પ્રકાશ તરંગમય અને કણમય છે, ઈલેક્ટ્રોન કણમય છે તો તરંગમય પણ છે.’ આવી આધુનીક વીજ્ઞાનની વાતો ઉચ્ચતમ ગણીતથી જ સમજી શકાય. એટલે જેમ્સ જીન્સ કહે છે કે, વીશ્વની ગતીવીધીનું સંચાલન સર્વશ્રેષ્ઠ ગણીતજ્ઞ કરતો હોવો જોઈએ.\nવીજ્ઞાનમાં પુર્વગ્રથીત માન્યતાને કોઈ સ્થાન નથી. કારણ કે વીજ્ઞાન જ્ઞાતના આધાર પરથી ‘અજ્ઞાત’ને પામવા મથે છે. તે ‘અજ્ઞાત’ને કોઈપણ પાયા વગર સ્વીકારી લેતા નથી. હા, તેઓ ‘Hypothesis’ અવશ્ય ઘડે છે, તેની ચકાસણી કરે છે, તેમાં જરા સરખો અપવાદ નીકળે તો તેઓ તરત જ એ ‘Hypothesis’ને તીલાંજલી આપે છે.\nપૌલ ડેવીસ કે જેમ્સ જીન્સ આ બધું જાણવા છતાં શા માટે ભગવાન સર્વ શ્રેષ્ઠ બુદ્ધીશાળી છે, ગણીતજ્ઞ છે એવી પાયા વગરની વાતો કરતા હશે ? આર્થર એડીંગટન, વ્હાઈટહેડ, ટયલર કે કાપ્રાનાં લખાણોનું વીશ્લેષણ કરવામાં આવે તો તેમનાં લખાણોમાં કાં તો આવી પુર્વગ્રથીત માન્યતા હોય છે, અથવા વીજ્ઞાનનું પ્રયત્નપુર્વક અવળું અર્થઘટન કરવામાં આવેલ હોય છે. દા.ત.: કાપ્રાએ અણુ પરમાણુમાં Consciousness સભાનતા છે, એવી વાતો કરેલ છે, જેનું કોઈ પ્રમાણ નથી એટલે કે આ પ્રમાણ વગરની વાત થઈ- અર્થાત્ વીજ્ઞાનનું અવળું અર્થઘટન છે.\nસંસ્કૃતીના ઉદયકાળથી તે આજ સુધી બહુજન સમાજને ઈશ્વર, આત્મા, પરમાત્મા, પુર્વજન્મ, પુનર્જન્મ, પાપ, પુણ્ય, સ્વર્ગ, નરક, જ્યોતીષ જેવી તદ્દન કપોળકલ્પીત વાતોથી ઘેનમાં રાખવાનો પ્રયાસ એક યા બીજા સ્વરુપે કરવામાં આવે છે. આ વીજ્ઞાનનો યુગ છે. વીજ્ઞાનીઓ પણ જાણ્યે–અજાણ્યે બહુજન સમાજનએ ‘ઈશ્વર’ની વાતો વીજ્ઞાન દ્વારા ઠસાવવાનો પ્રયત્ન કરે છે. આપણા બૌદ્ધીકો પણ તેમના પ્રચારથી ભરમાઈ જાય છે. બૌદ્ધીકો વીચારશે ખરા ???\n–આર. કે. મહેતા અને ગોવીન્દ મારુ\nસુરતના દૈનીક “ગુજરાતમીત્ર”ના ‘ચર્ચાપત્ર’ વીભાગમાં તા.૧૪/૦૮/ ૧૯૯૨ના રોજ પ્રકાશીત થયેલો આ એક ચર્ચાપત્ર.


જાણો ઓષધીનેઃગુલાબ : Jeevan shailee – ગુજરાતી વિચાર સંગ્રહ\nપિત્તદોષ અને ગરમીનાં દર્દોનું ઉત્તમ ઔષધ – ગુલાબ\nગુલાબ (શતપત્રી, ગુલાબ) વિશ્વમાં સર્વને પરિચિત એવું સુગંધી પુષ્‍પ છે. ગુલાબની ૧૫૦ થી વધુ જાતો થાય છે અને ગુલાબી, લાલ, પીળા, ધોળા એવા અનેક જાતના રંગના થાય છે. તેનાં છોડ ૫ થી ૧૦ ફુટ ઊંચા, કાટાવાળા, ડાળીવાળા થાય છે. તેના પાન ૨ થી ૬ ઈંચ લાંબા, અણીદાર અને કિનારે કાંગરીવાળા થાય છે. ફૂલોમાંથી ઔષધિ, અત્તર, પરફ્યુમ અને અર્ક બનાવાય છે. છોડ ઉપર ૩ ઈંચ વ્યાસના ગોળ અને ભૂરાં રંગના ફળ આવે છે. પૂજા તથા સુશોભન માટે ગુલાબનાં પુષ્‍પો ખાસ વપરાય છે. એ જ રીતે શુભેચ્છાના પ્રતીકરૂપે, સ્વાગત કરવામાં, તેમજ મૃત વ્યક્તિની કબર ઉપર પણ તેનાં ફૂલ ખાસ ચડાવાય છે. પ્રેમીઓ પ્રેમની અભિવ્યક્તિ આ ફૂલોથી કરે છે. સર્વ પુષ્‍પોમાં ‘ગુલાબ‘ ફૂલોનો રાજા કહી શકાય.\nગુલાબ સ્વાદે મધુર, કડવું-તૂરું; ગુણમાં હળવું, સ્નિગ્ધ, રૂચિકર, શીતળ, શીત-વીર્ય, મધુર, વિપાકી, ત્રિદોષ શામક, ખાસ પિત્ત-ગરમીનાં રોગ શમાવનાર, ભૂખવર્ધક, પાચનકર્તા, વાયુની સવળી ગતિકર્તા, મૃદુવિરેચક, મેઘાવર્ધક, શરીરનો રંગ સુધારનાર, વાજીકર તથા ત્વચા રોગો, વ્રણ, સોજા, તાવ, મુખપાક, મગજની નબળાઈ, કોઠાનો વાયુ, રક્તવિકાર, નપુંસકતા અને દુર્બળતાનો નાશ કરે છે. ગુલાબ (ગરમીના દોષથી થનાર) હ્રદયરોગમાં લાભપ્રદ છે. ગુલાબની પાંદડીથી બનતો ગુલકંદ અને ગુલાબનો અર્ક, તેલ, અત્તર વિગેરે ઔષધ અને સૌંદર્ય પ્રસાધનોમાં ખાસ વપરાય છે.\nPrevious Previous post: મેથીની ભાજી અને દાળ\nNext Next post: ભગવત્પ્રાપ્તિ માટેના સુલભ સાધનો કયાં છે?


અમારા વિશે | હેબી હોનરે ઇમ્પી. & સમાપ્ત થાય છે. કું., લિ.\nહેબી હોનરે ઇમ્પી. & સમાપ્ત થાય છે. કું., લિ. શિજીયાઝૌંગ શહેર, હેબેઇમાં સ્થિત છે, ચિની એ એક વ્યાવસાયિક એમિનો એસિડ્સ સપ્લાયર છે. અમે 20 વર્ષથી વધુ સમયથી એમિનો એસિડ્સ પર ધ્યાન કેન્દ્રિત કરી રહ્યા છીએ. એલ-લાઇઝિન, એલ-થ્રેઓનિન, એલ-ટ્રિપ્ટોફેન, એલ-મેથિઓનાઇન, ડી.એલ.-મેથિઓનાઇન, એલ-વેલેઇન, એલ- લ્યુસીન, એલ-આઇસોલીસીન, એલ-ફેનીલેલાનિન અને ગ્લાયસીન એ અમારા મજબૂત ઉત્પાદનો છે.\nપાછલા 20 વર્ષોમાં, હોનરે 60 થી વધુ ચાઇનીઝ ફેક્ટરીઓ સાથે લાંબા ગાળાની ભાગીદારી સ્થાપિત કરી. દરેક ચીની ફેક્ટરીઓના ફાયદા અને ગેરફાયદા આપણે સારી રીતે જાણીએ છીએ. આ બધા ખાતરી આપે છે કે અમે અમારા ગ્રાહકોને ગુણવત્તા અને પરવડે તેવા ઉત્પાદનો પ્રદાન કરી શકીએ છીએ. આઇએસઓ / કોશેર / હલાલ / જીએમપી વગેરેના પ્રમાણપત્રો ખાતરી આપે છે કે અમારા ઉત્પાદનોને વિવિધ આંતરરાષ્ટ્રીય બજારોમાં વેચી શકાય છે. અમારી ઉત્કૃષ્ટ સેવા અને અમારી વ્યક્તિગત ગ્રાહક સેવા સાથે, અમારા ઉત્પાદનો યુરોપ, યુનાઇટેડ સ્ટેટ્સ, જાપાન, કોરિયા અને Australiaસ્ટ્રેલિયા વગેરેમાં નિકાસ કરવામાં આવે છે.\nહોન્રે પાસે એક વ્યાવસાયિક સેવા ટીમ છે. ભાવના અવતરણ, ગુણવત્તા નિયંત્રણથી લઈને શિપમેન્ટ સુધી, દરેક પગલાનું અનુસરણ વ્યાવસાયિક સ્ટાફ દ્વારા કરવામાં આવે છે. અને અમારી પાસે લવચીક ચુકવણી નીતિ છે. ચુકવણી ટી / ટી, એલ / સી, ડી / પી, ઓ / એ સ્વીકારવામાં આવે છે.\nપાછલા 20 વર્ષ દરમિયાન, હોનરે વિશ્વભરના ગ્રાહકો માટે સંતોષકારક ઉત્પાદનો પ્રદાન કર્યા. ભવિષ્યમાં, હોનરે વિશ્વભરના ગ્રાહકો માટે શ્રેષ્ઠ ગુણવત્તાની સામગ્રી લાવવાની તૈયારી કરશે.\nશ્રી હોનરે એક સ્થાનિક વેપાર કંપનીની સ્થાપના કરી જે સામાન્ય રસાયણો, ખાદ્ય પદાર્થો અને ફીડ એડિટિવ્સ સાથે વ્યવહાર કરતી હતી.\nહોનરે સામાન્ય રસાયણો અને એમિનો એસિડ ગ્લાસિન વિશે નિકાસ કરતો ધંધો શરૂ કર્યો.\nનિકાસનો વ્યવસાય ખૂબ જ સારો વિકાસ કરી રહ્યો હતો. એમિનો એસિડ ઉત્પાદનો આઠ આવશ્યક એમિનો એસિડ આવરી લે છે.\nએમિનો એસિડ નિકાસ કરતો ધંધો ઝડપથી વિકસિત થયો હતો. સ્થિર પ્રોડક્ટની ગુણવત્તા રાખવા માટે, હોનરે ફેક્ટરીઓમાં શિપમેન્ટની દરેક બેચનો હવાલો સંભાળવાનો પોતાનો જાત નિયંત્રણ વિભાગ અને ક્યુસી સ્ટાફ સ્થાપ્યો.\nહોનરે નમ્ર શરૂઆતથી વધીને ચાઇનાના અમીનો એસિડ્સના અગ્રણી સપ્લાયર્સમાંનો એક બન્યો છે. વિવિધ ગ્રાહકોની જરૂરિયાતોને પહોંચી વળવા માટે, અમે વિદેશી વેરહાઉસ સ્થાપિત કરવાની સક્રિય તૈયારી કરી રહ્યા છીએ.\nફર્મ ગ્રેડ એલ-લ્યુસીન, એલ થ્રેઓનિન ફૂડ ગ્રેડ, 73-32-5 એલ-આઇસોલેસીન, એલ-વેલીન 72-18-4, એલ થ્રેઓનિન ફર્મ ગ્રેડ, પશુ પોષણ,


SBIના માસિક બેલેન્સના ચાર્જિસ 75% ઘટ્યા - NGS Business\nSBIના માસિક બેલેન્સના ચાર્જિસ 75% ઘટ્યા-બેન્કિંગ / ફાયનાન્સ-ઉદ્યોગવાર સમાચાર-Economic Times Gujarati\nSBIના માસિક બેલેન્સના ચાર્જિસ 75% ઘટ્યા\n14 Mar 2018, 1210 hrs IST, ET Bureau\nમુંબઈ:SBIએ બચત ખાતામાં સરેરાશ માસિક બેલેન્સ નહીં જાળવવા માટે વસૂલ કરાતા ચાર્જિસમાં લગભગ 75 ટકા સુધી ઘટાડો કર્યો છે. એવરેજ મંથલી બેલેન્સ (AMB)ના\nચાર્જિસનો ઘટાડો પહેલી એપ્રિલથી અમલી બનશે અને 25 કરોડ ગ્રાહકોને તેનો લાભ મળશે. SBIના જણાવ્યા અનુસાર AMBમાં ઘટાડાનો નિર્ણય વિવિધ પક્ષકારો સાથે ચર્ચા\nકરીને લેવાયો છે.\nમહાનગરો અને શહેરોમાં AMB નહીં જાળવવા માટેના ચાર્જિસ માસિક ₹50થી ઘટાડી ₹15 કરવામાં આવ્યા છે. એવી રીતે અર્ધશહેરી અને ગ્રામીણ વિસ્તારોમાં આ ચાર્જિસ માસિક ₹40થી ઘટાડી ₹12 અને ₹10 કરાયા છે. ચાર્જિસ પર GST લાગશે.\nઉલ્લેખનીય છે કે, SBIને માત્ર 8 મહિનામાં બેન્ક ખાતાંમાં AMB નહીં જાળવનારા ખાતાધારકો પાસેથી ₹1,771 કરોડની તગડી આવક થઈ હતી. તેને લીધે AMB ચાર્જિસ વધારવાના નિર્ણયની ભારે ટીકા થઈ હતી.\nગયા વર્ષે ઓક્ટોબરમાં SBIએ AMB નહીં જાળવવાને કારણે સર્વિસ ચાર્જિસમાં 20-50 ટકા ઘટાડો કર્યો હતો. અગાઉ મહાનગરો અને શહેરી વિસ્તારોના ગ્રાહકોને સરેરાશ બેલેન્સ નહીં જાળવવા બદલ ₹40-100ની રેન્જમાં ચાર્જિસ ભરવા પડતા હતા. આ પેનલ્ટી ઘટાડીને ₹30-50 કરવામાં આવી છે. અર્ધશહેરી અને ગ્રામીણ વિસ્તારો માટેના ચાર્જિસ પણ અગાઉના ₹25-75થી ઘટાડી ₹20-40 કરાયા છે.\nSBIએ એપ્રિલ 2017થી છ વર્ષના લાંબા ગાળા પછી MAB ચાર્જિસ લેવાની શરૂઆત કરી હતી અને વિવિધ પક્ષકારોની ફીડબેક પછી ઓક્ટોબરમાં ચાર્જિસમાં ઘટાડો કર્યો હતો. બેન્કે લઘુતમ સરેરાશ બેલેન્સની જરૂરિયાતમાંથી જન ધન એકાઉન્ટ્સ, બેઝિક સેવિંગ્સ બેન્ક ડિપોઝિટ્સ (BSBD) એકાઉન્ટ્સ, પેન્શનર્સ, સરકારની સામાજિક યોજનાના લાભાર્થી એકાઉન્ટ અને સગીરના ખાતાને મુક્તિ આપી છે.\nSBIના પી કે ગુપ્તાએ જણાવ્યું હતું કે, બેન્કે હંમેશા ગ્રાહકોના હિતને પ્રાધાન્ય આપ્યું છે અને આ નિર્ણય ગ્રાહકોની અપેક્ષા સંતોષવાના ઘણા પ્રયાસોમાંનો એક છે. બેન્ક ગ્રાહકોને નિયમિત બચત ખાતામાંથી BSBD એકાઉન્ટમાં શિફ્ટ થવાની ઓફર પણ કરે છે. આ ખાતા પર કોઈ ચાર્જિસ લેવાતા નથી.\nSBI 41 કરોડ સેવિંગ્સ એકાઉન્ટ્સ ધરાવે છે. જેમાં 16 કરોડ ખાતાં જન ધન યોજના, BSBD, પેન્શનર્સ, સગીર અને સામાજિક યોજનાઓના લાભાર્થીના છે. વધુમાં 21 વર્ષની વય સુધીના વિદ્યાર્થીઓને પણ સરેરાશ બેલેન્સના ચાર્જિસમાંથી મુક્તિ આપવામાં આવી છે.


Rajkot News - dahod was caught withagulp from the coffin 071113 | દાહોદનો શખ્સ શાપરમાંથી તમંચા સાથે પકડાયો - Divya Bhaskar\nRajkot News Dahod Was Caught With A Gulp From The Coffin 071113\nરાજકોટની સાથે જિલ્લામાં પણ ગુનેગારો બેરોકટોક ગેરકાયદેસર હથિયાર સાથે ફરી રહ્યાં છે. બુધવારે જ જિલ્લા પોલીસે જેતપુરમાંથી જૂનાગઢ પંથકના શખ્સને ગેરકાયદેસર હથિયાર સાથે ઝડપી લીધો હતો. ત્યાં વધુ એક શખ્સને તમંચા સાથે રાજકોટ રેન્જની સ્કવોડે ઝડપી લીધો છે. રાજકોટ રેન્જની સ્કવોડ ગુરુવારે શાપર વિસ્તારમાં પેટ્રોલિંગ કરી રહી હતી ત્યારે શાપર મેઇન રોડ પર આવેલી ઝૂંપડપટ્ટી પાસે એક શખ્સ ગેરકાયદેસર હથિયાર સાથે ઊભો હોવાની માહિતી મળી હતી. જેના આધારે બનાવ સ્થળે દોડી જઇ એક શખ્સને દબોચી લીધો હતો.\nપકડાયેલા શખ્સની તલાશી લેતા તેના નેફામાંથી દેશી બનાવટ વાળી રિવોલ્વર મળી આવી હતી. પૂછપરછ કરતા તે મૂળ દાહોદનો અને હાલ રાજકોટ હુડકો ચોકડી પાસે રહેતો અરવિંદ વાઘજી મેડા હોવાનું કહ્યું હતું. રેન્જ સ્કવોડે પકડાયેલા શખ્સને હથિયાર સાથે શાપર પોલીસ હવાલે કર્યો છે.\nજ્યારે અન્ય અેેક બનાવમાં શહેરની ભાગોળે કોઠારિયા ગામે પાણીના ટાંકા નજીક જાહેરમાં કેટલાક શખ્સો જુગાર રમતા હોવાની પોલીસને માહિતી મળી હતી. જેના આધારે પોલીસે દરોડો પાડી કેતન લક્ષ્મણ પરસાડિયા, લાલજી લીંબા પરસાડિયા, પીન્ટુ લીંબા હરસોડા અને જાહીદ અશરફ ટાંક નામના શખ્સોને ઝડપી લીધા હતા. પોલીસે જુગારના પટમાંથી રોકડા રૂ.15,500 કબજે કરી કાર્યવાહી કરી છે, જ્યારે આજી ડેમ ચોકડી પાસેથી ભારતીનગરનાં મયૂર ગીરધર લાઠીગરાને વિદેશીદારૂની બોટલ સાથે પોલીસે પકડી પાડ્યો હતો.\nઅન્ય એક બનાવમાં વાહનચોરી-ઘરફોડીના ગુનામાં અગાઉ પકડાઇ ચૂકેલા પોપટપરાના બળદેવ રાજેશ ઉર્ફે રાજુ ફતેપરા નામના શખ્સ સામે પાસાનું શસ્ત્ર ઉગામી વડોદરા જેલ ખાતે મોકલી અપાયો છે. પોલીસે અન્ય વિસ્તારમાં પણ જુગાર રમતા શખ્સોને ઝડપછ લેવા કવાયત શરૂ કરી છે. આગામી દિવસોમાં પણ પોલીસ કડક ઝુંબશ હાથ ધરશે.


ઇન્સ્ટાગ્રામ એકાઉન્ટ કેવી રીતે કાી નાખવું - વિન્ચેસ ક્લબ\nઇન્સ્ટાગ્રામ એકાઉન્ટ કેવી રીતે કાી નાખવું\nઇન્સ્ટાગ્રામ એકાઉન્ટ કા Deી નાખો અથવા નિષ્ક્રિય કરો\nતમે તમારા ઇન્સ્ટાગ્રામ એકાઉન્ટને કેમ કાtingી રહ્યા છો તેનાથી કોઈ ફરક પડતો નથી, સોશિયલ મીડિયા જાયન્ટ તમારા માટે તેને સરળ બનાવવા માંગતો નથી. જો તમારું એકાઉન્ટ છે અવરોધિત અથવા લ lockedક, તમે ફક્ત તમારું એકાઉન્ટ કા deleteી શકો છો અને ફરી શરૂ કરી શકો છો.\nતમે કા deleteી શકતા નથી અથવા તમારા ઇન્સ્ટાગ્રામ એકાઉન્ટને સીધા જ તમારી ફોન એપ્લિકેશનથી નિષ્ક્રિય કરો. આ કરવા માટે, તમારે પર જવું જોઈએ નિયુક્ત એકાઉન્ટ કાtionી નાખવાનું પાનું.\nતમારી પાસે તમારું એકાઉન્ટ કાયમ માટે કા deleી નાખવાનો વિકલ્પ છે ઇન્સ્ટાગ્રામ, કાં તો અસ્થાયી રૂપે તેને નિષ્ક્રિય કરો. જો તમે એક અથવા બીજાને કેવી રીતે કરવું તે જાણવા માંગતા હો, ફક્ત અમારા સરળ પગલાંને અનુસરો.\nમારું ઇન્સ્ટાગ્રામ પેજ કેવી રીતે ડિલીટ કરવું?\nતમારા ઇન્સ્ટાગ્રામને કાtingી નાખવું કાયમી છે – તમે તમારા બધા ફોટા ગુમાવશો, વિડિઓઝ, અનુયાયીઓ અને સંદેશાઓ – તમે સોશિયલ મીડિયા પ્લેટફોર્મ પર તમારી હાજરી ગુમાવશો.\nજો આ તે છે જે તમે કરવા માંગો છો, તો ચાલો શરૂ કરીએ.\nઇન્સ્ટાગ્રામ એકાઉન્ટ ડિલીટ પેજ પર જાઓ અહીં.\nજો તમે હજી સુધી વેબ બ્રાઉઝર સંસ્કરણ પર લગ ઇન કર્યું નથી, તમને આમ કરવા માટે પૂછવામાં આવશે.\nતમને આ સ્ક્રીન સાથે રજૂ કરવામાં આવશે:\nતમે તમારું એકાઉન્ટ કેમ ડિલીટ કરી રહ્યા છો તેનું કારણ પસંદ કરો.\nતમારો એકાઉન્ટ પાસવર્ડ દાખલ કરો અને ક્લિક કરો “મારું એકાઉન્ટ કાયમ માટે કા deleteી નાખો”.\nહું મારું એકાઉન્ટ કેવી રીતે નિષ્ક્રિય કરી શકું? ?\nયાદ રાખો કે કાયમી ધોરણે કા deletedી નાખેલા ખાતામાંથી પાછા જવું શક્ય નથી. જો તમે માત્ર થોડા સમય માટે સોશિયલ મીડિયાથી દૂર રહેવા માંગો છો, તમારા ખાતાને નિષ્ક્રિય કરવું એ વધુ સારો વિકલ્પ હોઈ શકે છે.\nતમારા ખાતાને નિષ્ક્રિય કરવાનો અર્થ એ છે કે તે બધા ઇન્સ્ટાગ્રામ વપરાશકર્તાઓથી સંપૂર્ણપણે છુપાયેલું છે, અને જો તમે ઇચ્છો તો તમે તેને ફરીથી સક્રિય કરી શકો છો.\nતમે ઇન્સ્ટાગ્રામના ડેસ્કટોપ વર્ઝનથી તમારા એકાઉન્ટને નિષ્ક્રિય કરી શકો છો:\nઇન્સ્ટાગ્રામના ડેસ્કટોપ વર્ઝન સાથે કનેક્ટ કરો instagram.com\nબટન પર ક્લિક કરો “પ્રોફાઇલ બદલો” તમારા ખાતાના નામની બાજુમાં\nઉપર ક્લિક કરો “તમારા ખાતાને અસ્થાયી રૂપે નિષ્ક્રિય કરો” પૃષ્ઠના તળિયે.\nતમે તમારું એકાઉન્ટ શા માટે નિષ્ક્રિય કરવા માંગો છો તેની પુષ્ટિ કરો, પછી તમારા એકાઉન્ટનો પાસવર્ડ દાખલ કરો.\nઉપર ક્લિક કરો અસ્થાયી રૂપે નિષ્ક્રિય કરો ખાતું.\nએકવાર તમારું એકાઉન્ટ નિષ્ક્રિય થઈ જાય, તમે તેને કોઈપણ સમયે ફરીથી સક્રિય કરી શકો છો. ફક્ત હંમેશની જેમ તમારા ખાતામાં લ logગ ઇન કરો અને તમારું એકાઉન્ટ ફરીથી દેખાશે.\nએટલું જ છે.\nયાદ રાખો કે દમન તમારા ખાતાનું છે કાયમી, જ્યારે તેના નિષ્ક્રિયકરણ છે કામચલાઉ. જો તમને કોઈ શંકા હોય તો, અમે ભલામણ કરીએ છીએ કે તમે ફક્ત તમારા એકાઉન્ટને નિષ્ક્રિય કરો જેથી જો તમે ઈચ્છો તો તમે ફરીથી તેની સલાહ લઈ શકો.\nઆગળનો લેખComment Rendre Votre Instagram Privé


અહો આશ્ચર્યમ ! માનવ શરીરમાં ડુક્કરનું હાર્ટ ટ્રાન્સપ્લાન્ટ | નવગુજરાત સમય\nઅહો આશ્ચર્યમ ! માનવ શરીરમાં ડુક્કરનું હાર્ટ ટ્રાન્સપ્લાન્ટ\n11-01-2022 02:19 PM\n1 / 1 અહો આશ્ચર્યમ ! માનવીના શરીરમાં ડુક્કરનું હાર્ટ ટ્રાન્સપ્લાન્ટ\nઅમેરિકન ડોક્ટર્સે આ પ્રકારનું વિશ્વનું પહેલું હાર્ટ ટ્રાન્સપ્લાન્ટ કર્યું\nપ્રાણીઓમાં તુચ્છ ગણાતા ડુક્કરનું ભલે ખાસ મહત્વ ન હોય પરંતુ, ડુક્કર માણસનું જીવન બચાવી શકે છે. વિશ્વભરમાં પ્રથમવાર માનવીમાં ડુક્કરનું હૃદય ટ્રાન્સપ્લાન્ટ કરીને અમેરિકન ડોક્ટર્સની ટીમે ઇતિહાસ સર્જ્યો છે. વોશિંગટન ડીસીમાં ગંભીર હૃદયની બીમારીથી પીડાતા 57 વર્ષીય પેશન્ટમાં ડુક્કરનું હૃદય ટ્રાન્સપ્લાન્ટ કરવામાં આવ્યું છે.\nઆ સર્જરી સક્સેસફૂલ રહી છે અને મેરીલેન્ડ પ્રાંતના રહેવાસી પેશન્ટ ડેવિડ બેનેટ ઓપરેશનના3દિવસ પછી અત્યારે સંપૂર્ણ સ્વસ્થ છે. આ અનોખી સર્જરી કરનાર ડોકટરે કહ્યું હતું કે, હાર્ટ ટ્રાન્સપ્લાન્ટમાં મળેલી સફળતા બાદ, પેશન્ટના હૃદયમાં તે બરાબર રીતે કામ કરી રહ્યું છે અને તેના ધબકારા અને બ્લડ પ્રેશર નોર્મલ છે. શુક્રવારે થયેલી સર્જરીમાં 8 કલાક જેટલો સમય લાગ્યો હતો.\n57 વર્ષીય પેશન્ટ અત્યારે હાર્ટ-લંગ બાયપાસ મશીનના સપોર્ટ પર છે. જે ઓપરેશન પહેલા જ પેશન્ટને બચાવવા માટે લગાવવામાં આવ્યું હતું. આ મશીન આજે એટલે કે મંગળવારે હટાવી લેવામાં આવશે તેવું ડોક્ટર્સની ટીમે મીડિયા સમક્ષ જણાવ્યું હતું.\nઓપરેશન ટીમના પ્રમુખ ડોક્ટરે ઉમેર્યું હતું કે, 'આ પ્રકરનું ટ્રાન્સપ્લાન્ટ દુનિયામાં પ્રથમ વાર કરવામાં આવ્યું છે અને મેડિકલ ક્ષેત્રે આ ઐતિહાસિક પગલું છે. આ ઓપરેશન આગામી સમયમાં બીજા અનેક પેશન્ટને મદદ મળશે.' આ પહેલા પણ ડુક્કરના શરીરના અંગો, હાર્ટ વાલ્વ અને સ્કીનનો હ્યુમન સર્જરીમાં ઉપયોગ થઈ ચૂક્યો છે પરંતુ, હાર્ટ ટ્રાન્સપ્લાન્ટની આ ઘટનાએ સૌ કોઈને આશ્ચર્યચકિત કરી દીધા છે.\nન્યૂ યોર્કની એક ઇમારતમાં ભીષણ આગ:9બાળકો સહિત 19નાં મોત\nન્યુયોર્કમાં બહુમાળી ઈમારતમાં ભીષણ આગ લાગતાં9બાળકો સહિત 19ના મોત\n...તો અમેરિકાની આર્થિક પ્રતિબંધો લાદવા ચેતવણી\nઇચ્છામૃત્યુની નવી પોલિસી: કોલંબિયાની વ્યક્તિએ જાહેરમાં જીવન ટુંકાવ્યું\nઅમેરિકામાં શ્વાને દુર્ઘટનામાં ઘાયલ થયેલાં માલિકનો જીવ બચાવ્યો\nઅમેરિકામાં કોરોના વિસ્ફોટ એક દિવસમાં 10 લાખ કેસ


ગુજરાતની ફિલ્મ "ઢ" મળ્યો નેશનલ એવોર્ડ, જાણો આ ફિલ્મમાં શું છે ખાસ | Gujarati Film dhh wins National Award - Gujarati Oneindia\n| Published: Saturday, April 14, 2018, 12:42 [IST]\n65માં નેશનલ ફિલ્મ એવોર્ડમાં આ વખતે એક ગુજરાતી ફિલ્મ છવાઇ ગઇ. "ઢ" નામની એનઆઇડીના ભૂતપૂર્વ વિદ્યાર્થી મનીષ સોનીની ફિલ્મને સર્વશ્રેષ્ઠ ગુજરાતી ફિલ્મનો એવોર્ડ આપવામાં આવ્યો છે. નોંધનીય છે કે પ્રાદેશિક ફિલ્મોની શ્રેણીમાં ગુજરાતી ફિલ્મને આ સન્માન પ્રાપ્ત થયું છે. આ ફિલ્મની વાર્તા તેવા ત્રણ વિદ્યાર્થીઓની આસપાસ ફરે છે જે ભણવામાં "ઢ" છે. એક વાર એક ટીચર તેમને કહી દીધુ કે હવે તો તમને કોઇ જાદુ જ પાસ કરાવી શકશે. અને આ વાતને સાચી માની બાળકો જાદુગરની મદદ લેવા પહોંચી જાય છે. આ જાદુગરનું પાત્ર નસરુદ્દીશ શાહે ભજવ્યું છે. ફિલ્મ ખરેખરમાં બાળકોની માસૂમયતને સુંદર રીતે દર્શાવે તેવી છે. અમદાવાદની ભવન્સ કોલેજમાં જ આ ફિલ્મનો સેટ તૈયાર કરીને તેને બનાવવામાં આવી છે. ઉલ્લેખનીય છે કે આ પહેલા 2017માં રોગ સાઇડ રાજુ ફિલ્મને પણ બેસ્ટ ગુજરાતી ફિલ્મનો નેશનલ એવોર્ડ મળ્યો હતો.\nસુત્રોથી મળતી જાણકારી મુજબ જ્યારે આ ફિલ્મ માટે મનીષ નસરુદ્દીન શાહને અપ્રોચ કર્યો હતો ત્યારે તેમની ફી ભરવા માટે પણ તેમની પાસે પૈસા નહતા. પણ નસરુદ્દીનને આ ફિલ્મની સ્ક્રીપ્ટ ગમી ગઇ અને આ ફિલ્મમાં જાદુગરનો રોલ કરવાની તેમણે હામી ભરી. ઉલ્લેખનીય છે કે હાલ ગુજરાતી ફિલ્મો અનેક નવી પ્રકારની સ્ટોરી લઇને આવી રહી છે અને તેને સારો પ્રતિસાદ પણ મળી રહ્યો છે. વળી રાજ્ય સરકાર દ્વારા ગુજરાતી ફિલ્મોને જે સહાય કરવામાં આવી છે તેના કારણે પણ ગુજરાતી ફિલ્મો નવી વાર્તાઓ સાથે એક્સપરીમેન્ટ કરી શકી છે. જે સારી વાત છે. આ વખતે દિલ્હી ખાતે તે 65માં રાષ્ટ્રીય પુરસ્કારની જાહેરાત કરવામાં આવી હતી તેમાં ન્યૂટન ફિલ્મની શ્રેષ્ઠ ફિલ્મ તરીકે પસંદગી થઇ હતી. વળી દિવંગત એક્ટ્રેસ શ્રીદેવીને સન્માનિત કરવામાં આવી હતી.\ngujarati film national award gujarat ગુજરાતી ફિલ્મ નેશનલ એવોર્ડ ગુજરાત\nGujarati Film dhh wins National Award. Read more about this movie here.\nStory first published: Saturday, April 14, 2018, 12:42 [IST]


ગૂડ સમારિટન ખરેખરો પ્રેમાળ પરગજુ/પરેશ વ્યાસ | niravrave નિરવ રવે-સહજ ભાવોના દ્યોતક*\n← ચિ ચિંતનને ૪૫મી વર્ષગાંઠના શુભાશીસ /શુભેચ્છાઓ\nચિત્રલેખા નાટ્યસ્પર્ધા નાટક પરંપરા →\nby pragnaju | ડિસેમ્બર 18, 2015 · 3:24 એ એમ (am)\nગૂડ સમારિટન ખરેખરો પ્રેમાળ પરગજુ/પરેશ વ્યાસ\nપહેલી સદીથી ય પહેલાંની વાત છે. સમારિટન એટલે પેલેસ્ટાઈનનાં પ્રાચીન પ્રાંત સમારિયાનાં રહેવાસી. પેલેસ્ટાઈનમાં વસતા યહુદીઓ એમને ધિક્કારતા. બન્ને સમુદાયો વચ્ચે કોઈ મનમેળ નહોતો\n(વજૂ = નમાજ પઢતા પહેલાં હાથ-પગ-મોં ધોઈ જાતને સાફ કરવાની ક્રિયા)\n– દીના શાહ\nચેન્નાઈનો વરસાદ તબાહી મચાવી ગયો. ચોતરફ વિનાશ. મુશળધાર વરસાદ. અવિરત. ઉરાપક્કમ તરીકે ઓળખાતા વિસ્તારમાં ઘૂસેલા પૂરનાં પાણી કેટલુંય તાણી ગયા. અનેક લોકો ફસાયા. પણ દાદ દેવી જોઈએ મોહમ્મદ યુનુસની મદદની. વિનાશનાં માહોલમાં માનવતા મહેંકી ઊઠી. મોહમ્મદ યુનુસ પોતે આમ તો એક નવી શરૃઆતી કંપનીનો યુવાન સીઈઓ. પણ બચાવ માટે એક લાખનું દાન દીધું. એટલું જ નહીં પણ પોતે હોડીઓ લઈને બચાવ કાર્ય માટે ખુદ પહોંચ્યો. એણે જોયું કે બે કુટુંબનાં સભ્યો ગળાડૂબ પાણીમાં ફસાયા હતા. તેઓ બધાને બચાવીને હોડીમાં લીધા. પાછા વળતા હોડી ધરાશાયી થયેલા એક ઝાડ સાથે ભટકાઈને ઊંધી વળી જાત. પણ બધા બચી ગયા. તેઓ સલામત સ્થળે પહોંચ્યા ત્યારે ખબર પડી કે બચી ગયેલા લોકોમાં ચિત્રા નામની સ્ત્રી ગર્ભવતી હતી. બે દિવસ પછી સ્થાનિક હોસ્પિટલમાં ચિત્રાએ એક દીકરીને જન્મ આપ્યો. દીકરીનાં પિતા મોહને મોહમ્મદ યુનુસને મેસેજ મોકલ્યો, ”હાઈ સર, ધિસ ઈઝ મોહન ફ્રોમ ઉરાપક્કમ. અમે અમારી નવજાત દીકરીનું નામ યુનુસ રાખ્યું છે. આપ ફ્રી હો ત્યારે એક દિવસ અમને મળવા ચોક્કસ આવજો. આપણે હોડીમાં હતા ત્યારે આપે સમજાવેલી થિયરી ઓફ મની-ને અમે ભૂલીશું નહીં. હું પણ મારા પગારની ૫૦% રકમ જરૃરિયાતમંદ અને ગરીબનાં ભલા માટે ખર્ચીશ. યુ આર ગ્રેટ.” અંગ્રેજી અખબારોએ મોહમ્મદ યુનુસને ગૂડ સમારિટન કહીને બિરદાવ્યો. શું છે આ ગૂડ સમારિટન (ય્ર્ર્ગ જીચસચિૈાચહ) અને એની થિયરી ઓફ મની ?\nપહેલી સદીથી ય પહેલાંની વાત છે. સમારિટન એટલે પેલેસ્ટાઈનનાં પ્રાચીન પ્રાંત સમારિયાનાં રહેવાસી. પેલેસ્ટાઈનમાં વસતા યહુદીઓ એમને ધિક્કારતા. બન્ને સમુદાયો વચ્ચે કોઈ મનમેળ નહોતો. ઈસુ ખ્રિસ્તનાં અનુયાયીઓ મોટે ભાગે યહુદીઓ હતા. પાડોશી જો સમારિટન હોય તો તેને પણ પ્રેમ કરવાનું કહેતી લવ ધાઈ નેઈબર-વાળી ઈસુ ખ્રિસ્તની વાત યહુદીઓને ગળે ઊતરતી નહોતી. ત્યારે વ્યવસાયે એક વકીલ અનુયાયીએ ઈસુ ખ્રિસ્તને સવાલ કર્યો કે ”આ જનમ જનમનાં ફેરામાંથી મુક્તિ શી રીતે મળી શકે ?” ઈસુએ કહ્યું, ”તું જ કહે. કાયદો શું કહે છે ?” વકીલે જવાબ દીધો કે, ”કાયદો કહે છે કે પ્રભુને પ્રેમ કરો, દિલથી, દિમાગથી, આત્માથી, તમારી તમામ શક્તિ સમેત, તમારા પાડોશીને પોતીકો ગણીને પ્રેમ કરો.” ઈસુએ જવાબ દીધો કે ”તેં સાચી વાત કહી.” અનુયાયીએ પૂછ્યું કે ”મારો પાડોશી કોણ છે ? અને જવાબમાં ઈસુ ખ્રિસ્તે ગૂડ સમારિટન-ની બોધકથા કહી. એક વાર એક માણસ જેરુસલેમથી જેરિકો જઈ રહ્યો હતો. ત્યાં ડાકૂઓએ એમની ઉપર હૂમલો કર્યો. એને લૂંટી લીધો અને માર મારીને અધમૂઓ કરી રસ્તા પર ફેંકી દીધો. એ માણસ મૃતપ્રાય બનીને સડક પર પડયો હતો. ત્યાંથી એક ધર્મગુરુ નીકળ્યા. એમણે જોયું પણ આંખ આડા કાન કરીને નીકળી ગયા. પછી એક યહૂદી (લેવાઈટ) નીકળ્યો. એ પણ બારોબાર નીકળી ગયો. પણ પછી એક સમારિટન આવ્યો. એ થોભ્યો. એનાં મનમાં કરુણાનો ભાવ હતો. એણે ઘાયલનાં ઘાને દારૃથી સાફ કર્યો. એની પર મલમપટ્ટા કર્યા. પ્રાથમિક સારવાર આપી. એનાં ઘોડા પર બેસાડી એને ધર્મશાળા સુધી પહોંચાડયો અને બીજે દિવસે જ્યારે સમારિટન ત્યાંથી ગયો ત્યારે ધર્મશાળાનાં માલિકને બે દિનાર દેતો ગયો. એમ કહીને કે આ ઘાયલની સારવાર કરજો અને વધારે ખર્ચ થાય તો તે પણ કરજો. ખૂટતા દિનાર હું દઈશ. આ વાત કહ્યા પછી ઈસુ ખ્રિસ્તે એમનાં વ્યવસાયે વકીલ અનુયાયીને પૂછ્યું કે ”કહો જોઈએ સાચો પાડોશી તમે કોને ગણશો ?” વકીલે જવાબ દીધો, ”એને… જેણે ઘાયલ ઉપર કૃપા કરી.” ઇસુ ખ્રિસ્તે કહ્યું, ”તો જાવ, તમે પણ એમ જ કરો.” આમ અજાણ્યા ઘાયલને, જે એની જાતનો ય નહોતો તેને, ખરા ટાણે, છેક સુધી મદદ કરનાર ગૂડ સમારિટન, કાળક્રમે લોકબોલીનો શબ્દ બની ગયો. અહીં એ સમજી લેવું અત્યંત જરૃરી છે કે કરવા પૂરતી કે દેખાવ પૂરતી અધકચરી મદદ કરનાર ગૂડ સમારિટન કહેવાતો નથી. ગૂડ સમારિટન એટલે એવી વ્યક્તિ જે ન્યાત, જાત કે ધર્મનાં વાડા ત્યજીને બીજાને મદદ કરે. એમની વહારે ધાય. માત્ર વાતોના વડાં જ નહીં. નક્કર કામ, અહીં સરકારની વાત નથી. શાસકો કે એમનાં હાકેમોની વાત નથી. એક માણસ બીજા માણસનાં દુઃખમાં દોડી વળે અને એ પણ પોતાની જાતની પરવા કર્યા વિના, જશની ખેવના રાખ્યા વિના, શક્ય હોય એટલી તમામ મદદ કરે એ ગૂડ સમારિટન. ગુજરાતી લેક્સિકોન અનુસાર ગૂડ સમારિટન એટલે ખરેખરો પરગજુ કે સાચો પરોપકારી અને સહાય કરનાર માણસ. ગૂડ સમારિટન નામે ઘણાં સ્વયંસેવી સંગઠનો છે. ઘણી હોસ્પિટલોનાં નામ પણ ગૂડ સમારિટન રખાયા છે.\nપણ આવા સાચા સમારિટનને ઘણી વાર કડવાં અનુભવ થતા હોય છે. રસ્તે પડેલા ઈજાગ્રસ્તને બચાવવા કોઈ એટલા માટે ઊભા નથી રહેતા કે પોલિસના લફરાંમાં કોણ પડે ? પછી પોલિસ સ્ટેશનનાં ચક્કર કાપવાનાં. કોર્ટ કચેરીનાં તેડાં આવે. મદદ કરવા ગયા પણ જાણે પોતે ગુનો કર્યો હોય તેવું લાગે. ધરમ કરવા જતા ધાડ પડી હોય એવું લાગે. કેન્દ્ર સરકારે ગયા જુનમાં ગુડ સમારિટન ગાઈડલાઈન્સ બહાર પાડી છે. જેથી ઘાયલને સારવારમાં આસાની મળે અને મદદગારને કોઈ હેરાનગતિ ન થાય. પણ સ્વયંસેવી સંસ્થાઓ આવી માર્ગદર્શિકાને સ્થાને કાયદો ઘડવાની માંગ કરી રહ્યા છે. જોકે માર્ગદર્શક નિયમો કે કાયદા, હોય કે ન હોય, લોકોને મદદ કરવાનો ભેખ જેણે લીધો છે એવા મોહમ્મદ યુનુસ જેવા ગૂડ સમારિટન્સને સો સો સલામ છે.


આ5રાશિઓના જીવનના દરેક મુશ્કેલીઓ દૂર કરશે ગૌરી પુત્ર ગણેશ, મળશે મોટી સફળતા\nHomeધાર્મિકઆ5રાશિઓના જીવનના દરેક મુશ્કેલીઓ દૂર કરશે ગૌરી પુત્ર ગણેશ, મળશે મોટી સફળતા\nમાણસનું જીવન ખુશીથી વિતાવે છે અને કેટલીકવાર જીવનમાં ઘણી સમસ્યાઓ ઉભી થાય છે. જ્યોતિષ શાસ્ત્ર મુજબ, જીવનમાં જે પણ વધઘટ આવે છે તેની પાછળ ગ્રહો અને નક્ષત્રોની ગતિને મુખ્ય જવાબદાર માનવામાં આવે છે. દરરોજ, ગ્રહોની સ્થિતિમાં વિવિધ બદલાવ આવે છે, જેના કારણે, તમામ 12 રાશિના જાતકોને શુભ અને અશુભ પ્રભાવ હોય છે. જો કોઈ વ્યક્તિની રાશિમાં ગ્રહોની ગતિ સારી હોય તો તે શુભ પરિણામ આપે છે, પરંતુ ગ્રહોની ગતિ ન હોવાને કારણે પ્રતિકૂળ પરિસ્થિતિનો સામનો કરવો પડે છે. પરિવર્તન એ પ્રકૃતિનો નિયમ છે અને તે સતત ચાલે છે. તેને રોકવું શક્ય નથી.\nચાલો આપણે જાણીએ કે ગૌરી પુત્ર ગણેશ કયા લોકોના જીવનની મુશ્કેલીઓને દૂર કરશે.\nમેષ રાશિના લોકો તેમના જીવનના ખરાબ તબક્કાથી રાહત મેળવવા જઈ રહ્યા છે. તમારા જીવનમાં ઘણી ખુશીઓ રહેશે. તમે તમારા આવશ્યક કામમાં ધ્યાન કેન્દ્રિત કરી શકશો. તમને તમારી મહેનતનું શ્રેષ્ઠ પરિણામ મળશે. ગૌરી પુત્ર ગણેશજીની કૃપાથી પ્રેમને લગતી બાબતોમાં સકારાત્મક પરિવર્તન આવી રહ્યું છે. તમે તમારા પ્રેમિકા સાથે ગુણવત્તાયુક્ત સમય પસાર કરશો. અચાનક આર્થિક લાભ મળી શકે છે. વિવાહિત જીવનમાં પ્રેમ વધશે. તમે કામના સંબંધમાં પ્રવાસ પર જઈ શકો છો. તમારી યાત્રા સફળ થશે.\nવૃષભ રાશિના મૂળ લોકો તેમના કામના સંબંધમાં ઇચ્છિત લાભ પ્રાપ્ત કરવા જઈ રહ્યા છે, જે તમારું મન પ્રસન્ન કરશે. ગૌરી પુત્ર ગણેશજીના આશીર્વાદથી આરોગ્ય સંબંધિત સમસ્યાઓથી મુક્તિ મળશે. તમે નવો ધંધો શરૂ કરી શકો છો. પ્રભાવશાળી લોકોને માર્ગદર્શન મળશે. ભાગ્યનો તારો ઉન્નત રહેશે. તમને કાર્યમાં સતત સફળતા મળશે. તમે નોકરી ક્ષેત્રે પ્રભુત્વ જાળવી રાખશો. ઘર અને પરિવારના લોકો તમારું સમર્થન કરશે. માનસિક તણાવ દૂર થશે.\nધનુ રાશિના લોકોના જીવનમાં ઘણી ખુશી મળશે. ગૌરી પુત્ર ગણેશજીના આશીર્વાદથી નોકરીના ક્ષેત્રે સારા પરિણામ પ્રાપ્ત થશે. મોટા અધિકારીઓ તમારા કામની પ્રશંસા કરશે. જો તમે લોન લીધી હોય, તો તમે તેને ચુકવવા સક્ષમ હશો. વિવાહિત જીવનની પરેશાનીઓનો અંત આવશે. કોઈ વ્યક્તિ લાંબી રોગથી છૂટકારો મેળવી શકે છે. કાર્ય સાથે જોડાયેલા પ્રયત્નો સાર્થક થશે. લોકો તમારી સારી વર્તણૂકથી ખૂબ ખુશ થશે. તમારો આત્મવિશ્વાસ વધશે. પ્રેમજીવનમાં મધુરતા આવશે. તમે તમારા પ્રિય સાથે રોમાંસ કરવાની તકો મેળવી શકો છો.\nમિથુન રાશિના લોકોનો આવનારો સમય ખૂબ જ ઉમટી પડશે. ખર્ચમાં અચાનક વધારાને કારણે તમે ચિંતિત રહેશો. તમારે તમારી આવક પ્રમાણે ઉડાઉ નિયંત્રણ કરવું પડશે. વિવાહિત જીવનમાં તણાવ વધી શકે છે. તમારા જીવનસાથીને સમજવાનો પ્રયત્ન કરો. તમને બિઝનેસમાં સફળતા મળી શકે છે, પરંતુ તમારા બિઝનેસમાં કોઈ ફેરફાર ન કરો, નહીં તો નુકસાન થવાના સંકેતો છે. માતાના સ્વાસ્થ્યને લઈને તમે ખૂબ ચિંતિત રહેશો. લવ લાઈફમાં ઉતાર-ચઢાવ આવશે.\nકર્ક રાશિવાળા લોકોનો આવવાનો સમય ખૂબ વ્યસ્ત રહેશે. તમારી આવક સારી રહેશે, પરંતુ તે પ્રમાણે ખર્ચમાં વધારો થશે. અમે યોજનાઓને સુધારવાના માર્ગો શોધી શકીએ છીએ. તમારે ખાતરી કરવી પડશે કે વધુ પૈસા કમાવવાના વર્તુળમાં તમે ખોટા માર્ગે નહીં જશો, નહીં તો તમે મુશ્કેલીમાં મુકાઈ શકો છો. નોકરીના ક્ષેત્રમાં મોટા અધિકારીઓ તમારો સહયોગ કરશે. તમે તમારા વિરોધીઓને પરાજિત કરશો. કોર્ટે કોર્ટના કેસોથી દૂર રહેવું પડશે. લવ લાઈફ જીવતા લોકોનો સમય સામાન્ય રહેશે. પારિવારિક વાતાવરણ સારું રહેશે.\nસિંહ રાશિના સંકેતોનો સમય મોટા પ્રમાણમાં યોગ્ય રહેશે. તમારું મનોબળ મજબૂત રહેશે. તમે તમારા કામ પર ધ્યાન કેન્દ્રિત કરવાનો પ્રયત્ન કરશો. જે લોકો સાથે કામ કરે છે તેઓ તમને મદદ કરી શકે છે. તમારે ધંધામાં કોઈપણ પ્રકારનું રોકાણ કરવાનું ટાળવું પડશે નહીં તો તમારે ભારે નુકસાનનો સામનો કરવો પડી શકે છે. ધંધાકીય જીવનસાથી સાથે કેટલીક મુશ્કેલીઓ આવી શકે છે. લવ લાઈફ સામાન્ય રહેશે. વિવાહિત જીવન સુખમય બનશે. પરિવારના વડીલોના આશીર્વાદથી તમારો આત્મવિશ્વાસ મજબૂત બનશે. તમે તમારા અટકેલા કાર્યને પૂર્ણ કરવાનો પ્રયાસ કરી શકો છો.\nકન્યા રાશિવાળા લોકોને હૃદયની સમસ્યાઓથી થોડી રાહત મળશે. તમે પરિવારના સભ્યો સાથે વધુને વધુ સમય ગાળવાનો પ્રયત્ન કરશો. ભાઈ-બહેન સાથે કંઇપણ બાબતે મૂંઝવણ થઈ શકે છે. તમારે તમારા ક્રોધને કાબૂમાં રાખવો જોઈએ. સંપત્તિ સંબંધિત વિવાદ થવાની સંભાવના છે. કામ સાથે જોડાવા માટે તમારે ખૂબ જ મહેનત કરવી પડશે, પરંતુ તે મુજબ તમને ફળ મળી શકશે નહીં. તમે તમારા લગ્ન જીવનને સુધારવાનો પ્રયાસ કરી શકો છો. તમારા જીવનસાથીને ખુશ કરવા માટે, તમે ભેટ તરીકે તેમની પસંદગીમાંથી કંઈક આપી શકો છો. તમારે તમારા સ્વાસ્થ્ય પર ધ્યાન કેન્દ્રિત કરવું પડશે.\nવૃશ્ચિક રાશિવાળા લોકોને મુશ્કેલ પરિસ્થિતિમાંથી પસાર થવું પડશે. કેટલાક કામના સંબંધમાં વધુ ધસારો થશે, જેના કારણે શારીરિક નબળાઇ અને થાક અનુભવાય છે. માતાપિતા આશીર્વાદ પામશે. સાસરિયાઓ સાથેના સંબંધોમાં બગડવાની સંભાવના છે. વાહનનો ઉપયોગ કરવામાં બેદરકારી દાખવશો નહીં તો અકસ્માત થઈ શકે છે. વિદ્યાર્થી વર્ગના વિદ્યાર્થીઓને અભ્યાસમાં રસ નહીં આવે. આ રાશિના લોકોએ રોકાણ સંબંધિત કામમાં સાવચેતી રાખવી જોઈએ. ધંધામાં કોઈ નવા ફેરફાર કરતા પહેલા વિચારવાની ખાતરી કરો.\nમીન રાશિના લોકોએ વધઘટની પરિસ્થિતિમાંથી પસાર થવું પડશે. કાર્યક્ષેત્રમાં કાર્યનું ભારણ વધુ રહેશે, જેના કારણે તમે ખૂબ વ્યસ્ત રહેશો. કેટલાક લોકો તમારા સારા સ્વભાવનો લાભ લેવાનો પ્રયાસ કરી શકે છે, તેથી સાવચેત રહો. પૈસાના વ્યવહારથી બચશે. તમારે લાંબા અંતરની યાત્રા પર જવું જોઈએ નહીં. વિરોધીઓથી સાવચેત રહો કારણ કે તેઓ તમને નુકસાન પહોંચાડવા માટે તમામ શક્ય કરશે. કોઈ અચાનક કોઈ જૂના મિત્રને મળવાથી તમારું હૃદય ખુશ થઈ જશે. નવા લોકો સાથે પણ મિત્રતા થવાની સંભાવના છે, પરંતુ કોઈ અજાણ્યા વ્યક્તિ પર વધારે પડતો વિશ્વાસ ન કરવો.


US stimulus package, dollar breaks, silver record 7,500 bounces 72,000, gold tops 57,000 | USનું સ્ટિમ્યુલસ પેકેજ, ડોલર તૂટતા ચાંદી વિક્રમી 7,500 ઉછળી 72 હજાર, સોનું 57 હજારની ટોચે - Divya Bhaskar\nUS Stimulus Package, Dollar Breaks, Silver Record 7,500 Bounces 72,000, Gold Tops 57,000\nતોફાની તેજી:USનું સ્ટિમ્યુલસ પેકેજ, ડોલર તૂટતા ચાંદી વિક્રમી 7,500 ઉછળી 72 હજાર, સોનું 57 હજારની ટોચે\nચાંદી- ફાઇલ તસવીર.\nઆંતરરાષ્ટ્રીય બજારમાં ચાંદી 27 ડોલર, સોનું 2050 ડોલર ક્રોસ\nબૂલિયન માર્કેટમાં સોના કરતા ચાંદીએ ઝડપી ચમક મેળવી છે. આંતરરાષ્ટ્રીય સ્તરે સિલ્વર માઇનિંગ ઠપ હોવાથી અને રોકાણકારો-હેજફંડોની આક્રમક ખરીદીના સથવારે ચાંદી 27 ડોલરની સપાટી કુદાવતા અમદાવાદ ખાતે આજે વિક્રમી એક દિવસીય 7500 ઉછળી 72000ની સપાટી પર પહોંચી છે. અગાઉ અમદાવાદમાં ચાંદી 25 એપ્રિલ 2011ના રોજ 74500 પહોંચી હતી. રેકોર્ડ સપાટીથી હજુ 2500 દૂર છે જે આગામી એકાદ સપ્તાહમાં ઓલટાઇમ હાઇ પહોંચે તેવા સંકેતો છે. ચાંદીની પાછળ સોનામાં પણ તેજીનો ટ્રેન્ડ રહ્યો છે. વૈશ્વિક સોનું 2050 ડોલર કુદાવતા અમદાવાદ ખાતે 1400ના ઉછાળા સાથે રૂ.57000ની સપાટી ક્રોસ કરી 57100ની નવી ઉંચી સપાટી પર પહોંચ્યું છે.\nકોરોના મહામારીના સેકન્ડ વેવની શરૂઆત, અમેરિકા દ્વારા બીજા મોટા સ્ટીમ્યુલસ પકેજની જાહેરાતના અહેવાલ અને ડોલર ઇન્ડેક્સમાં ઝડપી ઘટાડો થતા તેજીને વેગ મળ્યો છે. સોનું રેકોર્ડ સપાટી પર પહોંચતા રોકાણકારો ચાંદીને પ્રાધાન્ય આપી રહ્યાં છે. આંતરરાષ્ટ્રીય બજારમાં HNI ઇન્વેસ્ટર, હેજફંડની આક્રમક ખરીદીના કારણે એક તરફી તેજી જોવા મળી છે. તેજીમાં હાજરમાં રોકાણકારો-જ્વેલરીની માગ અટકી, વાયદામાં વોલ્યુમ વધ્યાં છે.\nવર્ષાન્તે ચાંદી 80000, સોનું 60000 કુદાવશે\nબીડી જ્વેલર્સના અશોક ચોક્સીએ જણાવ્યું કે, સોના-ચાંદી માટે 2020નું વર્ષ તેજીમય સાબીત થશે. વર્ષાન્ત સુધીમાં ચાંદી સ્થાનિક બજારમાં 80000 જ્યારે સોનું 60000ની સપાટી કુદાવે તેવા સંકેતો છે. જ્યારે આંતરરાષ્ટ્રીય બજારમાં સોનું 2150 ડોલર જ્યારે ચાંદી 29-30 ડોલર સુધી પહોંચી શકે છે. ચાંદીમાં તોફાની તેજીના કારણે હાજર બજારમાં નફારૂપી વેચવાલી જોવા મળી છે. ચાંદી કેશ અને બીલમાં ભાવ તફાવત વધી રૂ.4000 થયો છે.\nમુખ્ય ત્રણ શહેરોની મૂવમેન્ટ\nશહેર સોનુ વધારો ચાંદી વધારો\nઅમદાવાદ 57100 1400 72000 7500\nદિલ્હી 56181 1365 72762 5972\nમુંબઇ 54400 1100 71500 6450


you can control type2diabetes through changing your lifestyle and diet - તમે તમારી જીવનશૈલી અને આહારમાં ફેરફાર કરીને ટાઇપ2ડાયાબિટીસને નિયંત્રિત કરી શકો છો – News18 Gujarati\nટાઇપ-2 ડાયાબિટીસને કરી શકો છો નિયંત્રિત Credit: CDC\nટાઈપ-1 ડાયાબિટીસ (Type-1 Diabetes)ને કંટ્રોલ કરવો થોડો મુશ્કેલ છે, પરંતુ ટાઇપ-2 ડાયાબિટીસ (Type-2 Diabetes)ને લાઈફસ્ટાઈલ (Lifestyle) અને હેલ્ધી ડાયેટની મદદથી ઘણી હદ સુધી કંટ્રોલમાં રાખી શકાય છે, તો ચાલો જાણીએ કેવી રીતે.....\nType-2 Diabetes: ડાયાબિટીસ એ ખૂબ જ ગંભીર રોગ છે, પછી તે ટાઇપ-1 હોય કે ટાઇપ-2. ફરક માત્ર એટલો છે કે ટાઈપ-1 ડાયાબિટીસ (Type-1 Diabetes)ને નિયંત્રણમાં રાખવા માટે દવાઓ અને ઈન્સ્યુલિન બહારથી લેવી પડે છે, જ્યારે ટાઈપ-2ને નિયંત્રણમાં રાખવું મોટાભાગે આપણા હાથમાં છે. હા, જીવનશૈલી (Lifestyle) અને આહાર (Healthy Diet)માં જરૂરી ફેરફાર કરીને ટાઇપ-2 ડાયાબિટીસને સરળતાથી નિયંત્રિત કરી શકાય છે.\n1. કસરત કરવી જરૂરી\nએક્સરસાઇઝ કરવાથી કોષોની ઇન્સ્યુલિન સેન્સિટિવિટી વધે છે, જે બ્લડ શુગર લેવલને કંટ્રોલમાં રાખે છે. જ્યારે સામાન્ય કસરત ઇન્સ્યુલિનની સંવેદનશીલતામાં 51% વધારો કરે છે, ત્યારે હાઈ ઈંટેંસિટી (HIIT) તેને 85% વધારી દે છે. તેથી ડાયાબિટીસને નિયંત્રણમાં રાખવા માટે, એવી કસરત પસંદ કરો કે જેથી તમે અઠવાડિયામાં ઓછામાં ઓછી 2000 કેલરી બર્ન કરી શકો. સાયકલિંગ, રનિંગ, સ્વિમિંગ, એરોબિક્સ આ માટે પરફેક્ટ ઓપ્શન છે.\n2. સૂર્યપ્રકાશ લો\nરિસર્ચ અનુસાર, બ્લડ સુગરને જાળવવામાં વિટામિન ડીની ભૂમિકા પણ ખૂબ જ ખાસ છે. વિટામિન ડીની ઉણપ ધરાવતા લોકોને ડાયાબિટીસ થવાની શક્યતા વધુ હોય છે. એક રિપોર્ટ અનુસાર, વિટામિન ડી ટાઇપ-2 ડાયાબિટીસનું જોખમ 43% ઘટાડે છે. વિટામિન ડીનો શ્રેષ્ઠ સ્ત્રોત સવારનો સૂર્યપ્રકાશ છે. અઠવાડિયામાં બેથી ત્રણ વખત ઓછામાં ઓછી 30 મિનિટ સૂર્યપ્રકાશમાં વિતાવો. આ સિવાય તમે તેની ઉણપને દહીં, સંતરા, માછલી અને ઈંડાથી પણ પૂરી કરી શકો છો.\nઆ પણ વાંચો: શરીરને ડિટોક્સ કરવાની સાથે હેલ્ધી રાખશે આ3ખાસ કૂલિંગ ડ્રિંક્સ, અહી જાણો બધુ જ\n3. ફાઈબરથી ભરપૂર ખોરાક લો\nફાઈબરથી ભરપૂર ખોરાકનું સેવન કરવાથી આપણે લાંબા સમય સુધી ઘણી સમસ્યાઓથી દૂર રહી શકીએ છીએ. ફાઈબરથી ભરપૂર ખોરાક માત્ર વજન ઘટાડવામાં ફાયદાકારક નથી, પરંતુ તે બ્લડ સુગર લેવલને પણ યોગ્ય રાખે છે. વાસ્તવમાં, આપણી પાચન પ્રણાલીમાં, ફાઈબર અને પાણી મળીને જેલ બનાવે છે, જે ખોરાકનું પાચન સરળ બનાવે છે અને ખાંડનું સ્તર અચાનક વધતું નથી. આખા અનાજ, ફળો, ઓટમીલ, લીલા વટાણા બધામાં નોંધપાત્ર પ્રમાણમાં ફાઈબર હોય છે.\nઆ પણ વાંચો: તાપમાનના વધતા પારા વચ્ચે પાણીનુ સેવન કેમ છે ખૂબ જરૂરી? જાણો5કારણો\n4. ગ્રીન ટી અને બ્લેક કોફી પણ ફાયદાકારક\nગ્રીન ટી પીવાથી સ્વાસ્થ્યને પણ અનેક રીતે ફાયદો થાય છે. તેમાં epigallocatechin gallate નામનું એન્ટીઑકિસડન્ટ હોય છે, જે ઇન્સ્યુલિનની સંવેદનશીલતા વધારવાનું કામ કરે છે. તો તે જ સમયે, બ્લેક કોફીમાં પોલિફીનોલ્સ નામના એન્ટીઑકિસડન્ટ્સ પણ આ જ કાર્ય કરે છે. આ સિવાય આ બંનેમાં કેફીન પણ જોવા મળે છે, જેના કારણે પાચન સંબંધી સમસ્યાઓ દૂર રહે છે અને વજન નિયંત્રણમાં રહે છે.\nFirst published: May 25, 2022, 19:11 IST\nTags: Diabetes care, Health News, Healthy lifestyle, લાઇફ સ્ટાઇલ


રાજકોટમાં પતિએ પત્ની વિશે અભદ્ર ટિપ્પણી કરનાર સહકર્મીને જાહેરમાં રહેંસી નાંખ્યો, લાઈવ video\nમેરાન્યૂઝ નેટવર્ક.રાજકોટ : શહેરમાં પતિએ પત્ની વિશે અભદ્ર ટિપ્પણી કરનાર સહકર્મીને જાહેરમાં રહેંસી નાંખ્યાની ઘટના સામે આવી છે. સતત ટ્રાફિકથી ધમધમતા રસ્તા પર જ પતિએ જાહેરમાં તીક્ષ્ણ હથિયારના ઘા ઝીંકી દીધા. દરમિયાન ત્યાંથી પસાર થતા કોઈ રાહદારીએ આ ઘટનાનો વિડીયો ઉતારી સોશ્યલ મિડિયા પર મૂકી દેતા આ વીડિયો ભારે વાયરલ થયો છે.\nઆ અંગે જાણવા મળતી વિગત મુજબ દિનેશ ચાવડા અને જયેશ ચાવડા નામના બે યુવકો એક જ કારખાનામાં કામ કરતા હતા. દિનેશની પત્ની કોઈ કારણોસર રિસામણે ચાલી ગઈ છે. દરમિયાન જ્યેશે વાતવાતમાં જ પત્ની વિશે ખરાબ ટિપ્પણી કરતા દિનેશ ઉશ્કેરાયો હતો. અને જાહેર રસ્તા પર તીક્ષ્ણ હથિયારના ઘા ઝીંકી જયેશ ને મોતને ઘાટ ઉતારી પોતે પોલીસ સમક્ષ હાજર થઈ ગયો છે.\nવાયરલ વિડીયોમાં પણ સ્પષ્ટ જોઈ શકાય છે કે, કોઈક યુવક જાહેરમાં બીજા યુવકને તીક્ષ્ણ હથિયારના ઘા ઝીંકી રહ્યો છે. આ દરમિયાન ત્યાંથી અનેક વાહનો પસાર થઈ રહ્યા છે. પરંતુ કોઈપણ આ બંને યુવકોની વચ્ચે પડવાની હિંમત કરતું નથી. અને બધા લોકો આંખ આડા કાન કરી પોતાના રસ્તે ચાલી જતા હોવાનું સ્પષ્ટ જોઈ શકાય છે.\nઆ અંગે જાણ થતાં પોલીસ ઘટના સ્થળે પહોંચી ગઇ છે. અને હાલ મૃતકની લાશને પોસ્ટમોર્ટમ માટે ખસેડી સામેથી હાજર થનાર દિનેશની સામે હત્યાનો ગુનો નોંધી જરૂરી કાર્યવાહી હાથ ધરી છે. જો કે ધોળેદિવસે સરાજાહેર થયેલી હત્યાને લઈને શહેરીજનોમાં ભયનો માહોલ જોવા મળી રહ્યો છે.\nHusband and wife killed fried bad words wife's murder Rajkot Gujarat